one-should-never-sleep-with-wet-hair-skd– News18 assam\nভিজা চুলিৰে নুশুব, হ’ব পাৰে একাধিক সমস্যা!\nযদি আপুনি এই কাম কৰে তেন্তে সাৱধান! চুলি নুশুকুৱাকৈ অৰ্থাৎ ভিজা চুলিৰে দীৰ্ঘ সময় শুলে হ’ব পাৰে বহু সমস্যা।\nLast Updated : March 22, 2021, 15:19 IST\nবহুতৰে আছে এই অভ্যাস। বহুতেই অৱশ্যে দৈনিক কামৰ হেঁচাত সময় নাপায়। দিনত সময় নহয় বাবে নিশা চুলি ধোৱে বহু লোকে। আৰু সেই ভিজা চুলিৰেই শুবলৈ যায়। বহুতে দিনতে এই কাম কৰে। যদি আপুনি এই কাম কৰে তেন্তে সাৱধান! চুলি নুশুকুৱাকৈ অৰ্থাৎ ভিজা চুলিৰে দীৰ্ঘ সময় শুলে হ’ব পাৰে বহু সমস্যা। কি কি সমস্যাই দেখা দিব পাৰে জানো আহক।\nচুলি ভিজা থাকিলে চুলিৰ ফলিকলসমূহ দুৰ্বল হৈ থাকে। এইক্ষেত্ৰত ভিজা চুলিৰে দীৰ্ঘসময় একেভাৱে থাকিলে চুলি আৰু অধিক দুৰ্বল হৈ পৰে। ইয়াৰ ফলত চুলি সৰাৰ পৰিমাণ বাঢ়ি যায়।\nভিজা চুলিৰে শোৱা মানে নানা ধৰণৰ বেক্টেৰিয়া আৰু বীজাণুৰ সংক্ৰমণৰ বাবে অনুকুল পৰিৱেশ সৃষ্টি কৰি দিয়া। শৰীৰৰ উষ্ণতা আৰু মূৰৰ আৰ্দ্ৰভাৱে বেক্টেৰিয়া বৃদ্ধিত সহায় কৰে।\nভিজা চুলিৰে দীৰ্ঘসময় শোৱাৰ ফলত চুলিৰ স্বভাৱজাত অইল প্ৰডিউছিং ক্ষমতা কমি যায়। ফলত চুলি ক্ষতিগ্ৰস্ত হয়।\nইয়াৰ ফলত নানা ধৰণৰ ব্ৰন হ’ব পাৰে। চুলিৰ মাজত সৰু সৰু ফোহা ওলাব পাৰে। এবাৰ যদি ভিজা চুলিৰে গাৰুৰ ওপৰত মূৰ থৈ শোৱে তেন্তে গাৰুত মুখৰ অংশও থাকে। ফলত বেক্টেৰিয়াই বংশবিস্তাৰ কৰিবলৈ আৰম্ভ ৰে। এইক্ষেত্ৰত মুখত বা মূৰৰ আশে–পাশে নানা ধৰণৰ ব্ৰন ওলাব পাৰে।\nভিজা চুলিৰে দীৰ্ঘসময় শুলে ঠাণ্ডা লগাৰ প্ৰবল সম্ভাৱনা থাকে। চুলিৰ আৰ্দ্ৰভাৱৰ ফলত শৰীৰৰ তাপমাত্ৰা কমি যায়। ফলত কফ–কাহ, জ্বৰ, আনকি ভাইৰেল জ্বৰ হোৱাৰো সম্ভাৱনা থাকে। দেহৰ ৰোগ প্ৰতিৰোধ ক্ষমতা বিধ্বস্ত হয়।\nভিজা চুলি ৰক্ষা কৰিবলৈ কি পদ্ধতি অৱলম্বন কৰিব –\nহেয়াৰ কিউটিকলৰ বিৰুদ্ধে যুঁজিবলৈ চুলিত কণ্ডিচনাৰ লগাব পাৰে। ফলত চুলিত জট নধৰে। চুলিৰ ভংগুৰতা দূৰ হ’ব। চুলিব মজবুত হৈ থাকিব।\nভিজা চুলিৰে শুলে ছিল্কৰ গাৰু কভাৰ ব্যৱহাৰ কৰিব পাৰে। ই চুলিৰ ক্ষয় ৰোধত সহায় কৰিব পাৰে।\nভিজা চুলিৰ ভংগুৰতা দূৰ কৰাৰ বাবে অত্যন্ত কাৰ্যকৰী নাৰিকলৰ তেল। সেয়ে বিছনালৈ যোৱাৰ পূৰ্বে চুলিত ভালকৈ নাৰিকলৰ তেল লগাই মালিচ কৰিব পাৰে। এইক্ষেত্ৰত বিশেষজ্ঞৰ পৰামৰ্শ লোৱা অত্যন্ত প্ৰয়োজনীয়।\nFirst published: March 01, 2021, 16:30 IST\nHair CareHair care tipsHair GrowthHealthlifestyle


প্ৰাচীন এনাৰ্চি (এমখা গাজাখুৰী) : বাসৱদত্ত দাস – ফটাঢোল\nDecember 1, 2019 ভিন্নস্বাদ\t5 Comments\nপ্ৰাচীন এনাৰ্চি (এমখা গাজাখুৰী) : বাসৱদত্ত দাস\nনমস্কাৰ৷ ‘ইতিহাসৰ দেহ-বিচাৰ !’ অনুষ্ঠানটোলৈ আপোনালোকক ‘মই কেতেকী’য়ে স্বাগতম জনাইছোঁ । আহকচোন, আমি এই অনুষ্ঠানটোৰ যহত কাহানিবাই মৃত্যু ঘটা ইতিহাসৰ নিৰুদ্দিষ্ট দেহটো আজিও বিচাৰ কৰোঁ :\n[ খণ্ড : ( বিখণ্ড ) ]\nআজিৰ খণ্ডটিত আমি আলোচনা কৰিম ইতিহাসত নোহোৱা-নোপজা, ভাৰত-মাতাৰ এনে এগৰাকী সন্তানৰ বিষয়ে যাক হয়তো চিনি পোৱা লোক আজিৰ তাৰিখত এজনো নোলাব.. ক্ষমা কৰিব, ‘মই কেতেকী’ৰ বাহিৰে আন এজনো নোলাব.. আকৌ ক্ষমা বিচাৰিছোঁ, স্ক্ৰীপ্ট ৰাইটাৰে আপত্তি কৰিছে, তেওঁ আৰু ‘মই কেতেকী’ৰ বাহিৰেহে দৰাচলতে আন কোনো নোলাব। তেন্তে আহক, পুৰাতন ভাৰতবৰ্ষৰ ইতিহাস-বিস্মৃত এই মহান পুৰুষজনাৰ বিষয়ে আজি অলপ জ্ঞাত হৈ লওঁ৷\nআৰ্য্য নামধাৰী ভাষিক জনগোষ্ঠীটোৰ ভাৰত সংক্ৰমণৰ ঠিক আৰম্ভণিৰ সময়খিনিৰ কথা এয়া৷ সেই সময়ৰ ভাৰতবৰ্ষৰ ভূমিপুত্ৰসকলে তেওঁলোকৰ মাটিত আৰ্য্যসকলৰ অনাহূত আগ্ৰাসন সমূলি গ্ৰহণ কৰিব পৰা নাছিল৷ বিদেশী আৰ্য্যসকলৰ স্পৰ্শ লাগি তেওঁলোকৰ পৱিত্ৰ ভূমি-জল-বায়ু, গছ-গছনি, পশু-পক্ষী আৰু আনকি তেওঁলোক নিজেও বিজতুৱা হৈ পৰিব বুলি ভূমিপুত্ৰসকলৰ বাৰুকৈয়ে শংকা হৈছিল৷ ফলত প্ৰকাশ্যে তেওঁলোকে ইয়াৰ বিৰুদ্ধাচৰণ কৰিবলৈ আৰম্ভ কৰিছিল৷ তেওঁলোকে বিচাৰিছিল যাতে বিদেশী আৰ্য্যসকল তেওঁলোকৰ মাতৃভূমিৰ পৰা বিতাড়িত হও‌ক; কাৰণ তেও‍ঁলোকে বুজি পাইছিল যে এজাক-এজাককৈ হাজাৰ-বিজাৰ আৰ্য্য-মানৱৰ সোঁত অবাধে তেওঁলোকৰ ভূমিলৈ প্ৰব্ৰজন কৰি এটা সময়ত ভূমিপুত্ৰসকলৰ অস্তিত্বলৈ ই সংকট কঢ়িয়াই আনিব৷ ইতিমধ্যে প্ৰব্ৰজকসকলে এই দেশৰ পুৰাতন সংস্কৃতি বিকৃতকৰণ কাৰ্যত নামি পৰিছিলেই৷ এয়া আছিল ভূমিপুত্ৰসকলৰ ভাষা-সংস্কৃতিক আৰ্য্যকৰণ কৰাৰ কুখ্যাত চক্ৰান্তটোৰ আৰম্ভণি৷ আৰু এই চক্ৰান্তটোত সাৰ-পানী যোগোৱা কামত তেওঁলোকে ব্যৱহাৰ কৰিছিল ভূমিপুত্ৰসকলৰ নৱ-প্ৰজন্মক৷ চেঙেলীয়া মনত এনেও নতুনত্বৰ প্ৰতি ধাউতি থাকেই, তাতে আকৌ আৰ্য্যসকলৰ আদৱ-কায়দা, কথা-কাৰ্য্য সকলো নতুন, আকৰ্ষণীয়! বল্কল সলাই কপাহ মেৰিওৱাৰ “swag”, কথা-বতৰাত দুই-এক নৰঃ-নৰৌ-নৰাঃ মৰাৰ “trend”- এইবোৰে সিহঁতক সোমৰসৰ সমানেই আকৰ্ষণ কৰিলে৷ ফলত ভূমিপুত্ৰসকলৰ আৰ্য্যকৰণ কাৰ্যটো প্ৰব্ৰজক গোষ্ঠীটোৰ কাৰণে বৰ এটা টান কাম নহ’ব যেন লাগিল৷\nপ্ৰথমচাম নৱ-প্ৰজন্মৰ মাজৰ পৰাই পিছলৈ এমুঠিমান ‘জ্ঞানীপুৰুষ’ৰো আৱিৰ্ভাৱ ঘটিল, যিসকলে ন-সৃষ্ট ‘সংস্কৃত’ নামৰ কৃত্ৰিম (দৰাচলতে, আৰ্য্যভাষা আৰু ভূমিপুত্ৰসকলৰ ভাষাৰহে ই হেনো বিজতুৱা ৰূপ) এটাৰ মাধ্যমত ভূমিপুত্ৰসকলৰ সাহিত্য-সংস্কৃতিৰ ক্ষেত্ৰখনলৈ অৱদান আগবঢ়াবলৈ আৰম্ভ কৰি দিলে৷ আৰ্য্যসকলক অবিকল্পিতভাৱেই শ্ৰেষ্ঠ মানি লৈ ভূমিপুত্ৰসকলে থলুৱা সাহিত্য-সংস্কৃতিক তেওঁলোকৰ সমকক্ষ কৰাৰ লক্ষ্যৰে আৰ্য্য সাহিত্য-সংস্কৃতিৰ অধ্যয়নো কৰিবলৈ ধৰিলে৷ প্ৰকৃততে এয়া কিন্তু অধ্যয়ন নহৈ পিছলৈ কেৱল অনুকৰণতহে তাৰ সীমা আৱদ্ধ হৈ থাকিলগৈ৷ ফলশ্ৰুতিত আৰ্য্য সাহিত্যৰ সাঁচত তথাকথিত আন এবিধ সমসাময়িক সাহিত্যইহে থলুৱাৰ ছাব-মোহৰ লগাই ভুমুকি মাৰিলেহি৷\n[ এতিয়া লৈছোঁ খন্তেক বাণিজ্যিক বিৰক্তি; আপোনালোকে চাহ-বিস্কুট অকণ দৌৰ মাৰি গৈ খাই আহকগৈ৷\n(বিৰক্তি.. বিৰক্তি.. বিৰক্তি.. বিৰক্তি…)\nস্বাগতম জনাইছোঁ পুনৰ আপোনালোকক৷এতিয়া আমি আগবাঢ়িছোঁ… ]\nতৰুণ-শক্তিৰ সমৰ্থনত সাহিয়াল হৈ আৰ্য্যসকলে ভূমিপুত্ৰসকলৰ পুৰাতন সকলো কাৰ্য্যকে অৱজ্ঞাৰ দৃষ্টিৰে চাবলৈ আৰম্ভ কৰি দিলে, আৰু ভূমিপুত্ৰসকলক আখ্যা দিলে ‘অনাৰ্য্য’ বুলি৷ এতিয়াৰে পৰা ভূমিপুত্ৰসকলৰ পৰম্পৰাগত সাহিত্য হৈ পৰিল অনাৰ্য্য সাহিত্য; পৰম্পৰাগত স‍ংস্কৃতিৰ ওপৰতো পৰিল ‘অনাৰ্য্য’ নামৰ ছাব । বিদেশী জাতি এটাৰ এনে অতপালি কিন্তু এচাম ভূমিপুত্ৰই সহ্য কৰিব নোৱাৰিলে। তাৰ ভিতৰত প্ৰথম চাম সংস্কৃত-প্ৰজন্মৰ ভূমিপুত্ৰৰ দল এটাও আছিল; কিয়নো তেওঁলোকৰ সৃষ্ট সাহিত্য-সংস্কৃতিক আৰ্য্যসকলে পৃথক বুলি স্বীকৃতি নিদি বৰঞ্চ আৰ্য্য সংস্কৃতিৰে ভিতৰুৱা এক উপ-সংস্কৃতি বুলিবলৈ যিদৰে উঠি-পৰি লাগিছিল, সেয়া তেওঁলোকৰ অহম আৰু স্বাৰ্থৰ পৰিপন্থী বুলি তেওঁলোকে জ্ঞান কৰিছিল।\nদেশখনত এক প্ৰবল আৰ্য্যবিৰোধী ঢৌৱে তেতিয়াই উক্‌মুকাই উঠিছিল৷ আৰ্য্যসকলে ‘সংস্কৃত’ কৰা একাংশ ভূমিপুত্ৰ আছিল এই আন্দোলনটোৰ ধ্বজাবাহক৷ তেওঁলোকৰ আপোচবিহীন দাবী- আৰ্য্যসকলে ভূমিপুত্ৰসকলৰ পৱিত্ৰ দেশ ত্যাগ কৰক৷ শাসক-যন্ত্ৰই অবৈধভাৱে ভূমি দখল কৰি বহি থকা আৰ্য্যসকলক বিতাড়ন কৰক! কিন্তু তেতিয়ালৈ পৰিস্থিতি যথেষ্ট পাকলগা হৈ পৰিছিলগৈ৷ কোন আৰ্য্য, কোন অনাৰ্য্য- তাৰ চিন উদাৰচিতীয়া আৰ্য্য আৰু একাংশ ভূমিপুত্ৰৰ মাজত হোৱা সম্বন্ধ কিছুমানৰ মাজত নিশ্চিহ্ন হৈ পৰিবৰ উপক্ৰম কৰিছিল। এনেধৰণে দেশখনত সমুদায় আৰ্য্যসকল ভূমিপুত্ৰসকলৰ মাজত জীণ হৈ গৈ আছিল৷\nপৰিস্থিতিৰ জটিলতালৈ লক্ষ্য ৰাখি বুধিয়ক আৰ্য্যসকলে শাসনকৰ্তাসকলক প্ৰভাৱিত কৰিবলৈ আৰম্ভ কৰি দিলে৷ এই উদ্দেশ্যত তেওঁলোকে ঢাল হিচাপে ব্যৱহাৰ কৰিলে প্ৰথমচামৰে আন এদল সংস্কৃত-প্ৰজন্মৰ ভূমিপুত্ৰক৷ তেওঁলোকক আৰ্য্যসকলে চতুৰভাৱে পৃষ্ঠপোষকতা কৰিবলৈ ধৰি তেওঁলোকৰ সাহিত্য-সংস্কৃতিক “প্ৰকৃত আধুনিক ভূমিপুত্ৰসকলৰ সাহিত্য-সংস্কৃতি” বুলি স্বীকৃতি দি তেওঁলোকৰ মগজ-ধুলাই কৰি ল’লে; তাৰপিছত ৰজাঘৰীয়াৰ দৃষ্টি তেওঁলোকলৈ নি খুব সন্তৰ্পণে ৰজাঘৰত স্থান দিয়ালে। এতিয়াৰে পৰা ৰজাঘৰৰ প্ৰতিটো কাম-কাজক এই সংস্কৃত ভূমিপুত্ৰসকলে প্ৰভাৱিত কৰিবলৈ ল’লে; আনহাতে তেওঁলোকৰ কথা-চিন্তাক প্ৰভাৱিত কৰাৰ চক্ৰান্তমূলক দায়িত্ব হাঁহিমুখে গ্ৰহণ কৰিলে চতুৰ আৰ্য্যসকলে৷ আন্দোলনমুখী সংস্কৃত-প্ৰজন্মৰ ভূমিপুত্ৰসকলৰ আনটো দলে তেওঁলোকৰে জাতৰ আন একাংশৰ ভাগ্যচক্ৰৰ এনে উত্থান দেখি তবধ মানিলে, আৰু তেও‌ঁলোকৰ আক্ৰোশী মনোভাৱত কিছু শিথিলতা অনাটো নিজৰ অহম আৰু স্বাৰ্থৰ বাবে মঙ্গলজনক জ্ঞান কৰিবলৈ ল’লে৷\n[আকৌ খন্তেক বাণিজ্যিক বিৰক্তি, মই U যাম, U কৰি আহিম । ( বি. দ্ৰ. U মানে Urinal/ Urine. )\n( বিৰক্তি.. বিৰক্তি.. বিৰক্তি.. বিৰক্তি.. )\nপুনৰ স্বাগতম, আমাৰ এই অনুষ্ঠানটিলৈ যাৰ নাম হৈছে “ইতিহাসৰ দেহ-বিচাৰ”৷ আমি আকৌ আগবাঢ়িছোঁ…\nইপিনে প্ৰতিবাদীসকলৰ মাজৰ কিছুসংখ্যক, নিজকে উগ্ৰ আৰু বিশুদ্ধ জাতৰ বুলি চিনাকি দিয়া ভূমিপুত্ৰই কোনোপধ্যেই আপোন সমাজখনৰ আৰ্য্যকৰণ মানি ল’বলৈ প্ৰস্তুত নাছিল। গতিকে তেওঁলোকে নিৰৱচ্ছিন্নভাৱে আৰ্য্য-বিতাড়নৰ একেটা দাবীত অটল হৈ থাকিল৷ একমাত্ৰ এইটো পক্ষকে হাত কৰাটো আৰ্য্যসকলৰ বাবে আটাইতকৈ কঠিন হৈ উঠিছিলগৈ৷ সেয়েহে তেওঁলোকে এটা নতুন পন্থা গ্ৰহণ কৰিলে৷ আপোচবিহীন এই দলটোৰ দলপতিজনক সাক্ষাৎ কৰি তেওঁকে প্ৰলুব্ধ কৰাৰ তেওঁলোকে ফান্দ পাতিলে৷ সেই মতে ‘সংস্কৃত’ ভূমিপুত্ৰকেইজনমানৰ নেতৃত্বত আৰ্য্যসকলৰ সজাতিৰ দল এটাই এনা মুনিৰ আশ্ৰমলৈ বুলি ৰাওনা হʼল। হয়, এই এনা মুনি বা পপুলাৰ্লী- এনা ঋষিয়েই হৈছে আমাৰ আজিৰ অনুষ্ঠানটোৰ আলোচ্য ভাৰত-মাতাৰ সেই মহান সন্তানজন৷\nএনা মুনিয়ে যদিও নিজকে এজন উগ্ৰ ভূমিপুত্ৰ বুলি চিনাকি দিবলৈ ভাল পাইছিল, তথাপি তেওঁৰ আদৱ-কায়দা বহু ক্ষেত্ৰত আৰ্য্যসন্মত আছিল। সেয়েহে সকলোৱে তেওঁক এনা মুনি বা এনা ঋষি বুলিহে জানিছিল (যদিওবা মুখৰ আগত তেনে সম্বোধন কৰিবলৈ তেওঁলোকৰ সাহসে নুকুলাইছিল)। ঋষিবৰ এনাই সংস্কৃত গুৰুকূল এখনৰ পৰা শিক্ষা সাং কৰিছিল, আৰু সংস্কৃততে এসময়ত লিখা-মেলাও কৰিছিল৷ কিন্তু, ভূমিপুত্ৰসকলৰ নৱজাগৰণৰ প্ৰভাৱ তেওঁৰ ওপৰতো পৰাত সেই তেতিয়াৰে পৰা “ঋষিয়ালি” এৰি তেওঁ “ভূমিপৌত্ৰালি” কৰিবলৈ আৰম্ভ কৰি দিছিল৷ পণ্ডিত গুণে খুব কম সময়ৰ ভিতৰতে তেওঁ “ভূমিপুত্ৰ সংগঠন”ৰ দলপতিও হৈ উঠিল৷\nআৰ্য্যসকলৰ প্ৰতিনিধিকেইজনৰ লগত তেওঁৰ ভালেমান পৰলৈ উষ্ম তৰ্ক-বিতৰ্ক চলিল৷ আৰ্য্যসকলক এনাই তেওঁৰ দেশ এৰি গুচি যাবলৈ কাঢ়া সকীয়নি দিলে। আৰ্য্যসকলেও এনাক সৈমান কৰাবলৈ যৎপৰোনাস্তি চেষ্টা চলালে। এনাৰ লেখাবিলাকৰ উচ্চ প্ৰশংসা কৰি আৰ্য্য-অনাৰ্য্যৰ সম্প্ৰীতিৰ হকে লিখি এসময়ত তেওঁ কত-কিমান যে সৃষ্টি কৰিছিল, এই সকলোবিলাক ভূৰি বখানিলে৷ এসময়ত আৰ্য্যসকলৰ signature কৌশল – “সাম-দাম-দণ্ড-ভেদ” সকলো প্ৰয়োগ কৰিও যেতিয়া দেখিলে এনা স্থিতপ্ৰজ্ঞ, তেতিয়া তেওঁলোকে মুনিৰ সুৰতে সুৰ মিলোৱাৰ ঢং কৰি তেওঁলোকৰ শেষ শেলপাত মুনিলৈ বুলি এৰি দিলে৷ ঠিক আছে, আৰ্য্যসকলে দেশ এৰিব; কিন্তু তাৰ আগতে আৰ্য্যসকলক ভূমিপুত্ৰসকলে তেওঁলোকৰ মাজৰ পৰা কেনেদৰে পৃথক কৰি উলিয়াব এনাই কওক, তাৰ পিছত তেনেকৈ চিনাক্ত কৰাসকলক বিদেশী বুলি চিহ্নিত কৰি তেওঁলোকৰ সম্বন্ধে কি ব্যৱস্থা লোৱা যাব ৰজাঘৰে সিদ্ধান্ত লʼব৷ এনাই বিদেশী চিনাক্তকৰণৰ এটা অভিনৱ প্ৰক্ৰিয়াৰ দাবী কৰি ভূমিপুত্ৰসকলৰ সক্ৰিয় আৰু ব্যাপক অংশগ্ৰহণৰ চৰ্ত ৰাখিলে৷\nএনাক কথাৰ পাকত আড়ষ্ট কৰি প্ৰতিনিধিৰ দলটো বিজয়ী মনোভাৱেৰে উভতি আহিল৷ আৰ্য্যপতিক তেওঁলোকে আলোচনাৰ বিতং বতৰা দিলে৷ তাৰ পিছত আৰ্য্যসুলভ কৌশল খটুৱাই এফালে আৰ্য্য-চিনাক্তকৰণ প্ৰক্ৰিয়াৰ আৰম্ভণি বিভিন্ন অজুহাত দেখুৱাই পিছুৱাই নি গৈ থাকিল, আৰু আনফালে ভূমিপুত্ৰসকলৰ সংস্কৃতকৰণ কাৰ্য্য আগতকৈয়ো জোৰদাৰ গতিত আগবঢ়াই নিবলৈ ধৰিলে৷ ইফালে ‘ভূমিপুত্ৰ’সকলে এনা ঋষিৰ দাবী শীঘ্ৰে কাৰ্যকৰী কৰিবলৈ ৰজাঘৰক হেঁচা দি আন্দোলন অব্যাহত ৰাখিলে৷ ৰজাঘৰেও এক সুদীৰ্ঘ সময়ৰ অন্তত, নিজৰ উদ্দেশ্যবোৰ সাধন হোৱাৰ পিছত, এনা ঋষিৰ প্ৰস্তাৱটো কাৰ্য্যকৰী কৰিবলৈ অৱশেষত লাহেকৈ আগবাঢ়িল৷\nএনা ঋষিৰ প্ৰস্তাৱ কাৰ্য্যকৰীকৰণৰ প্ৰক্ৰিয়া আৰম্ভ হʼল; এনা ঋষি হʼল ইয়াৰ মুখ্য পৰ্য্যৱেক্ষক৷ প্ৰক্ৰিয়াটো আৰম্ভ কৰিয়েই এনাই দেখিলে যে আৰ্য্য-অনাৰ্য্যৰ পৃথকীকৰণ নেক্স্‌ট্ টু ইম্পচিবল! আৰ্য্য কোন, ভূমিপুত্ৰ কোন; এতিয়া আনকি নিজেও ‘ভূমিপুত্ৰ’ নে ‘সংস্কৃত’- সেইটো লৈ দ্বিধাত পৰিল৷ গতিকে এনাৰ ‘ভূমিপুত্ৰ’ বাছনি কৰোঁতে কেণা লাগিল৷ নিজক ‘ভূমিপুত্ৰ’ৰ শাৰীত ৰাখিলে মাক আৰ্য্য হৈ পৰে; আনহাতে ‘আৰ্য্য’ৰ শাৰীত ৰাখিলে সহ-সংগ্ৰামীসকলো হৈ পৰে একে জাতৰ। কোনো সংগ্ৰামীৰেই ‘ভূমিপৌত্ৰত্ব’ত বিশুদ্ধতা নাই; কাৰোবাৰ পিতৃ বা মাতৃ যদি আৰ্য্য, আন কাৰোবাৰ স্বামী অথবা ভাৰ্য্যা৷ আন কাৰোবাৰ আকৌ মাতুলপক্ষৰ ক্ৰʼমʼজʼমতে আৰ্য্য-জিন জীণ গৈছে৷ এনা বৰ বিপাঙত পৰিল। ফলত তেওঁ বেছিভাগৰে নাম ‘ভূমিপুত্ৰ’ৰ তালিকাত অন্তৰ্ভুক্ত কৰিবলৈ বাধ্য হৈ পৰিল (নহʼলে যে নিজৰেই দেশ এৰিবলগীয়া অৱস্থা!)।\nএনাক লৈ সকলোৰে প্ৰত্যাশা উচ্চ আছিল৷ কিন্তু যেতিয়া দেখিলে যে ‘ভূমিপুত্ৰ’ৰ তালিকাত ঢেৰ আৰ্য্যপুত্ৰৰ সমাৱেশ হৈছে, তেওঁলোক জাঙুৰ খাই উঠিল। বিশেষকৈ ভূমিপুত্ৰীসকলৰ অবিবেচনাৰ ফলশ্ৰুতিত আৰ্য্য-ঔৰষত জন্ম লভা সন্তানবোৰক জাৰজ আখ্যা দি ‘ভূমিপুত্ৰ’ৰ তালিকাত সিহঁতৰ অন্তৰ্ভুক্তিৰ বিৰুদ্ধে কৰা প্ৰতিবাদে দেশৰ চৌদিশত তীব্ৰ কম্পন তুলিলে৷ পৰিণামত গোটেই প্ৰক্ৰিয়াটোৱে ন্যায্যতা হেৰুৱাই পেলালে৷ এনেদৰে এক দীঘলীয়া সময়লৈ চলা তুমুল বাদানুবাদৰ অন্তত ৰজাঘৰৰ হস্তক্ষেপত এনা ঋষিৰ ‘ভূমিপুত্ৰ চিনাক্তকৰণ’ৰ অভিলাসী প্ৰক্ৰিয়াটো ফুটুকাৰ ফেন হৈ আৰ্য্যপ্ৰৱাহৰ প্ৰবল সোঁতত উটি-ভাঁহি অৱশেষত নোহোৱা হৈ থাকিলগৈ৷\nআজি এনা ঋষি নাই, কিন্তু তেওঁৰ প্ৰাসংগিকতা সেইকালতো ম্লান পৰা নাছিল আৰু এই যুগতো সি কিন্তু একেবাৰে অপ্ৰাসংগিক হৈ পৰা নাই। আজি এনা ঋষিৰ প্ৰক্ৰিয়াটোৱে ৰাষ্ট্ৰীয় নাগৰিকপঞ্জীৰ নাম লৈ নতুন ৰূপ পৰিগ্ৰহ কৰিছে, শীৰ্ষকৰ এংলিচাইজেশ্‌ন্ ঘটি “এনা ঋষিৰ প্ৰক্ৰিয়া” গুচি “এনাৰ্চি (NRC) প্ৰক্ৰিয়া” হৈ পৰিছেগৈ। কিন্তু কাৰ্য্যপদ্ধতি তাৰ একেই আছে, আৰু পৰিণতিও খুবসম্ভৱ একেধৰণৰে হʼব বুলি ঠাৱৰ কৰিব পাৰি৷\nভাৰতৰ দক্ষিণ প্ৰান্তৰ লোকসকলে আজিও নিজকে সেই তাহানিৰ দৰেই এই ভূ-খণ্ডৰ প্ৰকৃত ভূমিপুত্ৰ বুলি ভাবে। এনা ঋষিৰ প্ৰক্ৰিয়াটো বিফল হোৱাৰ পিছৰে পৰা তেওঁলোকে এনা ঋষিক চকু পাৰি দেখিব নোৱৰা হৈ পৰিছিল৷ তেওঁলোকে এনাক ইমানেই ঘৃণা কৰিবলৈ আৰম্ভ কৰিছিল যে আজিও তেওঁলোকে এনা ঋষিৰ নাম শুনিলেই “এনা ৰাস্কলা” বুলি শাও-শপনি পাৰি তৎ নোপোৱা হয়৷\n[ তেন্তে আজিলৈ ইমানেই; “মই কেতেকী”য়ে পৰৱৰ্তী খণ্ডত আপোনালোকক পুনৰ লগ পোৱাৰ ভুৱা প্ৰতিশ্ৰুতিৰে.. আজিলৈ বিদায়, ধন্যবাদ ! ]\n« কৌতুক – মাধুৰ্য্য কুমাৰ ডেকা\nগোলমাল : অৰবিন্দ গোস্বামী »\nভাল লাগিল, “এনা ঋষি জনৰ নামৰ পৰাই এনাৰ্চি”😁😁\nবৰ ভাল লাগিল। এনাৰ্চি প্ৰকৃত উৎসটো জানিলোঁ।\nবাসৱ দা বহুত ভাল লাগিল । এনা ঋষি 😁😁😁\nতামাম লাগিল বাসৱ, চুপাৰ ডুপাৰ


চিষ্টেমটোৱে তেনে – অসীমা শইকীয়া দত্ত – ফটাঢোল\nFebruary 1, 2020 দৈনন্দিন\t10 Comments\nচিষ্টেমটোৱে তেনে – অসীমা শইকীয়া দত্ত\nআমাৰ ইয়াত চিষ্টেমটোৱে তেনে, কিনো চিষ্টেম জানোচোন আহক………\n১/ বিয়া পাতিলে মিলিন্দ সুমনে, বয়সতকে সৰুজনীক ফেচবুকত গালি শপনি দি লৈ ফুৰিল আমাৰ অসমীয়া কেইটাই। ভাবিছোঁ ইয়াত যদি কোনোবা এঘৰত হ’ল হয় ঘটনাটো, কইনাই মাক বাপেকৰ ঘৰ বিয়াৰ দিনাই যি এৰিলে আৰু! মূৰ কৰিবলৈ হ’লে পুনৰ, তাই গাড়ীৰপৰা নামোতে শোকত ম্ৰিয়মাণ দুই ডৰজন ওচৰ চুবুৰীয়া গাড়ীৰ ওচৰত খাৰা হ’ব। বুঢ়াটোৱে ওভোটা বাণ মাৰি নিলে এইক। তাৰ মাজত এজনীয়ে হয়তো কইনাৰ মাকক ক’ব, হক দে পুৰুষৰ বুঢ়া ডেকা নাই দুখ নকৰিবি।\nকাজল যদি অসমত জন্ম হ’ল হয় চফা। বলিউদ নেপাইগৈ। কলী মাই নাম লৈ তাইৰ দৰাৰ চিন্তাত আধা ডৰজন ওচৰ চুবুৰীয়া। আই তই সাতদিনত বগা হোৱা ভিভেলটো সানিবিচোন, বেচন লগাবি মুখত। একডজন হাফ বিউটিচিয়ান তাইৰ ৰঙত উবুৰি খাই পৰিব।\nচালমানৰ নবৌয়েক জনীয়ে যে গিৰিয়েকটোক এৰি বয়সতকে সৰু অৰ্জুন কাপুৰৰ লগত লিলিমাই কৰিছে। বাকলি অসমত যদি হ’লহেঁতেন… বন্ধন গোটৰ ধাৰ মাৰিব নোৱাৰি সৰু ল’ৰা ফচাইছে বুলি মেমে নি মিম হৈ অতদিনে ফেচবুকত শ্বেয়াৰিং হৈ ফুৰিল হয়। সিফালে পৰাগ চেনেলে আমলখী গছত এডিটিং কৰি হ’লেও অৰ্জুন কাপুৰক বান্ধি মালাইকাৰ চকুত গান্ধাৰীৰ দৰে কাপোৰ দি চেৰেক চেৰেক কবিতা। মলাই বাদৌৰ বিলৈ …বুলি। অৰ্জুনৰ শৰত ধাৰাশায়ী মলাই বাদৌ। ঘৰৰ বাৰণ্ডাত এডিটিং কৰি বহুৱাব চালমানৰ ককায়েকটোক।……\nচিষ্টেমটোৱেই তেনে যে।\nৰেখা…ঐশ্বৰ্য্য ৰায় আৰু জয়া বচ্চনৰ ভাগ্য ভাল অসমত নজগিল। অত দিনে অমিতা বচনৰ ঘৰলে দন কিমান লাগিছে, শাহুৱেক বোৱাৰীয়েকৰ জানিবলে ঘৰৰ আগত পান দোকান বহিল হয়। অমিতা বচনৰ ষ্টাইল দেখি ক’লে হয় ……ঘৈণীয়েকৰ মেথাতো চিমেণ্টৰ বস্তাৰ দৰে বগা ৰং অকন আনি নিদিয়ে দীঘলা বুঢ়াৰ ধুন চা। অকল সেই ঘৰতে বাঢ়ি বুঢ়ী হোৱা ৰেখাৰ বাবেহে অত ধুন।\n২/ শক্তিকাপুৰ ভাগ্যে অসমৰ নহ’ল।চেনিৰাম বুঢ়া নাম লৈ বিয়াই ভাওনাই জোপ লোৱাটো বুলি ফালি থাকিল হয়। জীয়েক জনীৰ দৰা ঘৰ নেপায়হি। অমুকৰ ঘৰ কোনটো বুলি সোধোঁতেই উভতিব সোধাটোৰ বৰ্ণনাত। কা ঘৰ সুধিলা বোপাই সৈ চেনিৰামৰ ঘৰ। ইই তাৰ ভয়ত গাঁৱৰ মাইকীমানুহে দিনতে লাঠী লৈ ওলায়।\nঅমৰীশ পুৰী যে– অসমৰ হোৱা হ’লে বলিউদ নেপায়গে। অসুৰৰ ভাও লৈ লৈ জনমতো নামঘৰতে গ’ল হয়, ধিনদেই খিতিদেই বুলি। তেলেকৰ ঘৰ বুলি ৰজনজনাই থাকিল হয় অঞ্চল। অমৰীশ নামৰ ঠাইত অমৰাগুটী হোৱাতো খেটাং।\nচালমানে খানে যে অতবছৰ বৰলা হৈ আছে তাত বুলিহে পাৰিছে। বাকলি অসমত অতদিনে বৰলাকাই নাম লৈ অঞ্চলটোৰ বোৱাৰীৰ লগত যোৰা খাই খাই বাংসতিবাং হ’ল হয়। মুখে মুখে চলিল হয় অমিতা বচনৰ বোৱাৰীয়েকৰ লগত তলে তলে লিলিমাই আছে, ক’ত সি বিয়া পাতিব। তাইৰ বেজাৰতে পাগল হৈ হৰিনা মাৰিলে, ফুটপাথত গাড়ী তুলি মানুহ মাৰিছে। জুবিনক সোধাদি ল’ছালিৰ কথা চালমানকো সুধিল হয় …আপুনি অমিতাবচনৰ বোৱাৰীয়েকক আজিও পাহৰিব পৰা নাই নহ দেদা।……………\nজিতেন্দ্ৰৰ পুতেকতো– আয়ৌ সৈটোৰ লাক ভাল। চিধা ক’লে হয় জিতেন্দ্ৰৰ ফালৰ নহয় বাপেক বেলেগ। চেহেৰাতো মন কৰিছনে ঘনৰ মাক সঁচ আমাৰ জিতেনৰ লগত নিমিলে অ।\nকৰণ জোহৰ আইচচচচচচ। ভাওনাত মাইকীৰ ভাও লৈ ফালি থাকিল হয়।টিকটক কৰি গতা ভুকু খাই কৰণ জহৰা বুলি কমেণ্টত দগৰাজাৰণ পোৱাতো খেটাং।\n৩/সেইজনী ৰেখা পলাষ্টিক চাৰ্জাৰী কৰি আজিও কি জলমল ৰূপ। ইইই বাকলি আমাৰ ইয়াত হ’পায় পাৰিবা। চিধাই ক’ব অমুকিক দেখিছ, পাঁচটালে গৈও এতিয়াও বিদেশলে গৈ পেলাষ্টিক এগাল গলাই মুখত সানি ছালবাকনি টানি একে ফিন ফিনিয়া হৈ আহিছে। যাব কোনবা এটালে আউ। …… আমাৰ দেতাই পালেতো চেচেই। যি ৰকমত লোহা পেলাষ্টিক নিবলে অহাটোক সৰা দাঁতলেকে বেচে, ৰেখাৰ দৰে মুখ পালেতো গলাই মেলি বেচিব। তোৰ সেইসোপা ক’ত কি লগাই থৈছ বাকলি মোকে দে। বেচি পোৱা দুটকা তোকো দিম।\nচিষ্টেমৰ দোষ ……হিচাপত চলে যে।…\nএবাৰ বিদেশী এহাল আহিল দেতাৰ লগত আমাৰ ঘৰলে। মানুহজনী নিগ্ৰো। মানুহটো আকৌ ৰঙা বগা। আইতাৰ শোকে খুন্দা মাৰি ধৰিছে। এইহেনতো গোঁসাইয়ে গুবৰুৱা ৰঙৰ জনীহে পালে। আমা পাপুৱে মিলিলহেঁতেন হেৰৌ। তেনেতে … হেই চফিয়া …… বিদেশীটোৱে মাতিলে তাইক। নুশুনা দেখি বাৰে বাৰে মাতে তাইক…… হেই চফিয়া…………। আইতাৰ ওচৰত বহি থকা চফিয়াক আইতাই এক্কে ঠেলাই তাৰ ওচৰ পোৱালেগে, মাতিছে যা ঐ মৰতি তোক। চাপি আহ চাপি আহ বুলি চিঞৰি আছে তোক শুনা নাই। কলা নি তই। চাপি যা কিবা কয় তোক।\nদেতাই বুজালত খুউব হাঁহিছে সিহঁতে। আইতাক গৱা মাৰি ধৰিছে চফিয়াই। কি সুন্দৰ ব্যৱহাৰ। আমাৰ ইয়াত …ইই বাকলি মুখ গৈ বেকেটা খাই মোমাইৰ ঘৰ পাবগে। কেন্নেকুৱা গঞা হে আমি যোৱা মানুহঘৰ। বিহেভে নেজানে…… আউত ডেটেদ সৱ। বুঢ়ীজনী যে উফফ কি কামোৰ…… ।\nচিষ্টেমৰ দোষ যে …… অসমৰ নগৰত থকা কিটাই গাঁৱত থকা কিটাক হাঁহে জকাই চুকৰ …। গাঁৱৰ মুখৰ ঘৰেই হাঁহে সিমুৰৰ ঘৰক …… চুকত থাক চুক ভেকুলী বুলি। উজনিৰ ফালৰ বোৰক…গুৱাহাটীত মেলি দিলে হেৰাই থাকিব বুলি আপেদটো পাইছিলোঁ এবাৰ আই। পৰিছৰ আই ফেল টাৱাৰৰ সৈ ওপৰৰ মুধচটোৰ পৰা পোষ্ট দিছে যেন অসমৰ এটা চাইদৰ কেইটাক হাঁহি।\nউজনি নামনিত দুখেল …… পাপন জুবিনত দুখেল। অসমীয়া চিনেমাৰ নামত তিনিখেল ………… নকল কৰিছে বুলি। মুঠতে ঠেট্টা মেইন।\nতুমি বোলে আপদেত দিলা। আনে ভুল বুজি মাহৰ মৰনা মৰাদি মাৰিলে। তুমি যদি মনৰ কথাতো কৈ বুজাইও দিয়া যে আচলতে এইটোহে কৈছিলোঁ। নাই নহ’ব সেই কোবত কথা সলাইছ বুলি তিলৰ মৰণা মৰাদি মাৰিব। মুঠতে লোকক মৰণা মৰাতো মেইন…… তুমি বুজাইও লাভ নাই…। ঘৰত নিজৰ মাক দেউতাকে মাতষাৰ পাইছেনে নাই ঠিক নাই চ’ছিয়েল মিদিয়াত লোকৰ দেউতাকক লৈ দিয়া পোষ্ট শ্বেয়াৰ কৰি ফুৰিব………… কি পুতেক এইজন বৃদ্ধ কালত বাপেকক চোৱা নাই। পোষ্টত কমেণ্ট…… অমুক আপুনি বহুত মহান। ৰিপ্লাই টি কিউ দি ঘূৰি ফুৰিব। ঘৰৰ বিছনাত নিজৰ দেতাই তিৰিকিছে যে গম পাবলে দৰকাৰ নাই।…… ফেচবুকৰ তিৰিকাতো মেইন।\n« সুধা – গীতালি বৰা\nগণতন্ত্ৰ – পৰীস্মিতা দাস »\nহাঃ হাঃ হাঃ চব চিষ্টেমৰ দোষ ! 🤗\nহয় বাকলি, চব চিষ্টেমৰেই দোষ\nহাহিলো যদিও চিন্তনীয় কথা বিলাক ।\nহয় পাই । কিনো চিষ্টেম ঐ বাকলি !!\nচালাম থুকিলোঁ বাইদেউ। আপুনিহে পাৰে কিন্তু এনেকৈ ঠেকেচিব।লাভ ইউ😘\nহয় বাকলি৷ এইবোৰত আমাৰ দোষ নাই৷ চব চিষ্টেমটোৰ দোষ৷ মজা লাগিল\nতামাম অসীমা৷ ইউ আৰ ঔচাম অলৱেইজ!\nচব চিষ্টেমৰ দোষ ! 🙂\nআইজৌ বাকলি চিষ্টেমৰ কথাইবেলেগ আৰু ভাল হাঁহিলো একা।


আইচ ক্ৰীমত বিহ মিহলাই মহিলাই কৰিব বিচাৰিছিল আত্মহত্যা! কিন্তু প্ৰাণ গ’ল পুত্ৰ আৰু ভগ্নীৰ - NEWS8 NorthEast\nআইচ ক্ৰীমত বিহ মিহলাই মহিলাই কৰিব বিচাৰিছিল আত্মহত্যা! কিন্তু প্ৰাণ গ’ল পুত্ৰ আৰু ভগ্নীৰ\nFebruary 25, 2021\t0\tBy NEWS DESK\nনিউজ ডেস্ক। এক হৃদয় বিদাৰক ঘটনা। পাষাণ হৃদয়ৰ মাতৃয়ে খাদ্য সামগ্ৰীত বিহ মিহলাই কৰিব বিচাৰিছিল আত্মহত্যা। কিন্তু মাতৃৰ পৰিৱৰ্তে ঘাটক আইচ ক্ৰীমে প্ৰাণ ল’লে নিজৰ ৫ বছৰীয়া পুত্ৰ আৰু ১৯ বছৰীয়া ভগ্নীৰ।\nএই হৃদয় বিদাৰক ঘটনাটো সংঘটিত হৈছে কেৰেলাৰ কাছাৰাগড় জিলাৰ কানহাগাদত।\nঘটনা অনুসৰি, যোৱা ১১ ফেব্ৰুৱাৰীত ২৫ বছৰীয়া মাতৃ বৰ্ষাই আত্মহত্যাৰ উদ্দেশ্যে আইচ ক্ৰীমত মিহলাইছিল নিগনি হত্যাৰ দৰৱ। সেই অনুসৰি বিহযুক্ত কিছু আইচ ক্ৰীম সেৱনো কৰিলে তেওঁ। কিন্তু নিজকে অসহজ যেন অনুভৱ কৰি হাততে আইচ ক্ৰীম খিনি লৈ তেওঁ গ’ল নিজৰ কোঠালৈ।\nকিন্তু দুৰ্ভাগ্যবশতঃ তেওঁ বাকী থকা বিহযুক্ত আইচ ক্ৰীম খিনি এৰি থৈ আহিল কোঠাৰ ভিতৰৰ এখন টেবুলত। আৰু সেই বিহযুক্ত আইচ ক্ৰীম খিনি ভুলবশত খাই পেলালে তেওঁৰ ৫ বছৰীয়া পুত্ৰ আদ্বাইথ আৰু ১৯ বছৰীয়া ভগ্নী দৃশ্যাই। তাৰ কিছু সময়ৰ পিছতেই তেওঁলোকে এখন ৰেষ্টোৰেণ্টৰ পৰা অনা বিৰিয়ানী খাইছিল।\nকিন্তু নিশালৈ শিশু পুত্ৰই অত্যন্ত বমি কৰিবলৈ আৰম্ভ কৰে। লগে লগেই পৰিয়ালৰ লোকে শিশুটিক চিকিৎসালয়লৈ লৈ যায় যদিও ১২ ফেব্ৰুৱাৰীৰ পুৱা মৃত্যু হয় শিশুটিৰ। ঠিক তাৰ পিছতেই বৰ্ষাৰ ১৯ বছৰীয়া ভগ্নী দৃশ্যায়ো অত্যাধিক অসুস্থতাত ভুগে। ভগ্নীকো চিকিৎসালয়ত ভৰ্তি কৰোৱা হয়। প্ৰায় এসপ্তাহ চিকিৎসালয়ৰ বিচনাত শৰীৰৰ সৈতে যুঁজ কৰি ২৪ ফেব্ৰুৱাৰী অৰ্থাৎ বুধবাৰৰ পুৱা মৃত্যু হয় ভগ্নী দৃশ্যাৰ।\nএই ঘটনাৰ পিছতেই পৰিয়ালৰ লোকে বৰ্ষাৰ বিৰুদ্ধে গোচৰ দিয়ে আৰক্ষীক। আৰক্ষীয়ে সোধা-পোচা কৰে বৰ্ষাক আৰু তেতিয়াই ওলাই পৰে এই ঘটনাৰ প্ৰকৃত কাৰণ।\nআৰক্ষীয়ে জনোৱা অনুসৰি, বৰ্ষা মাতৃ আৰু ভগ্নীৰ সৈতে আছিল মাতৃৰ ঘৰত। পৰিয়ালৰ লোকে বিৰিয়ানী খোৱাৰ বাবে দুয়োৰে এনে হোৱা বুলি ভাবিছিল। যিহেতু বৰ্ষাই আত্মহত্যাৰ চেষ্টা কৰা আৰু নিজৰ ভুলৰ বাবে এনে ঘটনা হোৱা বুলি পৰিয়ালৰ আগত স্বীকাৰ কৰা নাছিল।\nবৰ্ষাক অলপো অসহজ যেন দেখা পোৱা নাছিল পৰিয়ালৰ কোনেও। কিন্তু কি কাৰণত বৰ্ষাই নিজৰ জীৱন শেষ কৰিব বিচাৰিছিল সেইয়া এতিয়াও জানিব পৰা হোৱা নাই।\nযোৱা ১৭ ফেব্ৰুৱাৰীত পঞ্জীয়ন কৰা এক গোচৰৰ ভিত্তিত আৰক্ষীয়ে ভাৰতীয় দণ্ডবিধিৰ ৩০৪ আৰু ৩০৫ নং ধাৰাৰ অধীনত বৰ্ষাক গ্ৰেপ্তাৰ কৰিছে আৰক্ষীয়ে।\nহাতেৰে ঘূৰালেই বাজি উঠে এক ব্যতিক্ৰমী বাঁহী! জাপানলৈ ৰপ্তানি কৰি চৰ্চিত এজন শিল্পী\nঅটােৰিক্সাত ভ্ৰাম্যমাণ ঘৰ নিৰ্মাণ কৰি চৰ্চিত এজন লােক, যৌথভাৱে কাম কৰাৰ প্ৰস্তাৱ দিলে আনন্দ মহিন্দ্ৰাই\nহাইপ্ৰফাইল চুৰ! চুৰিকাণ্ডৰ বাবে ক্ৰয় কৰি ললে ৯০ লাখ টকাৰ ভূমি, সুৰংগ খান্দি প্ৰতিবেশীৰ ঘৰত চুৰিকাণ্ড\nঅসম জাতীয় পৰিষদৰ নিৰ্বাচনী প্ৰতীক চিহ্ন ঘােষণা\nদুঃসাহস! পত্নী-কন্যা সন্তানৰ প্ৰাণৰক্ষাৰ বাবেই খালী হাতেৰেই নিধন কৰিলে বাঘ\nইন্ধনৰ মূল্যবৃদ্ধিৰ প্ৰতিবাদ! বেনাৰ আঁৰি, ইলেক্ট্ৰিক বাইকত উঠি সচিবালয়লৈ যাত্ৰা মমতাৰ


Health Tips: দুপৰীয়া ভাত খালেই টোপনি ধৰে নেকি? এটা গোন্ধতে আলস্য দূৰ কৰিব পাৰে!– News18 assam\nHome » photogallery » lifestyle »Health Tips: দুপৰীয়া ভাত খালেই টোপনি ধৰে নেকি? এটা গোন্ধতে আলস্য দূৰ কৰিব পাৰে!\nআপুনি এই আবেলিৰ টোপনি কেনেদৰে প্ৰতিহত কৰিব? যদি আপুনি অফিচত, স্কুলত, কলেজত শোৱে, আপুনি কেনেদৰে কাম কৰিব?(Health Tips)\nলঘু বা গুৰু, ভাত বা ৰুটি - আমাৰ বহুতেই দুপৰীয়াৰ আহাৰৰ পিছতে টোপনিয়াবলৈ ধৰে। অৱশ্যে, বিশেষজ্ঞসকলে কয় যে এয়া অতি স্বাভাৱিক। কিন্তু কামৰ মাজত এনে হ'লে বহুত অসুবিধা হয়। যদি আপুনি দুপৰীয়া স্কুল-কলেজ-অফিচ-কৰ্মস্থানত টোপনি য়ায় তেন্তে কামত যথেষ্ট ক্ষতি হয়। (Health Tips)\nবিশেষজ্ঞসকলে কয় যে প্ৰ'টিন সমৃদ্ধ আৰু কাৰ্বোহাইড্ৰেট সমৃদ্ধ খাদ্য খোৱাটোৱে আমাৰ শৰীৰত শক্তি হ্ৰাস কৰে। যথেষ্ট খাদ্য খোৱাৰ পিছত ৰক্ত শৰ্কৰাৰ স্তৰও বৃদ্ধি পায়। ফলস্বৰূপে, শক্তি হ্ৰাস হয়, শৰীৰত চেৰোটনিন নিঃসৰণ হ'বলৈ আৰম্ভ কৰে।\nফলস্বৰূপে, শৰীৰত ভাগৰ লাগিবলৈ ধৰে। আপুনি এই আবেলিৰ টোপনি কেনেদৰে প্ৰতিহত কৰিব? যদি আপুনি অফিচত, স্কুলত, কলেজত শোৱে, আপুনি কেনেদৰে কাম কৰিব?\nবিশেষজ্ঞসকলে কৈছে যে এটা গোন্ধ এই সমস্যাটোৰ সমাধান হ'ব পাৰে। এই ক্ষেত্ৰত ডালচেনি ব্যৱহাৰ কৰিব। দুপৰীয়াৰ টোপনি দূৰ কৰিবলৈ ডালচেনিৰ গোন্ধ ব্যৱহাৰ কৰক।\nডালচেনিৰ গুৰি হার্বাল চাহ, কফি বা দৈৰ সৈতে মিহলি কৰি খাব পাৰি।\nবিশেষজ্ঞসকলৰ মতে, দুপৰীয়াৰ আহাৰৰ পিছত আধা চাহ চামুচ ডালচেনি পাউডাৰ খাব লাগে। ফলত ৰক্ত শৰ্কৰাৰ পৰিমাণো কম হ'ব আৰু আবেলিৰ টোপনিৰ আলস্যতাও কমিব।\nডালচেনিৰ যে কেৱল এইটো গুণেই আছে তেনে নহয়, শৰীৰত শক্তি বৃদ্ধি কৰিবলৈ, হৃদযন্ত্ৰৰ যত্ন ল'বলৈ, শৰীৰত ইনচুলিন নিঃসৰণ কৰি আৰু শৰীৰ উন্নত ৰাখিব পাৰে ডালচেনিয়ে।


ক্ৰিকেটাৰ ৱাৰ্ণে ৫১বছৰ বয়সতো বিচাৰি ফুৰে নতুন নতুন Girlfriend: ক'লে বন্ধুৱে/ Shane Warne friend reveals the legendary spinner is still using Tinder– News18 assam\nHome » photogallery » lifestyle »বন্ধুৱে কৈছে, 'অষ্ট্ৰেলিয়াৰ প্ৰাক্তন লেগ স্পীনাৰ শ্বেন ৱাৰ্ণে ৫১ বছৰ বয়সতো বিচাৰি ফুৰে নতুন নতুন Girlfriend! তেওঁ Tinderত ব্যস্ত, অকলে বিছনালৈ যাবলৈ বেয়া পায়'\nবন্ধুৱে কৈছে, 'অষ্ট্ৰেলিয়াৰ প্ৰাক্তন লেগ স্পীনাৰ শ্বেন ৱাৰ্ণে ৫১ বছৰ বয়সতো বিচাৰি ফুৰে নতুন নতুন Girlfriend! তেওঁ Tinderত ব্যস্ত, অকলে বিছনালৈ যাবলৈ বেয়া পায়'\nট্ৰিপল এম চিডনী ৰেডিঅ'ৰ সঞ্চালক লৰেন্স মুনে, যি নিয়মীয়াকৈ ৱাৰ্ণ(Shane Warne)ৰ পাৰ্টিবোৰলৈ আহিছিল। তেওঁ শেহতীয়াকৈ শ্বেন ৱাৰ্ণৰ Party বোৰ কেনেকুৱা আছিল বৰ্ণনা কৰিছিল। একে সময়তে, তেওঁ প্ৰকাশ কৰিছিল যে শ্বেন ৱাৰ্ণ এতিয়াও 51 বছৰ বয়সত Tinder ত আছে।\n| August 05, 2021, 17:51 IST\nঅষ্ট্ৰেলিয়াৰ প্ৰাক্তন লেগ স্পিনাৰ শ্বেন ৱাৰ্ণ প্ৰায়ে বিতৰ্কত থাকে। খেলখনৰ শ্ৰেষ্ঠ লেগ স্পিনাৰ হিচাপে চিহ্নিত কৰাৰ উপৰিও, ৱাৰ্ণে প্ৰায়ে সকলো ভুল কাৰণৰ বাবে চৰ্চালৈ আহিছিল। মহিলাৰ সৈতে সম্পৰ্ক হওঁক বা অন্য কাৰণতেই হওক, তেওঁ প্ৰায়ে কোনো প্ৰকাৰে বাতৰিত থাকে। অষ্ট্ৰেলিয়ান দলত তেওঁৰ বহুতো সতীৰ্থই ৱাৰ্ণৰ আচৰণ আৰু আন খেলুৱৈৰ সৈতে নিৰন্তৰ কাজিয়াৰ বাবে লগ ধৰা নাছিল। এতিয়া তেওঁৰ এজন বন্ধুৱে শ্বেন ৱাৰ্ণৰ বিষয়ে এটা নতুন কথা প্ৰকাশ কৰিছে। (Shane Wanre/Instagram)\nকিংবদন্তী লেগ স্পিনাৰসকলক তেওঁলোকৰ সকলো পাৰ্টিতে মহিলাসকলে কেনেদৰে আগুৰি থাকে তাৰ বহুতো প্ৰতিবেদন ওলাইছিল। তেওঁক 'লেডিজ মেন' বুলিও জনা গৈছিল, বিশেষকৈ একেটা সত্যৰ বাবে। ট্ৰিপল এম চিডনী ৰেডিঅ'ৰ সঞ্চালক লৰেন্স মুনে, যি নিয়মীয়াকৈ ৱাৰ্ণৰ পাৰ্টিবোৰলৈ আহিছিল, তেওঁ শেহতীয়াকৈ শ্বেন ৱাৰ্ণৰ পাৰ্টীবোৰ কেনেকুৱা বৰ্ণনা কৰিছে। একে সময়তে, তেওঁ প্ৰকাশ কৰিছিল যে শ্বেন ৱাৰ্ণ এতিয়াও ৫১ বছৰ বয়সত টিণ্ডাৰত আছে। (Shane Wanre/Instagram)\nডেইলিমেইল ইউকে-ৰ বাতৰি অনুসৰি, ৱাৰ্ণে এতিয়াও ৫১ বছৰ বয়সত কেনেকৈ টিণ্ডাৰ ব্যৱহাৰ কৰি আছে সেয়া মুনে বৰ্ণনা কৰিছিল। তেওঁ কৈছিল, ৱাৰ্ণি সকলো সময়তে ফোনত আছিল আৰু তাৰ পিছত তেওঁ কৈছিল- মই যাওঁ। ২০১৮ চনত স্পিন কিংবদন্তীৰ সৈতে এটা নিশা লৰেন্সে স্মৰণ কৰি কয়, "তেওঁৰ জীৱন হৈছে টিণ্ডাৰ, বিয়েৰ, ডাৰ্ট, জুৱা আৰু ক্ৰিকেট।" এই পাঁচটা বস্তু তেওঁৰ। '' (Shane Wanre/Instagram)\nৰেডিঅ' হোষ্টজনে আৰু বৰ্ণনা কৰিছিল যে কেনেদৰে অষ্ট্ৰেলিয়াৰ প্ৰাক্তন লেগ স্পিনাৰজনে সদায় মহিলাসকলৰ সংস্পৰ্শলৈ আহে যাতে সকলো পক্ষ সোনকালে এৰি যায়। তেওঁ কেৱল সুৰাপান কৰিবলৈ পাৰ্টিলৈ আহিব। শ্বেন ৱাৰ্ণে প্ৰায়ে তেওঁৰ সতীৰ্থসকলৰ সৈতে সুৰাপান কৰিছিল আৰু তাৰ পিছত ছোৱালীবোৰৰ সৈতে অদৃশ্য হৈ গৈছিল। চেলিব্ৰিটিসকলৰ সৈতে তেওঁৰ বিখ্যাত সম্পৰ্কৰ বাবে তেওঁৰ খ্যাতি একে আছিল। (Shane Wanre/Instagram)\n"কিন্তু ক্ৰিকেট খেলাৰ পিছত শ্বেন ৱাৰ্ণে ক্ৰিকেট, ডাৰ্ট আৰু কিছু বিয়েৰ আৰু জুৱা খেলাৰ পিছত পৰৱৰ্তী কামটো কৰিব বিচাৰে," লৰেন্স মুনে লগতে কয়। তেওঁ অকলে শুবলৈ নিবিচাৰে।" (Shane Wanre/Instagram)


পৃষ্ঠা:Chalachitra.pdf/১২ - ৱিকিউৎস\nশব্দবোৰে সময়ৰ ধাৰণা এটি দিয়ে। কিন্তু এই ধাৰণা দিয়াৰ বাবে আন বহু উপাদান পৰিচালকৰ হাতত আছিল। তেন্তে এই বিশেষ শব্দটো কিয়? টেলিভিচনত বহুল প্ৰচাৰিত বৰ্ণবিচিত্ৰ বিজ্ঞাপনবোৰ যি এক ভাসমান ফোপোলা জীৱনৰ ছবি দাঙি ধৰে, তেনে এক মুল্যবোধহীন জীৱনৰ বলি হৈছে ছবিৰ এই চৰিত্ৰটি। ছবিৰ শেষ দৃশ্যত যেতিয়া পৰাজিত চৰিত্ৰটোৱে এই অভিজ্ঞতাৰ মুখামুখি হয়, তেতিয়াই নেপথ্যত ব্যৱহাৰ হোৱা বিজ্ঞাপনৰ শব্দবোৰ দৃশ্যটিৰ আবেদন আৰু অধিক গাঢ় কৰি তোলে।\nপাৰিপাৰ্শ্বিক শব্দক এনেদৰে শিল্পসম্মত ৰূপত সন্নিবিষ্ট কৰাৰ বাবে প্ৰয়োজন হয় পৰিচালকৰ সংগীত আৰু শব্দচেতনা। শব্দৰ অৰ্থ, ব্যঞ্জনা আৰু ঘনত্বৰ সঠিক ব্যৱহাৰ নহ’লে এই শব্দবোৰ কোলাহললৈ ৰূপান্তৰিত হোৱাৰ আশংকাই অধিক। দৃশ্যৰ মূল সুৰৰ লগত এই শব্দবোৰৰ আত্মিক সম্পৰ্ক অভিন্ন ৰূপত প্ৰকাশ পাবই লাগিব।\nপ্ৰখ্যাত গায়ক কিশোৰ কুমাৰে তেওঁৰ এখন ছবি ‘দুৰ বাদিয়ে মে কঁহী’ত নেপথ্যসংগীত একেবাৰেই বৰ্জন কৰিছিল। তাৰ সলনি প্ৰয়োগ কৰিছিল কেৱল পাৰিপাৰ্শ্বিক শব্দ। ছবিখনে ব্যাপক ৰূপত মুক্তিলাভ নকৰা বাবেই কিশোৰ কুমাৰৰ এই পৰীক্ষা সমাদৃত নোহোৱাকৈ ৰৈ গ’ল।\nবাস্তৱধৰ্মী ছবিৰ ক্ষেত্ৰত এটা প্ৰশ্ন সহজেই উদয় হয়- আমাৰ বাস্তৱ জীৱনৰ নেপথ্যত অহৰহ অৰ্কেষ্ট্ৰা এটা বাজি থাকে নেকি? নাথাকে। তেনেহ’লে ছবিত আৱহসংগীত কিয়?\nসংগীত মানুহৰ আদিমতম কলা। মানুহৰ বিভিন্ন কাম আৰু অনুভূতিৰ ছন্দই সংগীতৰ জন্ম দিয়ে। সহজ কথাত মানৱ মনৰ বিভিন্ন অনুভূতি আৰু প্ৰতিক্ৰিয়া প্ৰতিফলন ঘটে ছন্দবদ্ধ শব্দৰ মাজেৰে। এদল বনুৱাই একেলগে কাম কৰোতে ছন্দ ৰক্ষাৰ বাবে মুখেৰে কিছুমান অৰ্থহীন শব্দ ছন্দবদ্ধ ৰূপত উচ্চাৰণ কৰি থাকে, অথচ একে কাম অকলে কৰোতে মানুহ এজনে সেই একে মুখেৰে শব্দ উচ্চাৰণ নকৰে। অকলে বাথৰুমত গা ধুই থাকোতে বা নিৰ্জন ৰাস্তাৰে অকলে আহি\nথাকোতেও এজন মানুহৰ মুখৰ পৰাই গুণগুণকৈ গীতৰ কলি ওলাই\n"https://as.wikisource.org/w/index.php?title=পৃষ্ঠা:Chalachitra.pdf/১২&oldid=68548"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ১৯ জুন ২০২০ তাৰিখে ২৩:২৭ বজাত সলনি কৰা হৈছিল।


দেৱাল- ৰিতুপৰ্ণা মহন্ত - সাহিত্য ডট অৰ্গ\nদেৱাল- ৰিতুপৰ্ণা মহন্ত\nশিক্ষাসূত্ৰে, কৰ্মসূত্ৰে বহু বছৰ ধৰি ডিব্ৰুগড়ৰ বাসিন্দা৷ এতিয়া যিটো ঘৰত আছোঁ, তাত থকা চাৰি পাঁচ বছৰমানেই হ’ল৷ গলিৰ মূৰলৈ ঘৰটো৷ কাষৰ গলিটোত থকা ঘৰবোৰৰ পাছফালবোৰ দেখি থাকো৷ তেনেই ওচৰতে৷ তথাপি যাব নোৱাৰি৷ বেৰা দি থোৱা আছে৷ এঘৰত অকণমানি ল’ৰা এটি আছে৷ এনে যে মৰমলগা! তাক একেবাৰে পানীকেঁচুৱাৰ পৰা দেখিছোঁ৷ আমাৰ চকুৰ আগতে সি কেঁহো কেঁহোকৈ কান্দিলে, চুঁঁচৰিলে, থুপুক থাপাককৈ খোজ কাঢ়িলে, এতিয়া দেউতাকৰ মটৰ চাইকেলত উঠিব পৰা হ’ল৷ চিনি জানি নাপাওঁ, তথাপি আমি ছোৱালীমখাই খিৰিকীৰে ওপৰৰপৰা তাক জোকাই থাকো৷ মৰমলগা মাকজনীয়ে অকণমানিটোৰ হাতখন জোকাৰি দিয়ে আৰু আমাৰ ফালে দেখুৱাই কয়, “পেহীহঁতক বাই বাই দিয়া আক৷ “ সি হাঁহে৷ একোলা ল’বলৈকে মন যায় তাক৷ কিন্তু কি কৰিম! যাব নোৱাৰো যে৷ কংক্ৰিটৰ দেৱালে ভাগ কৰি থৈছে৷ গাঁৱৰ ঘৰত হ’ব লাগিছিল৷ দিনৰ দিনটো সি আমাৰ লগতে থাকিলহেঁতেন চাগৈ৷ উপায় নাপাই মাকে ক’ব লগীয়া হ’লহেঁতেন, “ঘৰলৈ যাওঁ ব’লা৷ কিমাননো আৰু পেহীহঁতক দিগদাৰি দিয়া!”\nএঘৰত নতুনকৈ ৰং দিয়াইছে৷ কিবা অদ্ভুত ৰং৷ সেউজীয়াও নহয়, নীলাও নহয়৷ মুঠেও ভাল লগা নাই৷ আমাৰ গাঁৱত হ’ব লাগিছিল৷ ৰিঙিয়ালোহেঁতেন, “ঘৰটোত এইটোনো কি ৰং দিলে ঔ দাইদ’, আগৰটোৱেই ভাল আছিলচোন৷” বেলকনিৰ কাষতে ঘৰটো৷ ৰিঙিয়াওঁতেই শুনিলেহেঁতেন৷ এতিয়া নোৱাৰো পিছে৷ চিনি জানি নাপাওঁ৷ তাতে কংক্ৰিটৰ দেৱালখনে ভাগ কৰি থৈছে৷\nএঘৰে পপকৰ্ণ বনাই বিক্ৰী কৰে হ’বলা৷ সন্ধিয়া হোৱাৰ লগে লগে পপকৰ্ণৰ মলমলীয়া গোন্ধ এটাই জিভাৰ পানী পেলাওঁ পেলাওঁ কৰে৷ আমাৰ গাঁৱৰ ঘৰত হ’ব লাগিছিল৷ চিঞৰিলোহেঁতেন, “বৰবৌ ঐ, গোটেইখন গোন্ধে আমোলমোলাই আছে, মুখ লাগিব দেই এনেকে হ’লে৷ আমাকো মাজে মাজে খাবলৈ দিব৷” পিছে এতিয়া নোৱাৰো চিঞৰিব৷ চিনি জানি নাপাওঁ৷ তাতে কংক্ৰিটৰ দেৱালখনে ভাগ কৰি থৈছে৷\nআস! নগৰীয়া জীৱন! !\n← আধুনিক- (ৰিংকি চক্ৰৱৰ্ত্তী)\nসেওঁতাত হেঁপাহৰ পলাশ- (নীত কাশ্যপ) →\nমোহ –গায়ত্ৰী খাৰঘৰীয়া


ঠিকাভিত্তিক প্ৰাথমিক টেট শিক্ষকৰ প্ৰতিবাদ কিয়? গুৱাহাটীত ক্ষুব্ধ শিক্ষকৰ হুংকাৰ|tet-teacher-protest-in-guwahati-teachers-demanding-permanent-solution-to-their-problems– News18 assam\nHome » photogallery » assam »ঠিকাভিত্তিক প্ৰাথমিক টেট শিক্ষকৰ প্ৰতিবাদ কিয়? গুৱাহাটীত কি দাবী ক্ষুব্ধ শিক্ষকৰ?\nঠিকাভিত্তিক প্ৰাথমিক টেট শিক্ষকৰ প্ৰতিবাদ কিয়? গুৱাহাটীত কি দাবী ক্ষুব্ধ শিক্ষকৰ?\nডিঙিত গামোচা আঁৰি প্ৰতিবাদ শদিয়াৰ পৰা ধুবুৰীলৈ অগণন শিক্ষকৰ। ৰাজ্যৰ ৪১হাজাৰ ঠিকাভিত্তিক টেট শিক্ষকৰ হৈ বিচাৰিলে ন্যায়।\n| June 29, 2019, 13:11 IST\nঠিকাভিত্তিক প্ৰাথমিক টেট শিক্ষক সন্থাৰ প্ৰতিবাদী কাৰ্যসূচী ৰূপায়ন কৰিছে। ডিঙিত গামোচা আঁৰি ৰাজ্যৰ ভিন্ন প্ৰান্তৰ পৰা অহা অগণন শিক্ষকে চৰকাৰৰ নীতিৰ বিৰুদ্ধে প্ৰতিবাদ কৰে। এই প্ৰতিবাদৰ জৰিয়তে তেওঁলোকৰ এটা দাবী বিনাচৰ্তে বেতন সুৰক্ষাসহ চাকৰি নিয়মীয়াকৰণ। টেটৰ জৰিয়তে নিজৰ যোগ্যতা প্ৰমাণ কৰি শিক্ষক পদত কাৰ্যনিৰ্বাহ কৰাৰ সাতবছৰৰো অধিক কালৰ পিছত আকৌ এবাৰ নিজৰ যোগ্যতাৰ প্ৰমাণ দিবলৈ নাচোৰবান্দা এইসকল শিক্ষক।\nঠিকাভিত্তিক প্ৰাথমিক টেট শিক্ষক সন্থাৰ প্ৰতিবাদী কাৰ্যসূচী ৰূপায়ন কৰিছে। ডিঙিত গামোচা আঁৰি ৰাজ্যৰ ভিন্ন প্ৰান্তৰ পৰা অহা অগণন শিক্ষকে চৰকাৰৰ নীতিৰ বিৰুদ্ধে প্ৰতিবাদ কৰে। এই প্ৰতিবাদৰ জৰিয়তে তেওঁলোকৰ এটা দাবী বিনাচৰ্তে বেতন সুৰক্ষাসহ চাকৰি নিয়মীয়াকৰণ। টেটৰ জৰিয়তে নিজৰ যোগ্যতা প্ৰমাণ কৰি শিক্ষক পদত কাৰ্যনিৰ্বাহ কৰাৰ সাতবছৰৰো অধিক কালৰ পিছত আকৌ এবাৰ নিজৰ যোগ্যতাৰ প্ৰমাণ দিবলৈ নাচোৰবান্দা এইসকল শিক্ষক। শিক্ষামন্ত্ৰী সিদ্ধাৰ্থ ভট্টাচাৰ্যৰ সৈতে আলোচনা ব্যৰ্থ আৰু শিক্ষক সমাজ গোটৰ সভাপতিৰ পদত্যাগৰ পিছতো মূলতঃ একেটা দাবীত আটায়ে অটল হৈ আছে।\nশিক্ষাবিভাগে ইয়াৰ পূৰ্বে জুলাই মাহত অনুষ্ঠিত হ’বলগীয়া ৯হাজাৰ স্থায়ী শিক্ষক পদৰ নিযুক্তিৰ বাবে আগৰ টেট উত্তীৰ্ণ ঠিকাভিত্তিক শিক্ষকসকলক পুনৰ টেটত অৱতীৰ্ণ হ’বলৈ আহ্বান জনাইছিল কিন্তু ক্ষুব্ধ শিক্ষকসকলৰ দাবী চৰকাৰে নিজৰ নিৰ্বাচনী প্ৰতিশ্ৰুতি ৰক্ষা নকৰি দ্বিতীয়বাৰ তেওঁলোকক যোগ্যতাৰ প্ৰমাণ দিবলৈ কোৱাৰ ক’ত যুক্তিযুক্ততা আছে। শিক্ষামন্ত্ৰীৰ সৈতে আলোচনা ব্যৰ্থ হোৱাৰ পিছতে তেওঁলোকে চৰকাৰৰ বিৰুদ্ধে ডিভাইড এণ্ড ৰুল, প্ৰলোভন আৰু চাপ দি আন্দোলন মষিমূৰ কৰাৰ ষড়যন্ত্ৰ কৰাৰো অভিযোগ কৰিছে।\nতেওঁলোকৰ দাবীসমূহ হৈছে, এটা প্ৰতিযোগিতামূলক পৰীক্ষাত উত্তীৰ্ণ হৈ সাতবছৰ চাকৰি কৰাৰ পিছত অন্য কিবা বিভাগত নতুনকৈ পৰীক্ষা দিয়াৰ নিয়ম আছে নে কি? হাইস্কুল টেট পতাৰ আগত কৰ্মৰত ঠিকাভিত্তিক শিক্ষকক (টেট উত্তীৰ্ণ নহয়) অভিজ্ঞতাৰ নম্বৰ বছৰে প্ৰতি ৫০কৈ দিয়াৰ দিহা কৰা হৈছিল। এইক্ষেত্ৰত একমাত্ৰ টেট উত্তীৰ্ণ শিক্ষকসকলৰ চাকৰিৰ অভিজ্ঞতাৰ নম্বৰ কিয় গুৰুত্বহীন? যিসকল শিক্ষকৰ আবেদনৰ উৰ্ধতম সীমা অতিক্ৰম কৰিলে তেওঁলোকে নতুনকৈ টেট অনুষ্ঠিত কৰিলে পৰীক্ষাত বহিব নোৱাৰিব, সেইক্ষেত্ৰত চৰকাৰে কি ব্যৱস্থা ল’ব?\nদেশৰ দিল্লী, পশ্চিমবংগকে ধৰি বিৰোধী দলৰ চৰকাৰ থকা ৰাজ্যত ঠিকাভিত্তিক টেট শিক্ষকসকলে ৬০বছৰলৈ চাকৰি কৰি থাকিব পাৰিব বুলি নিশ্চিতি দিছে চৰকাৰে। কেন্দ্ৰত বিজেপিত, অসমত বিজেপি চৰকাৰ, ভিজন ডকুমেণ্টত স্পষ্টকৈ লিখা আছিল চৰকাৰ আহিলে বিজেপিয়ে কৰ্মৰত ঠিকাভিত্তিক টেট শিক্ষকৰ চাকৰি নিয়মীয়া কৰিব। এতিয়া ওলোটা খৰ কিয়?


প্ৰতিদিন টাইম - অসমীয়া ৱিকিপিডিয়া\nপ্ৰতিদিন টাইমৰ ল'গ'\n২৫ ডিচেম্বৰ ২০১০\nচেনেল নং ৬১৯\nচেনেল নং ৭৮৩\nৰিলায়েন্স ডিজিটেল টিভি (ভাৰত)\nচেনেল নং ৭৮৮\nচেনেল নং ১৯৭৪\nচেনেল নং ৮৪৭\nচেনেল নং ০০৪\nপ্ৰতিদিন টাইম (ইংৰাজী: Pratidin Time) অসমৰ এক ব্যক্তিগত দূৰদৰ্শন কেন্দ্ৰ। এই চেনেলত বাতৰিৰ উপৰিও সংগীত, ক্ৰীড়া, বিনোদন, চলচ্চিত্ৰ, কলা-সংস্কৃতি আদি বিষয়ক বিভিন্ন অনুষ্ঠান পৰিৱেশন কৰা হয়।\n2 উল্লেখযোগ্য অনুষ্ঠান\nপ্ৰতিদিন টাইম চেনেলটো ২০১০ চনৰ ২৫ ডিচেম্বৰত নিউজ টাইম অসম হিচাপে উন্মোচন হৈছিল। এই চেনেলটোৰ গৰাকী আছিল কলকাতা স্থিত ৰ'জ ভেলী গ্ৰুপ। ২০১৫ চনত সেই চেনেলটো প্ৰতিদিন গোষ্ঠীৰ অধীনলৈ আহে আৰু চেনেলটোৰ নাম প্ৰতিদিন টাইম লৈ সলনি হয়। এই কেন্দ্ৰৰ বৰ্তমানৰ মুখ্য সম্পাদক হৈছে নিতুমণি শইকীয়া।\n↑ Thakuria, Nava (28 December 2010). "Satellite News Channel launched in Northeast India". ModernGhana.com. http://www.modernghana.com/news/310114/1/satellite-news-channel-launched-in-northeast-india.html। আহৰণ কৰা হৈছে: 21 August 2015.\nপ্ৰতিদিন টাইমৰ পোনপটীয়া সম্প্ৰচাৰ\nপ্ৰতিদিন টাইমৰ পৃষ্ঠা ফেচবুকত\n"https://as.wikipedia.org/w/index.php?title=প্ৰতিদিন_টাইম&oldid=270579"ৰ পৰা অনা হৈছে\nএই পৃষ্ঠাখন ০৮ এপ্ৰিল, ২০২১ তাৰিখে ২১:২৩ বজাত অন্তিম সংশোধন কৰা হৈছিল।


ভাৰতীয় টেষ্ট ক্ৰিকেটৰ মহান ক্ৰিকেটাৰজন : ভিক্ষা বৃত্তিৰে শেষ হৈছিল যাৰ জীৱন - Olympia Sports\nHomeNewsভাৰতীয় টেষ্ট ক্ৰিকেটৰ মহান ক্ৰিকেটাৰজন : ভিক্ষা বৃত্তিৰে শেষ হৈছিল যাৰ জীৱন\nভাৰতীয় টেষ্ট ক্ৰিকেটৰ মহান ক্ৰিকেটাৰজন : ভিক্ষা বৃত্তিৰে শেষ হৈছিল যাৰ জীৱন\nভাৰতীয় ক্ৰিকেট দল আজি বিশ্ব ক্ৰিকেটৰে এক বৃহৎ শক্তি। ভাৰতক টেষ্ট ক্ৰিকেটৰ শক্তিশালী দল হিচাপে গঢ়ি তোলাৰ ক্ষেত্ৰত বহু ক্ৰিকেটাৰৰ শক্তিশালী ভূমিকা আছে। বহুতেই আকৌ কৰিবলগীয়া অশেষ কষ্ট আৰু ত্যাগ।\nটেষ্ট ক্ৰিকেটৰ ইতিহাসত জনাৰ্দন জ্ঞানৱা নাভলেই ভাৰতীয় টেষ্ট দলৰ হৈ প্ৰথমটো বলৰ সন্মুখীন হৈছিল ১৯৩২ চনত। মেচখন ইংলেণ্ডৰ বিৰুদ্ধে অনুষ্ঠিত হৈছিল লৰ্ডছত। সেই ঐতিহাসিক মেচখনৰ ৮৮ বছৰ সম্পূৰ্ণ হ’ল। কিন্তু টেষ্ট ক্ৰিকেটত ভাৰতৰ হৈ প্ৰথমটো বলৰ সন্মুখীন হোৱা জনাৰ্দন জ্ঞানৱাৰ বিষয়ে আমি কিমানে জানোঁ? কিয় ইতিহাসৰ পাতত লুকাই গ’ল অপেনাৰ বেটছমেন তথা উইকেট কীপাৰ জনাৰ্দন জ্ঞানৱা? কিয় সেই মহান ভাৰতীয় ক্ৰিকেটাৰসকলৰ নামৰ লগত উচ্চাৰিত নহয় জনাৰ্দন জ্ঞানৱাৰ নাম?\n১৯০২ চনত মহাৰাষ্ট্ৰৰ ফুলগাঁৱত জনাৰ্দন জ্ঞানৱা নাভলেৰ জন্ম হৈছিল। পিতৃ আছিল এগৰাকী কৃষক। এগৰাকী কৃষকৰ সন্তান জনাৰ্দন জ্ঞানৱাক সেই সময়ত ইংৰাজ টেষ্ট ক্ৰিকেটাৰ জেক হবছে অষ্ট্ৰেলিয়াৰ বাৰ্ট অ’ল্ডফিল্ড আৰু ইংলেণ্ডৰ জৰ্জ ডাকৱৰ্থৰ দৰে উইকেট কীপাৰৰ সম পৰ্যায়ৰ বুলি জ্ঞান কৰিছিল।\nএগৰাকী উইকেট কীপাৰ হিচাপে কেৰিয়াৰত এইগৰাকী ক্ৰিকেটাৰে ৬৫ খন মেচত অংশগ্ৰহণ কৰি ১০১টা কেচ ধৰাৰ উপৰিও ৩৬ টা ষ্টাম্পপিং কৰিবলৈ সক্ষম হৈছিল। ইয়াৰ উপৰিও ১৯.১৮ ষ্ট্ৰাইক ৰেটেৰে ১৯১৭ ৰান সংগ্ৰহ কৰিবলৈ সক্ষম হৈছিল। অৰ্ধশতক কৰিছিল ৯ টা। ১৫ বছৰ বয়সত চতুস্কোণীয় টুৰ্ণামেণ্টত হিন্দুজৰ হৈ অপেনিং বেটছমেন হিচাপে দায়িত্ব পালন কৰিছিল। ১৭ বছৰ বয়সত একেখন প্ৰতিযোগিতাত মুছলিমৰ বিৰুদ্ধে ৭৪ আৰু ফাইনেলত পাৰ্চীৰ বিৰুদ্ধে ৯৬ ৰানৰ ইনিংছ খেলিবলৈ বাধ্য হৈছিল।\n১৯৩২ চনত ভাৰতে অংশগ্ৰহণ কৰা প্ৰথমখন টেষ্টৰ ট্ৰায়েল মেচত সুন্দৰ প্ৰদৰ্শন কৰিবলৈ সক্ষম হৈছিল। মেচখনত তেওঁ ৫০ আৰু ৩৬ ৰানৰ ইনিংছ খেলিছিল। এই ইনিংছৰ বাবেই তেওঁক মূল একাদশত স্থান দিয়া হৈছিল। অৱশ্যে প্ৰথমখন টেষ্টত তেওঁ সফল হ’ব নোৱাৰিলে। মেচখনত ভাৰত বৰ বেয়াকৈ পৰাস্ত হৈছিল। কিন্তু জনাৰ্দন জ্ঞানৱাৰ উইকেট কিপিঙে সকলোৰে দৃষ্টি কাঢ়িবলৈ সক্ষম হৈছিল। সেই সময়ত তেওঁ ২১ খন মেচত এটা অৰ্ধশতকৰ সহায়ত ৬০০ ৰান কৰিবলৈ সক্ষম হৈছিল।\n১৯৩২ চনৰ পিছত ভাৰতৰ মাটিত খেলা প্ৰথমখন টেষ্ট মেচতো জনাৰ্দন জ্ঞানৱা টিম ইণ্ডিয়াৰ সদস্য আছিল। কিন্তু ইয়াৰ পৰবৰ্তী সময়ত তেওঁ আৰু কেতিয়াও টেষ্ট ক্ৰিকেটত অংশগ্ৰহণ নকৰিলে। ক্ৰিকেটৰ পৰা আঁতৰি আহি তেওঁ জীৱন যাপন কৰিবলৈ এটা চেনী কলত সুৰক্ষা কৰ্মীৰ কামত ধৰিলে। ইয়াৰোপৰি তেওঁ জীৱনৰ শেষ সময়ছোৱাত ব’ম্বে-পোনে হাইৱেত ভিক্ষা কৰাও একাংশ লোকে দেখিবলৈ পাইছিল। সেই সময়ত ভাৰতীয় ক্ৰিকেটাৰসকলে আজিৰ দৰে টকা লাভ কৰা নাছিল বাবেই দৰিদ্ৰতাৰ মাজেৰে জীৱন শেষ হৈছিল জনাৰ্দন জ্ঞানৱা নাভলেই। বোম্বে-পোনে হাইৱেত ভিক্ষা কৰি কৰিয়েই হেৰাই গ’ল ভাৰতৰ টেষ্ট ক্ৰিকেটৰ প্ৰথমটো বলৰ মুখামুখি হোৱা অপেনাৰ তথা শক্তিশালী উইকেট কীপাৰ জনাৰ্দন জ্ঞানৱা নাভলে।\nPrevious articleআইটা চেম্পিয়নশ্বিপত শ্ৰেষ্ঠত্ব অর্জন জিজ্ঞাসমান আৰু কৃষ্টিৰ\nNext articleপ্ৰাক্তন ৰঞ্জি ক্ৰিকেটাৰ ড০ পৰিমল ভট্টাচাৰ্যলৈ জীৱন-জোৰা সাধনা বঁটা\nইউ এছ অপেনৰ মূল ড্ৰত প্ৰৱেশ ভাৰতৰ সুমিত নাগালৰ\nমহিলাৰ টি২০ ক্ৰিকেটত বংগৰ বিৰুদ্ধে পৰাস্ত অসম


Zengat P in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Zengat P ar byavahar, ppali, parshwakriya, upkaar, kriya-pratikriya aaru satarkatabani\nZengat P Eye Drops in Assamese\nZengat P ৰ লাভ আৰু ব্যৱহাৰসমূহ - Zengat P Benefits & Uses in Assamese- Zengat P ar laabh aaru byavaharsamuh\nZengat P ৰ পালি আৰু সেয়া কেনেদৰে ল'ব - Zengat P Dosage & How to Take in Assamese - Zengat P ar paali aaru xeya kenedore lobo\nZengat P ৰ পাৰ্শ্চক্ৰিয়াসমূহ - Zengat P Side Effects in Assamese- Zengat P ar parshwakriyasamuh\nZengat P সংক্ৰান্ত সতৰ্কতাবাণীসমূহ - Zengat P Related Warnings in Assamese- Zengat P xonkranta xatarkatabanisamuh\nঅইন দৰৱৰ সৈতে Zengat Pৰ গুৰুতৰ ক্ৰিয়া-প্ৰতিক্ৰিয়া - Severe Interaction of Zengat P with Other Drugs in Assamese- Oinor xoite Zengat P ar gurutor kriya-pratikriya\nZengat P মতভেদসমূহ - Zengat P Contraindications in Assamese- Zengat P nishedhsamuh\nZengat P ৰ বিষয়ে সততে সোধা প্ৰশ্নসমূহ - Frequently asked Questions about Zengat P in Assamese- Zengat P ar bikhoye satate xodha prashnasamuh\nখাদ্য আৰু মদৰ সৈতে Zengat P ক্ৰিয়া-প্ৰতিক্ৰিয়া - Zengat P Interactions with Food and Alcohol in Assamese- khadya aaru modor xoite Zengat P kriya-pratikriya\nZengat P ৰ লাভ আৰু ব্যৱহাৰসমূহ - Zengat P Benefits & Uses in Assamese - Zengat P ar laabh aaru byavaharsamuh\nZengat P তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nZengat P-ৰ উপাদানসমূহ - Zengat P Active Ingredients in Assamese - Zengat P-ar upadaansamuh\nZengat P ৰ পাৰ্শ্চক্ৰিয়াসমূহ - Zengat P Side Effects in Assamese - Zengat P ar parshwakriyasamuh\nগৱেষণাৰ ভিত্তিত, Zengat P ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nZengat P সংক্ৰান্ত সতৰ্কতাবাণীসমূহ - Zengat P Related Warnings in Assamese - Zengat P xonkranta xatarkatabanisamuh\nZengat P-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nZengat P গৰ্ভাবস্থাৰ সময়ত গ্ৰহণ কৰা সুৰক্ষিত।\nZengat P-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nZengat P স্তন্যপায়ী মহিলাৰ বাবে সম্পূৰ্ণৰূপে সুৰক্ষিত।\nবৃক্কত Zengat P কি প্ৰভাৱ দেখা গৈছে?\nZengat P গ্ৰহণ কৰাৰ পিছত বৃক্ক ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nযকৃতত Zengat P কি প্ৰভাৱ দেখা গৈছে?\nZengat P গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Zengat P ৰ কি প্ৰভাৱ দেখা গৈছে?\nZengat Pৰ হৃদয় ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nঅইন দৰৱৰ সৈতে Zengat Pৰ গুৰুতৰ ক্ৰিয়া-প্ৰতিক্ৰিয়া - Severe Interaction of Zengat P with Other Drugs in Assamese - Oinor xoite Zengat P ar gurutor kriya-pratikriya\nZengat P তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nZengat P মতভেদসমূহ - Zengat P Contraindications in Assamese - Zengat P nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Zengat P লোৱা অনুচিত যাতে -\nZengat P ৰ বিষয়ে সততে সোধা প্ৰশ্নসমূহ - Frequently asked Questions about Zengat P in Assamese - Zengat P ar bikhoye satate xodha prashnasamuh\nএই Zengat P-এ অভ্য়াস বা নিচাৰ সৃষ্টি কৰে নেকি?\nনহয়, Zengat P লোৱাটোৱে কোনো আসক্তিৰ সৃষ্টি নকৰে।\nZengat P আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, চিকিত্সা পৰামৰ্শ অনুসাৰেহে Zengat P লওক।\nনহয়, মানসিক ৰোগৰ চিকিত্সাৰ ক্ষেত্ৰত Zengat Pৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Zengat P ক্ৰিয়া-প্ৰতিক্ৰিয়া - Zengat P Interactions with Food and Alcohol in Assamese - khadya aaru modor xoite Zengat P kriya-pratikriya\nখাদ্য আৰু Zengat Pৰ ক্ৰিয়া-প্ৰতিক্ৰিয়া\nখাদ্যৰ সৈতে Zengat Pৰ ক্ৰিয়া-প্ৰতিক্ৰিয়াৰ কোনো তথ্য নাই, এইবিষয়ত গৱেষণাৰ অভাৱৰ হেতু।\nমদ আৰু Zengat Pৰ মাজৰ প্ৰতিক্ৰিয়া\nগৱেষণাৰ অভাৱত, Zengat P লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।


আশ্চৰ্য! আকাশৰ পৰা সৰি পৰা এটুকুৰা শিলৰ দাম উঠিল ১৯ লাখলৈ… – নিয়মীয়া বাৰ্তা\nআশ্চৰ্য! আকাশৰ পৰা সৰি পৰা এটুকুৰা শিলৰ দাম উঠিল ১৯ লাখলৈ…\nBy নিয়মীয়া বাৰ্তা\t On Sep 3, 2020\nনিয়মীয়া বাৰ্তা, ৩ ছেপ্টেম্বৰঃ উল্কা সৰি পৰা সকলোৱে দেখিছে। অন্ধবিশ্বাসবশতঃ ইয়াক পপীয়া তৰা বুলিও কয় বহুতে। সাধাৰণতে পৃথিৱী স্পৰ্শ নকৰাকৈ জ্বলি শেষ হৈ যায় যদিও মাজে মাজে বৃহদাকাৰৰ উল্কাৰ অৱশেষ পৃথিৱীত পৰে। বৈজ্ঞানিক মূল্যৰ বাহিৰে ইয়াৰ বিশেষ মূল্য নাথাকে।\nকিন্তু যোৱা ১৯ আগষ্টত আকাশৰ পৰা সৰি পৰা এনে উল্কাপিণ্ডই ধনী কৰিলে ব্ৰাজিলৰ এখন গাঁৱক। ছাণ্টা ফিলোমেনা নামৰ গাঁওখনত উক্ত দিনা শতাধিক উল্কাপিণ্ডৰ অৱশেষ বৰষুণৰ দৰে সৰি পৰে। প্ৰথমাৱস্থাত এই উল্কাপিণ্ডক বিশেষ মূল্যৱান বুলি ভবা নাছিল যদিও পিছলৈ বিজ্ঞানীৰ পৰা গাঁওবাসীয়ে এয়া মহামূল্যবান উল্কাপিণ্ড বুলি জানিব পাৰি তেওঁলোকে ইয়াৰ বিক্ৰীমূল্য আদায় কৰাত নামি পৰে।\nসেই অনুযায়ী সকলোৱে হাজাৰৰ পৰা লাখলৈ আয় কৰিবলৈ সক্ষম হৈছে উল্কাপিণ্ডৰ পৰা। ৪০ কিলোগ্ৰাম ওজনৰ এটা উল্কাপিণ্ডৰ মূল্য ১৯ লাখলৈ উঠা দেখা গৈছে, যিটো মূল্য এগৰাকী লোকে উক্ত ঠাইত ১০ বছৰ কোনো কোম্পানীত চাকৰি কৰি লাভ কৰিব পাৰে। গতিকে ই অতি মূল্যৱান ৰূপে পৰিগণিত হৈছে ব্ৰাজিলৰ উক্ত গাঁওখনত।\nকিয় মূল্যৱান এই উল্কাপিণ্ড\nপ্ৰায় ৪.৬ বিলিয়ন পুৰণি বুলি ধাৰণা কৰা হৈছে এই উল্কাপিণ্ড। চাও পাওলো বিশ্ববিদ্যালয়ৰ এগৰাকী গৱেষকৰ মতে এই উল্কাপিণ্ডৰ বয়স সৌৰমণ্ডল নিৰ্মাণৰ সমসাময়িক। গতিকে ইয়াৰ জৰিয়তে ব্ৰহ্মাণ্ড সৃষ্টিৰ বহু ৰহস্য ভেদ হোৱাৰ সম্ভাৱনা আছে। গৱেষকগৰাকীয়ে লগতে জনায় যে এই উল্কাপিণ্ড যথেষ্ট দুৰ্লভ।\nব্ৰাজিলৰ উক্ত গাঁওবাসীৰ মতে ভগৱানে যেতিযা দিয়ে মনোকামনা পূৰণ কৰি দিয়ে। ক’ৰোনাকালীন দুৰ্দশাৰ মাজত এনে মহামূল্যৱান উল্কাবৃষ্টিত অতি সুখী গাঁওবাসী। এৰাতিতে ধনী হোৱা এই গাওঁবাসীৰ খবৰ পাই দূৰ অঞ্চলৰ লোকৰো আগমন হৈছে উল্কা সৰি পৰা ঠাইলৈ, কিজানি কোনো অজ্ঞাত স্থানত পৰি আছেই এনে উল্কা। কিন্তু বিক্ৰীমূল্য থকা উল্কাপিণ্ড উদ্ধাৰত কোনো বিদেশী লোকৰ প্ৰৱেশত বাধা আৰোপ কৰিছে গাঁওবাসীয়ে।\nহায় মানৱতা… বনকৰা নাবালকক গৰম পানী ঢালি অমানৱীয় অত্যাচাৰ চলালে উচ্চ শিক্ষিত দম্পতীয়ে\nভাৰত-চীন সীমান্ত উত্তেজনাৰ মাজতেই ২ দিনৰ লাদাখ ভ্ৰমণত সেনাপ্রধান নৰৱানে\nডুবাইত এয়াৰ ইণ্ডিয়াৰ বিমানৰ প্রৱেশ নিষিদ্ধ\nবলিভিয়াৰ অন্তর্ৱর্তী ৰাষ্ট্রপতি আনেজে প্রতিদ্বন্দ্বিতা নকৰে নির্বাচনত


watch-elephant-grooving-to-bollywood-hit-namo-namo-shankara-amuses-netizens– News18 assam\n“নমোঃ নমোঃ শংকৰা” গীতত গজৰাজৰ নৃত্য! ছচিয়েল মিডিয়াত মুহূৰ্তৰ ভিতৰতে হ'ল ভাইৰেল, চাওক Video\nছুপাৰহিট বলীউদৰ গীতত মন প্ৰাণ ঢালি নৃত্য কৰিলে লক্ষ্মী নামৰ দাতাল হাতীটোৱে ৷\nছচিয়েল মিডিয়াত ভাইৰেল হৈছে এটা বিশেষ হাতী! লক্ষ্মী নামৰ হাতীটোৱে বলীউদৰ ছবিৰ গীতত নৃত্য কৰি এতিয়া চমক দিছে সকলোকে। কেৰালা এলিফেন্টছ শীৰ্ষক এটা ইনষ্টাগ্ৰাম পেজত পোষ্ট কৰা হৈছিল হাতীটোৱে নৃত্য কৰা ভিডিও।\nহাতীটোৱে ছাৰা আলী খান আৰু প্ৰয়াত অবিনেতা সুশান্ত সিং ৰাজপুতে অভিনয় কৰা “কেদাৰনাথ” ছবিৰ জনপ্ৰিয় নমো: নমো: শংকৰা গীতটোত জাম্বো নৃত্য কৰি থকা দেখিবলৈ পোৱা গৈছে। ভিডিওটোত কৰ্ণাটকত অৱস্থিত কোদিয়াকা মন্দিৰৰ লক্ষ্মী নামৰ এই হাতীটোৱে ছুপাৰহিট গানটোৰ সৈতে সংগতি ৰাখি ভৰি, মূৰ, কান্ধ আৰু নেজ জোকাৰি থকা দেখা গৈছে ।\nইতিমধ্যে ইনষ্টাগ্ৰামত ৬ হাজাৰকৈও অধিক লাইক লাভ কৰিছে ভিডিওটোৱে। লক্ষ্মীৰ নৃত্য দেখি এজনে লিখিছে “এই হাতীটোৱে মোতকৈও ভালকৈ নৃত্য কৰে।”আন কোনোৱে আকৌ লিখিছে, "মই দেখা আটাইতকৈ মৰমলগা হাতী” ৷\nলক্ষ্যণীয় যে, ভাইৰেল জন্তুৰ ভিডিঅ'বোৰ হৈছে শেহতীয়া ট্ৰেণ্ড। ইণ্টাৰনেট ভৰি আছে ভিন্ন জন্তুৰ মৰমলগা, ধেমেলীয়া ভিডিঅ'বোৰেৰে।\nBollywood SongDancing ElephantLakhimi ElephantViral Video


হায়াৰ ছেকেণ্ডাৰীত অধ্যয়নৰত তেতিয়াৰ জুবিন গাৰ্গঃ | Rupaliparda.com\nCelebrity TalksJollywood NewsMusicReminiscence\nহায়াৰ ছেকেণ্ডাৰীত অধ্যয়নৰত তেতিয়াৰ জুবিন গাৰ্গঃ\nজুবিন গাৰ্গৰ কেইবাটাও ৰূপ আপোনালোকে হয়টো দেখিছে। কেতিয়াবা হয়টো চুলি দীঘল আৰু কেতিয়াবা তপা। কেতিয়াবা বেলেগ বেলেগ ৰঙৰ দুখন ভৰিৰ জোতা, কেতিয়াবা বেলেগ বেলেগ ৰঙৰ দুখন ভৰিৰ পেন্ট। আৰু, এতিয়া আপোনালোকক আমি দেখুৱাম জে.বি কলেজত অধ্যয়নৰত সেই সময়ছোৱাৰ জুবিন গাৰ্গক।\nহায়াৰ ছেকেণ্ডাৰীত অধ্যয়নৰত জুবিন গাৰ্গৰ এখন ফটো ফেচবুকযোগে আপলোড কৰে শিল্পী গৰাকীৰে এটা ফেন ক্লাৱে। ফটোখনত জুবিনৰ অনুৰাগীৰ কমেন্টে ভিৰ কৰাৰ লগতে ফটোখন যথেষ্ট শ্বেয়াৰ হোৱাও দেখিবলৈ পোৱা গৈছে।\nassamese cinema Assamese Film Assamese Movie Assamese Song zubeen garg\nপৰিয়ালৰ সৈতে আইমীয়ে উদযাপন কৰিলে নিজ জন্মদিনঃ\nসাক্ষাৎকাৰ বিশেষঃ “চুলি কেইডালৰ বাবেই মোক “মেগী” বুলি মাতিছিল, “মেগী” ভালো পাওঁ বাৰু”- পল্লৱী প্ৰয়াসী\n“অন্তৰৰ পৰা গোৱা গান এটি সদায় শ্ৰোতাৰ অন্তৰলৈ সোমাব পাৰে”- হিমাংশু শৰ্মা\nআমি প্ৰায়ে সৰু ল’ৰা-ছোৱালীক দেখিলে তেওঁলোকক গান এটা গাবলৈ অথবা নাচি দেখুওৱালৈ কওঁ! নহয়নে? সৰুৰে পৰাই আচলতে আমি তেওঁলোকক মনোৰঞ্জনৰ দিশটোত সক্ৰিয় কৰি তুলিবলৈ বিচাৰো। সেইবাবেই একোগৰাকী অভিভাৱকে কেতিয়াবা নিজ সন্তানক...\nঅসমীয়া চিনেমা : জয়মতী ||–উৎপল মেনা\nৰূপধৰা নাগবন সৌন্দর্য’— অনাঘ্রাতা সুৰভি সঁফুৰা আপােনাতে আপুনি বিভােৰ, আপােনাতে আপােন পাহৰা— আপােনাৰ নৃত্যতেই আপুনিয়ে বিয়াকুল হােৱা— নিজৰাৰ পাৰে পাৰে শিলনিৰ গায়ে গায়ে— দেও দি নাচি ফুৰা— চৰগী ৰাজ্যৰ বাট চিৰ আনন্দ— চিৰ...


Bupicain in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Bupicain ar byavahar, ppali, parshwakriya, upkaar, kriya-pratikriya aaru satarkatabani\nBupicain की जानकारी\nBupicain ৰ লাভ আৰু ব্যৱহাৰসমূহ- Bupicain Benefits & Uses in Assamese- Bupicain ar laabh aaru byavaharsamuh\nBupicain ৰ পালি আৰু সেয়া কেনেদৰে ল'ব- Bupicain Dosage & How to Take in Assamese - Bupicain ar paali aaru xeya kenedore lobo\nBupicain ৰ পাৰ্শ্চক্ৰিয়াসমূহ- Bupicain Side Effects in Assamese- Bupicain ar parshwakriyasamuh\nBupicain সংক্ৰান্ত সতৰ্কতাবাণীসমূহ- Bupicain Related Warnings in Assamese- Bupicain xonkranta xatarkatabanisamuh\nঅইন দৰৱৰ সৈতে Bupicainৰ গুৰুতৰ ক্ৰিয়া-প্ৰতিক্ৰিয়া- Severe Interaction of Bupicain with Other Drugs in Assamese- Oinor xoite Bupicain ar gurutor kriya-pratikriya\nBupicain মতভেদসমূহ- Bupicain Contraindications in Assamese- Bupicain nishedhsamuh\nBupicain ৰ বিষয়ে সততে সোধা প্ৰশ্নসমূহ- Frequently asked Questions about Bupicain in Assamese- Bupicain ar bikhoye satate xodha prashnasamuh\nখাদ্য আৰু মদৰ সৈতে Bupicain ক্ৰিয়া-প্ৰতিক্ৰিয়া- Bupicain Interactions with Food and Alcohol in Assamese- khadya aaru modor xoite Bupicain kriya-pratikriya\nBupicain ৰ লাভ আৰু ব্যৱহাৰসমূহ - Bupicain Benefits & Uses in Assamese - Bupicain ar laabh aaru byavaharsamuh\nBupicain তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nBupicain ৰ পালি আৰু সেয়া কেনেদৰে ল'ব - Bupicain Dosage & How to Take in Assamese - Bupicain ar paali aaru xeya kenedore lobo\nBupicain-ৰ উপাদানসমূহ - Bupicain Active Ingredients in Assamese - Bupicain-ar upadaansamuh\nBupicain ৰ পাৰ্শ্চক্ৰিয়াসমূহ - Bupicain Side Effects in Assamese - Bupicain ar parshwakriyasamuh\nগৱেষণাৰ ভিত্তিত, Bupicain ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nBupicain সংক্ৰান্ত সতৰ্কতাবাণীসমূহ - Bupicain Related Warnings in Assamese - Bupicain xonkranta xatarkatabanisamuh\nBupicain-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nBupicain ৰ গৰ্ভাবস্থাৰ সময়ত পাৰ্শ্ব-প্ৰতিক্ৰিয়া জনা নাযায় কাৰণ এইটো বিষয়ৰ ওপৰত এতিয়ালৈকে কোনো বৈজ্ঞানিক গৱেষনা কৰা হোৱা নাই।\nBupicain-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Bupicain ৰ পাৰ্শ্ব-প্ৰতিক্ৰিয়াৰ কোনো উপলব্ধ গৱেষনা নাই।গতিকে কি প্ৰভাৱ পেলাব সেয়া জনা নাযায়।\nবৃক্কত Bupicain কি প্ৰভাৱ দেখা গৈছে?\nBupicain গ্ৰহণ কৰাৰ পিছত আপোনাৰ বৃক্ক ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nযকৃতত Bupicain কি প্ৰভাৱ দেখা গৈছে?\nBupicain গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Bupicain ৰ কি প্ৰভাৱ দেখা গৈছে?\nহৃদয় ৰ ওপৰত Bupicainৰ পাৰ্শ্ব-প্ৰতিক্ৰিয়াৰ বিষয়ে জনা নাযায় কাৰণ এইটো বিষয়ৰ ওপৰত গৱেষনা কৰা হোৱা নাই।\nঅইন দৰৱৰ সৈতে Bupicainৰ গুৰুতৰ ক্ৰিয়া-প্ৰতিক্ৰিয়া - Severe Interaction of Bupicain with Other Drugs in Assamese - Oinor xoite Bupicain ar gurutor kriya-pratikriya\nBupicain তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nBupicain মতভেদসমূহ - Bupicain Contraindications in Assamese - Bupicain nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Bupicain লোৱা অনুচিত যাতে -\nBupicain ৰ বিষয়ে সততে সোধা প্ৰশ্নসমূহ - Frequently asked Questions about Bupicain in Assamese - Bupicain ar bikhoye satate xodha prashnasamuh\nএই Bupicain-এ অভ্য়াস বা নিচাৰ সৃষ্টি কৰে নেকি?\nনহয়, Bupicainয়ে অভ্যাসৰ সৃষ্টি নকৰে।\nBupicain লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Bupicainয়ে আপোনাক তন্দ্ৰাচ্চন্ন কৰিব পাৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Bupicain লোৱা উচিত।\nনহয়, Bupicainয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Bupicain ক্ৰিয়া-প্ৰতিক্ৰিয়া - Bupicain Interactions with Food and Alcohol in Assamese - khadya aaru modor xoite Bupicain kriya-pratikriya\nখাদ্য আৰু Bupicainৰ ক্ৰিয়া-প্ৰতিক্ৰিয়া\nখাদ্যৰ সৈতে Bupicainৰ ক্ৰিয়া-প্ৰতিক্ৰিয়াৰ কোনো তথ্য নাই, এইবিষয়ত গৱেষণাৰ অভাৱৰ হেতু।\nমদ আৰু Bupicainৰ মাজৰ প্ৰতিক্ৰিয়া\nBupicain আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nBupicain ৰ অনুকল্প - Substitutes for Bupicain in Assamese\nBupicain ৰ মূল্য আৰু পেকৰ চাইজ - Bupicain Price and Pack Size in Assamese - Bupicain ar mulya aaru pakor size\nআপুনি বা আপোনাৰ পৰিয়ালৰ কোনোবাই Bupicain লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Bupicain ব্যৱহাৰ কৰিছিল নেকি?\nআপুনি কিমান পৰিমাণে Bupicain সেৱন কৰিছিল?\nআপুনি Bupicain ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Bupicain সেৱন কৰে?


ৰ’দে ৰ’দে.....সৰু সৰু মুহূৰ্ত (বি জে ৰঞ্জন) - সাহিত্য ডট অৰ্গ\n১) গৰমৰ দিন৷ আমৰ বতৰ৷ দোকানৰ মাজৰ চুক এটাত বস্তা পাৰি আম বিক্ৰী কৰিবলৈ যো-যা কৰিছে এজনে৷ আমেৰে ভৰ্তি চাৰিওফাল, মাজৰ খালী ঠাইডোখৰত সৰু ল’ৰা এটা৷ চাৰিওফালে তাৰ হিমসাগৰ, লখনভোগ, লেঙেৰা আদি ভিন-ভিন জাতৰ সুস্বাদু আমবোৰ ভাগ-ভাগ কৰি থোৱা আছে৷ সুগন্ধ এটা বৈ পৰিছে সেইখিনিত৷ ল’ৰাটোক বেপাৰীজনৰ পুতেক যেন লাগিছে৷ কাঠৰ ওখ পিৰা (পইছাও ৰাখিব পাৰি তাত) এখনত আউজি, বস্তাৰ ওপৰত আৰামকৈ সি বহি লৈছে৷ মুখত লাগি আছে প্লাষ্টিকৰ ষ্ট্ৰ’ এডাল আৰু হাতত এটা মেংগো-ফ্ৰুটি৷\n২) “ৰচোগোল্লাটো নাখালি আইতা? ” সৰু ল’ৰাটোৱে আইতাকক সুধিলে৷\nআইতাক, নাতিয়েক দুয়ো বিযাঘৰত বিয়া খাই আছে৷\n“মাজনীলৈ লৈছো দে৷ বেচেৰীয়ে বৰকৈ ইচ্ছা কৰিছিল বিয়া খাবলৈ৷ কেনেকৈনো আহে, কালিৰ পৰা ইমান জ্বৰ তাইৰ৷ ”\nবুঢ়ী-আইতাকে নিজৰ পাতৰ পৰা ৰসগোল্লাটো উঠাই পানী খোৱা প্লাষ্টিকৰ গিলাচটোৰ ভিতৰত ভৰাই লৈছে, তাৰ পিছত গিলাচটো তেওঁৰ কাপোৰৰ মোনাখনৰ ভিতৰত ভৰাই লৈছে৷\nফটা-চিটা ছাতি এটা বাঁহৰ কামি এডালত জোৰা দি পুতি লৈ মানুহ এজনে মাটিত গ্ৰহ-ৰত্ন বিক্ৰী কৰি আছে৷ ধূলি-বালিৰে মানুহজনৰ গা-মূৰ মলিয়ন হৈ পৰিছে, ভোক-পিয়াহে মুখখন শুকান কৰি তুলিছে৷ ওপৰৰ পৰা খাওঁ-খাওঁ মূৰ্তি ধৰা ৰ’দজাক অবিৰাম গতিত তললৈ বৰষিব ধৰিছে৷\nশুকান ওঁঠটো থুৰে মাজে মাজে তিয়াই লৈ মানুহজনে কৈ আছে- “আহক আহক, পাথ্থৰ ধাৰণ কৰক, ভাগ্য উদয় হ’ব, ধন-সম্পত্তি হ’ব, লক্ষ্মীয়ে ভৰ খাব, জীৱনটো সুখ-শান্তিৰে ভৰি পৰিব৷ ”\n৪) বজাৰলৈ যোৱা চ’কটোত বিকিৰ মাকৰ লগত কথা পাতিছোঁ৷ তেখেতে মোক কৈছে –“কিটো বয়স হৈছে তাৰ? চৌধ্য বছৰো হোৱা নাই৷ মই কৈ থাকো- হোটেলত কাম কৰিব নালাগে, পঢ়া শুনা কৰ৷ নাই, নুশুনে৷ মোক ওলোতাই কয়- মা তোৰ বৰ কষ্ট হয়, এই বয়সত লোকৰ ঘৰে-ঘৰে কাম কৰা বাদ দে, মোক কৰিব দে এতিয়া কাম৷ ”\nকথা পাতি থাকোতেই বিকি আহি ওলালহি৷ সেইখিনিত বোলে সদায় সি মাকক লগ ধৰেহি, কামৰ পৰা ঘূৰি আহি৷\nমাক-পুতেক দুয়ো একেলগে বজাৰৰ ভিতৰলৈ সোমাই গ’ল৷ ঘৰৰ বাবে বজাৰ কৰিব দুয়ো এতিয়া৷\nমানুহজনে কৈ গল-“তেতিয়া হায়াৰ চেকেণ্ডাৰী পঢ়ি আছোঁ৷ ঘৰৰ অৱস্থা ভাল নহয়৷ তথাপি খেতিয়ক-পিতায়ে কষ্ট কৰি কলেজত চাইন্স পঢ়ুৱাইছে৷ গাঁওৰ পৰা বাচত উঠি টাউনলৈ অংকৰ টিউচন কৰিবলৈ আহোঁ৷ গৰমৰ এদিন বাচষ্টেণ্ডৰ পৰা ৰিক্সা এখন ধৰি টিউচনলৈ গৈ আছিলোঁ৷ অলপ গৈ হঠাত দেখিলোঁ আগত পিতা৷ পিতাই সেই চকু ছাট মাৰি ধৰা ৰ’দত খালী ভৰিৰে খোজ কাঢ়ি গৈ আছে৷ ভগা ছাটি এটাও নাই পিতাৰ মূৰৰ ওপৰত৷ ”\nচশমাযোৰ খুলি তলমুৱাকৈ তেখেতে দামী লেন্স দুখন পিহিবলৈ ধৰিলে৷ দেখিলোঁ- স্বৰ্গগত পিতৃৰ স্মৰণত তেখেতৰ চকুযুৰি আদ্ৰ হৈ পৰিছে৷\n-“পিছত? ” মই সুধিলোঁ৷\n-“পিতাৰ কাষ পাই ৰিক্সাখন ৰখাব দিলো৷ মোক দেখি পিতাই ক’লে- তই গৈ থাক টিউচনলৈ৷\nমই নামি ৰিক্সাখনক যাবলৈ দিলোঁ৷ পিতাই ৰিক্সাত নুঠে, ভালকৈ জানোঁ৷ তাৰ পিছত দুয়োজনে একেলগে যাবলৈ ধৰিলোঁ- খোজ কাঢ়ি কাঢ়ি, কথা পাতি পাতি, ৰ’দে ৰ’দে……৷ ”\n← গল্প নহয়, গোটেইবোৰ সঁচা ঘটনা ( প্ৰতিম প্ৰতাপ বৰুৱা )\nমাতৃভাষা (ড° সমাদৃতা গোস্বামী) →


বিজ্ঞানীৰ ৰসবোধ – পংকজ জ্যোতি মহন্ত – ফটাঢোল\nHome /প্ৰবন্ধ/বিজ্ঞানীৰ ৰসবোধ – পংকজ জ্যোতি মহন্ত\nঅসমৰে বিশ্ববিদ্যালয় এখনৰ এটা বিভাগত স্বনামধন্য অতিথি এজনে বক্তৃতা দি আছিল। এটা বৈজ্ঞানিক বক্তৃতা। দৰ্শকৰ শাৰীত বহি আছিল বহুকেইজন অধ্যাপক আৰু তীক্ষ্ণধী ছাত্ৰ-ছাত্ৰী। গভীৰ বিষয় । শ্ৰোতাসকলৰ গম্ভীৰ মুখমণ্ডল। অতিথিজনে কৈ আছিল দুটা থিঅ’ৰিৰ কথা। এটা নতুন থিঅ’ৰি আৱিষ্কাৰ কৰাৰ পিছতে পুৰণা থিঅ’ৰিটোৰ কাম নাইকিয়া হৈ পৰিল। কাৰণ সেই নতুন থিঅ’ৰিটোয়ে অধিক কথা ব্যাখ্যা দিব পাৰিলে, আগৰটোতকৈ বেছি কাম কৰিব পৰা হ’ল। গতিকে পুৰণাটোৰ এতিয়া একো কাম নাই। সকলোৱে গম্ভীৰ হৈ কথাবোৰ বুজিবলৈ চেষ্টা কৰি আছে। তেনেতে অতিথি বিজ্ঞানীজনে ক’লে: “এই নতুন থিঅ’ৰিটো অভিষেক বচ্চনৰ দৰে। তেওঁ ঐশ্বৰ্য ৰায়ৰ সমুখলৈ নহালৈকে চলমান খানেই সম্পূৰ্ণ আছিল। কিন্তু অভিষেক আহি যোৱাৰ লগে লগে অভিষেকে বিশাল পৰিসৰ অধিকাৰ কৰিলে। চলমান খান হ’ল সেই পুৰণা থিঅ’ৰিটো। গতিকে সেই ক্ষেত্ৰত চলমান খানৰ আৰু প্ৰয়োজন নাইকিয়া হৈ পৰিল।” তেওঁৰ কথা শুনি গোটেই ৰূমটোতে হাঁহিৰ ৰোল উঠিল। আৰু তাৰ পাছতে গম্ভীৰ পৰিৱেশটো সহজ হৈ পৰিল। বৈজ্ঞানিক বক্তৃতালানি অধিক উপভোগ্য হৈ উঠিল।\nআকৌ, এই যে যুক্তিবাদৰ সম্পৰ্কে আলোচনা কৰিলে প্ৰায়ে কোৱা হয় – “ৰবীন্দ্ৰনাথৰ দাঢ়ি আছে আৰু ৰবীন্দ্ৰনাথ এগৰাকী কবি। ভোবোলা ছাগলীৰো দাৰি আছে, গতিকে ভোবোলা ছাগলীও কবি।” এই কথাষাৰে ছাত্ৰ-ছাত্ৰীক সচেতন কৰি দিয়ে যে কোনোবা এটা উক্তিৰ বিপৰীত উক্তিটো সত্য নহ’বও পাৰে। কিবা এটা শুদ্ধ হ’বলৈ প্ৰয়োজনীয় চৰ্ত আৰু পৰ্যাপ্ত চৰ্ত সম্পৰ্কেও ই ধাৰণা দিয়ে।\nবিজ্ঞানীসকলৰ ৰসবোধে বিষয়বোৰ বুজাত সহায় কৰে। এই ৰসবোধ কামত আহে প্ৰধানকৈ এটা কাৰণতে – বিজ্ঞানীসকলৰ এটা গম্ভীৰ ভাৱমূৰ্তি থাকে। গভীৰ অন্বেষণ, অহৰহ নিখুঁত সত্যৰ সন্ধানত থকা বুলি তেওঁলোকৰ এটা সন্মানীয় ভাৱমূৰ্তি থাকে। যদি কোনোবা এজন মানুহে সব কথাতে ৰস উলিয়াই থাকে তেন্তে তেওঁক ফটুৱা বুলি ভাবে সবেই। কিন্তু যেতিয়া গম্ভীৰ আলোচনাত গম্ভীৰ ব্যক্তি এজনৰ মুখৰে প্ৰাসংগিক ৰসাল কথা এষাৰ ওলাই আহে, তেতিয়া তেওঁৰ ব্যক্তিত্বৰ সোণত সুঁৱগা চৰে। সেইবোৰৰ দ্বাৰা সাধাৰণ মানুহে কথাবোৰ বুজাতো সহায় হয়, বিষয়বোৰৰ প্ৰতি মানুহ আকৰ্ষিতও হয়, উৎসাহ-উদ্দীপনাও বৃদ্ধি পায়, আৰু কেতিয়া তেনে ৰসাল কথা কোৱা ব্যক্তিজনো অধিক জনপ্ৰিয় হয়। আইনষ্টাইনৰ সেই ধেমেলীয়া সংজ্ঞাটোৰ দ্বাৰাই আপেক্ষিকতাৰ ধাৰণা লোৱাত কিমান মানুহক বা সহায় কৰিছে!!\nকৃত্ৰিম বুদ্ধিমত্তাৰ বাবে আমাৰ বহুতো কাম আজি সহজসাধ্য হৈ পৰিছে। গুগল, ইউটিউব আদিত কিবা এটা সন্ধান কৰিলে আজিকালি বহুতো তথ্য তৎক্ষণাৎ আমি বিচৰামতেই পোৱাটো কৃত্ৰিম বুদ্ধিমত্তাৰ বাবে সম্ভৱ হৈছে। কৃত্ৰিম বুদ্ধিমত্তাৰ সহায়তে গুগলে চালকবিহীন গাড়ী নিৰ্মাণো সম্ভৱ কৰি তুলিছে। সেই গুগলৰে কৃত্ৰিম বুদ্ধিমত্তা বিভাগৰ মুৰব্বীজনৰ নাম জেফ ডিন (Jeff dean)। গুগলৰ অতি পুৰণি কৰ্মচাৰীসকলৰ ভিতৰত তেৱোঁ এজন। কোম্পানীটো প্ৰতিষ্ঠা হোৱা এবছৰ নোহোৱা দিনৰ পৰাই তেওঁ তাত কৰ্মৰত। তেওঁ ইমানেই তীক্ষ্ণধী ব্যক্তি যে তেওঁক লৈ চৰ্চাৰ অন্ত নাই, তেওঁ এক কিংবদন্তী।\nএবাৰ জেফ ডিনে ষ্টেনফ’ৰ্ড বিশ্ববিদ্যালয়ত বক্তৃতা দিবলৈ গৈছিল। বক্তৃতা শুনিবলৈ ইমানেই মানুহ হৈছিল যে বিশ্ববিখ্যাত গণিতজ্ঞ তথা কম্পিউটাৰ বিজ্ঞানী ড’নাল্ড ক্নুথ (Donald Knuth) পকাত বহিব লগা হৈছিল। ড’নাল্ড ক্নুথ হ’ল টিউৰিং বঁটা বিজয়ী বিজ্ঞানী। এই বঁটাক কম্পিউটাৰ বিজ্ঞানৰ নোবেল বঁটা বুলি কয়! আচৰিত যেন লাগিলেও এয়া সঁচা কাহিনী।\nএনেকুৱা আচৰিত যেন লগা সঁচা কাহিনী জেফ ডিনৰ লগত বহুত ঘটিছে। সেইবোৰক লৈ বহুতে কৌতুক কৰাও আৰম্ভ কৰিলে। এবাৰ গুগলৰ অভিযন্তা এজন তেওঁৰ সম্পৰ্কীয় সেই কথাবোৰ লৈ কৌতুকৰ ৱেবছাইট এটা খুলিলে। তাত বিভিন্ন গুগল কৰ্মচাৰীয়ে দিয়া কৌতুকবোৰ এনেধৰণৰঃ\nএনেকুৱা অজস্ৰ ৰসাল কথাৰে জেফ ডিনক লৈ চৰ্চা হয়। ইয়াৰে প্ৰায়ভাগ বুজিবলৈ কম্পিউটাৰৰ কিছু জ্ঞান দৰকাৰ। এই কৌতুকবোৰ আমাৰ ৰজনীকান্তক লৈ কৰা কৌতুকবোৰৰ দৰে। মাথোঁ পাৰ্থক্য এটাই – ৰজনীকান্তৰ অতিৰঞ্জিত কাহিনীত কৰা অভিনয়ৰ বাবে বিদ্ৰুপ কৰি কৌতুক কৰা হয়; আৰু জেফ ডিনক তেওঁৰ অসামান্য দক্ষতাৰ বাবে সন্মান, প্ৰশংসা আৰু আশ্চৰ্য প্ৰকাশ কৰি কৌতুক কৰা হয়।\nপেনিছিলিনৰ আৱিষ্কাৰ চিকিৎসা-বিজ্ঞানৰ এটা যুগান্তকাৰী ঘটনা। ইয়াৰ আৱিষ্কাৰক হৈছে আলেকজেণ্ডাৰ ফ্লেমিং। ১৯৪৫ চনত ফ্লেমিঙে যুটীয়াভাৱে চিকিৎসা-বিজ্ঞানৰ নোবেল বঁটাও লাভ কৰিছিল৷ ফ্লেমিং ইমান জনপ্ৰিয় হৈছিল যে সাংবাদিকে তেওঁক প্ৰায়ে ঘেৰি ৰাখিছিল। এবাৰ, ৰাতিপুৱাৰ আহাৰ গ্ৰহণ সময়তে দুজন সাংবাদিকে তেওঁৰ সাক্ষাৎকাৰ ল’বলৈ গ’ল। সাংবাদিক দুজনে তেওঁক সুধিলে— এই মুহূৰ্তত আপুনি কি ভাবি আছে? আমি জানিব বিচাৰিছোঁ যে এজন মহান বিজ্ঞানীয়ে পুৱাৰ আহাৰ গ্ৰহণৰ সময়ত কি ভাবে।\nবিজ্ঞানীৰ কাহিনী কৈ থকা কাৰণে আপোনাৰ খং উঠিছে নেকি? যদি বিজ্ঞানীৰ কাহিনী কৈ কৈ কোনোবাই আপোনাক আমনি দি আছে, তেন্তে নোবেল বঁটা বিজয়ী মহান নাট্যকাৰ জৰ্জ বাৰ্ণাড শ্ব’ৰ এষাৰ কথা কৈ তেওঁৰ মুখ বন্ধ কৰি দিব পাৰিব। জৰ্জ বাৰ্ণাড শ্ব’ই কৈছিল – বিজ্ঞানীসকলে এটা সমস্যা সমাধান কৰা মানেই নতুন দহটা সমস্যা উদ্ভাৱন কৰা।\nহাঃহাঃ ৰসেৰে পৰিপূৰ্ণ প্ৰবন্ধটো পঢ়ি আমোদ পোৱাৰ নজনা কথা জানি উপকৃত হ’লো।\nবিজ্ঞান আৰু ৰস?\nশুকান জেওৰা চেপি ৰস উলিয়াইছা! বঢ়িয়া!!!


অবৈধ সম্পৰ্ক থকাৰ অভিযোগ বিজেপি নেতাৰ বিৰুদ্ধেঃ পুৱতিনিশা মহিলাৰ গৃহত প্ৰৱেশ! Prag News : Best Assamese News Channel, Latest Assam News Live Today , North East Breaking News\nঅবৈধ সম্পৰ্ক থকাৰ অভিযোগ বিজেপি নেতাৰ বিৰুদ্ধেঃ পুৱতিনিশা মহিলাৰ গৃহত প্ৰৱেশ!\nকলাইগাঁও: নিৰ্বাচনৰ প্ৰাক্‌মুহূৰ্তত স্থানীয় ৰাইজে নাৰীৰ সৈতে অবৈধ সম্পৰ্ক থকাৰ অভিযোগ উত্থাপন কৰিছে বিটিচিৰ এগৰাকী অন্যতম কাৰ্যবাহী সদস্য তথা মুদৈবড়ী পৰিষদীয় সমষ্টিৰ বিজেপি দলৰ পাৰিষদ দিগন্ত বৰুৱা বিৰুদ্ধে। উক্ত ঘটনাই সমগ্ৰ অঞ্চলটোতে তীব্ৰ প্ৰতিক্ৰিয়াৰ সৃষ্টি কৰাৰ লগতে কাৰ্যবাহী সদস্যগৰাকীৰ বিৰুদ্ধে ব্যৱস্থা গ্ৰহণৰো দাবী উত্থাপিত হৈছে৷ জানিব পৰা মতে, কলাইগাঁৱৰ বৰক’লা অঞ্চলৰ এগৰাকী আদহীয়া মহিলাৰ ঘৰত পুৱতিনিশা এখন স্কুটীৰে অকলে প্ৰৱেশ কৰিছিল দিগন্ত বৰুৱাই।\nআৰু পঢ়িব পাৰিব :ডুমডুমাত ভয়ংকৰ পথ দুৰ্ঘটনাঃ কংগ্ৰেছী নেতাৰ মৃত্যু\nৰাইজৰ দাবী ইয়াৰ পূৰ্বেও মহিলাগৰাকীৰ ঘৰত অকলে থকা অৱস্থাত কেইবাবাৰো আহিছিল দিগন্ত বৰুৱা৷ কিন্তু আজি কপাল বেয়া আছিল তেওঁৰ৷ পুৱতিনিশা স্কুটীৰে মহিলাগৰাকীৰ বাসগৃহত প্ৰৱেশ কৰাৰ কিছু সময়ৰ পাছতে একাংশ সচেতন লোকে বৰুৱাক মহিলাগৰাকীৰ ঘৰত আবদ্ধ কৰি জৱাবদিহী কৰে৷ অৱশ্যে বৰুৱাই নিৰ্বাচনৰ বতৰত ধনৰ লেনদেনৰ বাবেহে এনেদৰে অকলশৰে পুৱতিনিশা মহিলাগৰাকীৰ ঘৰলৈ অহা বুলি উপস্থিত লোকক জানিবলৈ দিয়ে যদিও ৰাইজে এই কথা মানি ল’বলৈ অস্বীকাৰ কৰে। দীৰ্ঘদিনৰপৰা মহিলাগৰাকীৰ সৈতে বৰুৱাই অবৈধ সম্পৰ্ক ৰক্ষা কৰি অহাৰ অভিযোগ তুলি স্থানীয় ৰাইজে কাৰ্যবাহী সদস্যগৰাকীক অপদস্থ কৰে৷\nআৰু পঢ়িব পাৰিব :“বিগত ৫বছৰত অসমত কোনোধৰণৰ আন্দোলন হোৱা নাই” : অমিত শ্বাহ\nএই সমগ্ৰ দৃশ্য লগে লগে সামাজিক মাধ্যমত ভাইৰেল হৈ পৰাত সমগ্ৰ কলাইগাঁও অঞ্চলতে প্ৰতিক্ৰিয়াৰ সৃষ্টি হৈছে। এই ঘটনাত তীব্ৰ প্ৰতিক্ৰিয়া প্ৰকাশ কৰে স্থানীয় ৰাইজৰ লগতে বিটিচিৰ প্ৰাক্তন কাৰ্যবাহী সদস্য জগদীশ সৰকাৰে৷ এগৰাকী সন্মানীয় কাৰ্যবাহী সদস্যৰ এনে অনৈতিক কাৰ্যই সমগ্ৰ বিটিচিৰ সন্মান লাঘব কৰা বুলি উল্লেখ কৰি জগদীশ সৰকাৰে বিটিচিৰ জলসিঞ্চন বিভাগৰ কাৰ্যবাহী সদস্যগৰাকীৰ এনে কাৰ্যক গৰিহণা দিয়ে৷


মনোব্যাধি বা উন্মাদ ৰোগ — বিকাশপেডিয়া\nমূল পৃষ্ঠা / স্বাস্থ্য / মানসিক স্বাস্থ্য / মনোব্যাধি বা উন্মাদ ৰোগ\nমনোব্যাধি বা উন্মাদ ৰোগৰ বিষয়ে লিখা হৈছে\nআমাৰ ইতিপূর্বে লিখিত এটি প্রবন্ধত মনোব্যাধি বা উন্মাদ ৰোগ সম্পর্কে মহাত্মা হেনিমেনৰ আৱিষ্কৃত তথ্যসমূহৰ আভাস দাঙি ধৰিবলৈ প্ৰয়াস কৰা হৈছিল আৰু লগতে কিছুমান ঔষধৰ কথাও উল্লেখ কৰা হৈছিল। আমাৰ নিজৰ অভিজ্ঞতাৰ ওপৰতো কিছু বক্তব্য ৰখা হৈছিল। এইবেলি উক্ত ৰোগসমূহৰ চিকিৎসাৰ বাবে লক্ষণ সাপেক্ষে কিছুমান ঔষধৰ কথা দাঙি ধৰিবলৈ আগবাঢ়িলো।\nবিষাদ উন্মত্ততা বা বিষাদ বায়ুগ্ৰস্ত ৰোগী-দুখ, বিষাদ, নৈৰাশ্য, দীর্ঘশ্বাস, ক্ৰন্দন, শোক, হা হুতাহ ইত্যাদি ৰোগৰ নিদর্শন।\nইয়াৰ ৰোগীৰ উদ্বেগ আৰু নৈৰাশ্য ভাবাপন্ন, ক্ৰোধী আৰু উত্তেজিত স্বভাৱসপন্ন হয়। পৰিশ্ৰম কৰিবলৈ একেবাৰে অনিচ্ছা, ৰোগীৰ মুখৰ চেহেৰা একেবাৰে বৃদ্ধ ব্যক্তিৰ নিচিনা আৰু ৰোগী যদি মহিলা হয়, তেনেহ’লে তেওঁ কঠোৰ মনৰ তথা অতি হৃদয়হীনা প্ৰকৃতিৰ হয়। মনত দয়া, মায়া-মমতা একেবাৰে নাথাকে।\nযৌনতন্ত্ৰলৈ বিষাদ বিয়পে। যৌন আসক্তি কম হয়, শুক্র তাৰল্য থাকে অথবা তেওঁ ধ্বজভঙ্গৰ বলিও হ’ব পাৰে। সেয়েহে তেওঁৰ মনত ভয়, নৈৰাশ্য, অশান্তি, উদ্বেগ, হয়তো ঘৰত কাৰ্মাৰ্ত্ত যুৱতী-স্ত্ৰী আছে অথবা কাল্পনিক স্ত্ৰীৰ পদস্খলনৰ ভয় ইত্যাদি ভাবত নৈৰাশ্য আহি পৰে আৰু তেওঁ ভাবে তেওঁৰ মৃত্যু আহি আছে। তেওঁৰ যি আছে সকলো শেষ হৈ যাব।\nশৌচ কচা সহ বিষণ্ণতা আৰু ইয়াৰ ৰোগী সম্পূৰ্ণ উদাসীন। উৎসাহ কমি যায়, অবিৰাম দীৰ্ঘনিশ্বাস আৰু অস্থিৰতা, মূৰৰ পৰা বৈদ্যুতিক কম্পন উদয় হৈ অংগ-প্ৰত্যংগৰ ফাললৈ গতি কৰে। ইয়াৰ ৰোগী সদায় সম্পূৰ্ণ নিস্পৃহ ভাবাপন্ন।\nস্ত্ৰী ৰোগী হ’লে আত্মহত্যা পৰ্যন্ত কৰিব খোজে। কিন্তু ছুৰী দেখিলে তেজ দেখে আৰু নিজকে হত্যা কৰিবলৈ ইচ্ছা কৰে। বিষণ্ণভাৱে বহি থাকে, চকুত চকুলো থাকে। ৰাতিপুৱাৰ সময়খিনি তেওঁৰ বাবে অতি বেয়া। শোৱাৰ পৰা উঠাৰ পিছতে বিষণ্ণতাত ভোগে। সাধাৰণ সৰু সুৰা কামো তেওঁৰ কাৰণে অতি কষ্টসাধ্য বুলি ভাবে।\nবিষাদ বায়ুগ্ৰস্ত ৰোগী। মন তেওঁৰ দোদুল্যমান অৰ্থাৎ তেওঁ যেন দুটা মনৰ অধিকাৰী। এটাই তাক কামটো কৰিবলৈ কয় আনটোৱে বাধা দিয়ে। অৱশ্যে এনেকুৱা দোদুল্যমান মনৰ ৰোগী বহুত ঔষধতে পোৱা যায়। কিন্তু এনকাৰ্ডিয়ামৰ ৰোগীৰ বিশেষত্ব এই যে ৰোগীৰ স্মৃতি শক্তি প্ৰবল কিন্তু তৎকালীন কথা লগে লগে পাহৰি যায়। সামান্য দোষতে অগ্নিশৰ্মা হৈ উঠে, অভিশাপ দিয়ে আৰু তাণ্ডৱ নৃত্য কৰে।\nইয়াৰ ৰোগীক দেখিলে এনেহেন লাগে যেন এক অত্যন্ত দুখৰ ভাণ্ডাৰহে। তেওঁৰ সকলো ইচ্ছা শক্তি যেন হেৰাই গৈছে। নিঃশেষ হৈ গৈছে আৰু সেয়েহে তেওঁ চকুমুদি শুই থাকে। কথা ক’ব লাগিলে কি ক’ব কি নক’ব মনত নপৰে। হতবাক হৈ খপজপ কৰে। তেওঁ ভাবে, এই জগতত তেওঁৰ আপোন বস্তু একোৱেই নাই। অন্য লোকে তেওঁক ঘৃণা আৰু তাচ্ছিল্য কৰে। তেওঁ যেন মুকবধিৰ। বতাহত সকলো হেৰাই গৈছে ইত্যাদি ইত্যাদি।\nপ্রয়াত ডাঃ ৰজনীকান্ত মজুমদাৰ দেৱে লিখিছে-\n“পাৰদ উপদংশ দোষে যাহাদেৰ স্বাস্থ্যনাশ\nশান্তি নাশে সংসাৰেৰ, শোক দুখ তাপে\nনাথাকে বাঁচিতে সাধ অনিবার্য অৱসাদ,\nআত্মঘাতী হতে চায় তীব্র মনস্তাপে,\nআনহাতে হিন্দু শাস্ত্ৰত কৈছে-\n‘... আত্মানাং ধনং ৰক্ষেৎ, দ্বাৰাং ৰক্ষেৎ ধনৈৰপি মানৈৰপি আত্মানাং সততং ৰক্ষেৎ ধনৈৰপি, দ্বাৰৈৰপি মানৈৰপি।\nঅর্থাৎ এই পৃথিৱীত প্ৰাণতকৈয়ে প্রিয়তম আৰু কি আছে? সেই প্রাণো কিন্তু তেওঁৰ ওচৰত ৰক্ষাৰ বস্তু নহয়। সেই প্রাণটোকে তেওঁ শেষ কৰি দিব বিচাৰে। ইহজগতৰ সকলো দুখ, সকলো সুখ, সকলো জ্বালা-যন্ত্রণা, সকলো অশান্তি শেষ কৰিবলৈ বিচাৰে। তেওঁৰ বুকুৰ বেদনা যে কিমান মর্মান্তিক, তেওঁৰ মনৰ ভিতৰৰ কান্দোন যে কিমান হৃদয় বিদাৰক, তাক জানো বুজাবলৈ কিবা প্ৰয়োজন আছে? এই বিষাদ উন্মাদৰ মনৰ কথা যিমানে সাংঘাতিক দুখজনক নহওক কিয়, তেওঁৰ লগতে মোকাবিলা কৰিবলৈ তথা তেওঁক ৰক্ষা কৰিবলৈ আমাৰ হাতত আছে ‘অৰাম মেটেলিকাম’।\nপ্ৰসূতিৰ বিষাদ উন্মত্ততাৰ ক্ষেত্ৰতো ই এক অমূল্য ঔষধ। বিষাদ উন্মত্ততাৰ কোনো ধৰণৰ ক্লাচিফিকেচনৰ আৱশ্যক নাই, উক্ত লক্ষণসমূহেই যথেষ্ট। অনিদ্রা, ক্ৰন্দনশীলতা, স্মৃতিহীনতা, মৃত্যু আকাংক্ষিত, আশা শূন্যতা আৰু অনিদ্রা। আনহাতে উদৰাময় যুক্ত আৰু শৌচ কচা পর্যায়ক্রমে হয়। মুখলৈ তেজ আহে, কর্ণগর্জন হয়, চকুৰ আগত অগ্নি স্ফুলিংগ, বতাহ দিলে এইবিলাকৰ কিছু উপশম ঘটে। ইয়াৰ বাহিৰেও লক্ষণ অনুসাৰে আছে- বেলাডনা, ব্ৰোমিয়াম, ব্ৰায়োনিয়া, ক্ৰেক্টাচগ্রাণ্ডি ইত্যাদি ইত্যাদি।\nকেতিয়াবা ভীতিব্যঞ্জক অৱস্থাৰ পৰা মানুহে যে বিষম ব্যাধিৰ সন্মুখীন হ’বলগীয়া হয়, তাক ভুক্তিভোগীয়েহে বুজি পায়। কিন্তু ইয়াত ভুক্তভোগী মানসিক ব্যাধিগ্রস্ত আৰু সেয়েহে চিকিৎসকৰ ওপৰতেই সেই ভাৰটো পৰে। সেয়েহে আমি এতিয়া মনোব্যাধিৰ ঔষধ চৰিত্ৰৰ মাধ্যমে প্রকাশ কৰিবলৈ প্রয়াস কৰিলো—\nভয়ৰ ঔষধ বুলি সর্বজন বিদিত কিন্তু ভয় পোৱাৰ পিছত তাৰ যি কুফল হয়, তাৰ কাৰণে ‘ওপিয়াম’ এক নির্দিষ্ট ঔষধ। ইয়াৰ ৰোগী বহুদিন পূর্বে সংঘটিত হোৱা ভয়ৰ পৰিমাণত কষ্ট ভোগ কৰিবলগীয়া হয়। উদ্বেগ, উত্তেজনা, ৰাতি ঘৰৰ বাহিৰলৈ যাবলৈ ভয় কৰে। ৰাস্তা পাৰ হওঁতে ভয়, বহুলোকৰ সমাগম স্থানলৈ যাবলৈ ভয়, ৰোগ ভাল নোহোৱাৰ ভয়, অন্ধকাৰলৈ ভয়, ইয়াৰ ৰোগী নিজৰ মৃত্যুৰ তাৰিখ পর্যন্ত আগতীয়াকৈ কৈ দিয়ে অর্থাৎ মৃত্যু ভয় ইত্যাদি থাকে।\nৰোগীৰ ভয়- বোধহয় তেওঁৰ ৰোগ ভাল নহ’ব বুলি ভয়। হয়তো মহাবিপদত পৰিব বুলি ভয়। তেওঁ এটা ডাঙৰ অপৰাধ কৰিছে আৰু সেই ভাবতে গোটেই জীৱন অশান্তিত ভোগে| আনকি ৰাতিপুৱাই টোপনিৰ পৰা উঠাৰ পিছত এই ভাবটো বেছি হৈ পৰে।\nমনোবল সম্পূৰ্ণহীন হৈ পৰে। সুস্থ হোৱাৰ আশা সম্পূৰ্ণ দূৰ হৈ যায়, উদ্বিগ্নতা, ভয় তথা লোকসংগ বৰ্জন কৰে। সোনকালে মৃত্যু, পক্ষাঘাত কিম্বা ডাঙৰ বিপদ হ’ব পাৰে বুলি ভাবে আৰু এনেকুৱাকৈ কাল্পনিক ভয়ত থাকে বাবে স্মৃতিশক্তি সম্পূর্ণ হ্ৰাস হৈ পৰে।\nএই ঔষধটো শিশুৰ ক্ষেত্ৰত বেচ উপযোগী। শিশুই যেতিয়া স্তন পান কৰি থাকে, সেই সময়ত ওচৰত কোনোবাই হাঁচি মাৰিলে নতুবা কাঁহিলেও উচপ খাই উঠে। মাকৰ কোলাৰ পৰা তলত পৰি যোৱাৰ ভয়ত মাকক জোৰকৈ খামুচি ধৰি থাকে। কোনোবাই কান্দিলে ভয় কৰে। মেঘৰ গাজনিৰ শব্দ হ’লে ভয়ত খামুচি ধৰে ইত্যাদি।\nকোনোবাই বিষ খুৱাব বুলি ভয়। আৰু একৰকমৰ ভয়, তেওঁ যেন অলপতে মৰি যাব।\nইয়াৰ ৰোগীৰ কাল্পনিক ভয় হেতু আত্মৰক্ষাৰ বাবে লুকাই থাকিবলৈ বিচাৰে। আবুল-তাবুল বকি থাকে, যেন তেওঁ উন্মাদ হৈছে। গোলমাল আৰু সংগ ভাল নাপায়, এৰাই ফুৰিবলৈ বিচাৰে।\nতেওঁ ভাবে যে তেওঁ বোধহয় গুৰুতৰ অপৰাধ কৰিছে আৰু এই কাল্পনিক উদ্বেগ হেতু তেওঁ কঁপি থাকে।\nতেওঁ ভাবে তেওঁৰ এক দুৰাৰোগ্য ৰোগ হৈছে তেওঁ পাগল হৈ যাব আৰু সেয়েহে কান্দি থাকে।\nযন্ত্ৰণা আৰু স্পর্শ, গন্ধ ইত্যাদিত তেওঁৰ মেজাজ বেয়া হৈ পৰে।\nদুখ, শোকৰ বাবে ই এক অতি প্রয়োজনীয় ঔষধ, তাৰোপৰি ভয়-ভিতিতো ইয়াৰ ব্যৱহাৰ আছে। বিশেষকৈ চোৰৰ ভয়। পানীৰ নিচিনা শৌচ, প্রস্ৰাৱ আৰু বেদনাহীন উদৰাময়তো ই এক খ্যাতিসম্পন্ন ঔষধ।\nআনহাতে এই ঔষধ ভয় পাই হোৱা সাম্প্রতিক ৰোগ, ডায়েৰিয়া, আকস্মিক বা অজানিতভাৱে হোৱা উদৰাময় আদিত ব্যৱহাৰ হয়। উদ্বেগ সহ উশাহ বন্ধ হোৱাৰ ভয় ইত্যাদি।\nএইসমূহ ঔষধৰ বাহিৰেও ভিৰেট্রাম এলবাম, জিংকাম, ষ্ট্ৰোমেনিয়াম, কেলিকাৰ্ব, লাকেচিচ, লাইকোপডিয়াম, ৰুতা, চালফাৰ ইত্যাদি আৰু ভালেমান ঔষধ আছে, এই ভয়োন্মক্ততাৰ বাবে।


ৰাভা চেতনাৰ পুনৰ মূল্যায়ন হওক | নীলা চৰাই: অনলাইন অসমীয়া সাহিত্য, কবিতা, গল্প, প্ৰবন্ধ\nৰাভা চেতনাৰ পুনৰ মূল্যায়ন হওক\nJune 15, 2012 March 5, 2018 ভূপেন শৰ্মা0Comments অসম আন্দোলন, কমিউনিজম, বাওঁপন্থা, বিষ্ণুপ্ৰসাদ ৰাভা, ভূপেন শৰ্মা\n২০ জুন। বিষ্ণু ৰাভা দিৱস। জীৱন কালতে কিম্বদন্তিত পৰিণত হোৱা ‘একমেব দ্বিতীয়ম’ এইগৰাকী বিপ্লৱী চেতনাস্ৰোতৰ চিৰন্তন বাৰ্তাবাহকক এই দিনটোতে ৰজা-প্ৰজা সকলোৱে সুঁৱৰিব বা পূজিব।\n১৯৬২ চনত যুদ্ধবন্দীক বান্ধি নিয়াদি বিষ্ণু ৰাভাক বান্ধি নিছিল স্বাধীন চৰকাৰে। চৰকাৰে বাজেয়াপ্ত কৰিছিল বিষ্ণু ৰাভাৰ ৰচনা। কমিউনিষ্টেহে চীনক উচটালে ভাৰত আক্ৰমণ কৰিবলৈ— এনে অপপ্ৰচাৰো চলিছিল বহুদিন ধৰি। এনেয়ো ভাৰতীয় স্বাধীনতা যুঁজৰ বা অসমীয়াৰ গাত লাগিছিল বহু দেৰিকৈ। গতিকে ৰাজনৈতিকভাৱে চকুত লগাকৈ অপক্ক অসমীয়াৰ জনমানসৰ পৰা বিষ্ণু ৰাভা তেওঁৰ মৃত্যুৰ পিছৰ পৰাই হেৰাই যোৱাৰ উপক্ৰম হৈছিল। ৰাভাৰ বাঁওপন্থী সতীৰ্থসকলে ৰাভাৰ ৰচনাসমূহক থান-থিত লগাই সংৰক্ষণ নকৰা হ’লে বিষ্ণু ৰাভাৰ নাম লওঁতা এতিয়ামানে কাকোৱেই পোৱা নগ’লহেঁতেন। ইয়াৰ পিছত অসম আন্দোলনৰ সময়ৰ পৰা বিষ্ণু ৰাভা বাঁওপন্থী শিবিৰৰ উপৰিও আন সোঁপন্থী তথা প্ৰগতিবাদী শিবিৰৰো আপোন হৈ পৰিল।\nপিছে এটা কথা। যদিও বিষ্ণু ৰাভা দিৱসৰ প্ৰতি অসমীয়াৰ আগ্ৰহ বঢ়া যেন পৰিলক্ষিত হৈছে, ৰাভাৰ প্ৰকৃত সত্তা এই দিৱস পালনৰ জৰিয়তে সুৰক্ষিত হ’ব বুলি ক’ব নোৱাৰি। কাৰণ বহু দল বা সংগঠনে বিষ্ণু ৰাভা দিৱসৰ নামত চিত্ৰাংকন প্ৰতিযোগিতা বা গীতৰ প্ৰতিযোগিতাৰহে আয়োজন কৰি অহা দেখিছোঁ। সমাজ দাৰ্শনিক বিষ্ণু ৰাভাৰ প্ৰজ্ঞা শিশু আৰু চেমনীয়াৰ প্ৰতিযোগিতাৰ আলমলৈ পৰিৱৰ্তন ঘটোৱাটো ৰাভাৰ জন্মশতবৰ্ষৰ অন্যতম কৌতুক বুলি বিবেচিত হোৱা উচিত। তদুপৰি ৰজাঘৰীয়া জাকজমকতাৰ মাজত ৰাভা সোমাই পৰিলে তেনেদৰে পতা ৰাভা দিৱসে ৰাভাৰ বিপ্লৱী চিন্তাধাৰাৰ অৱনমন ঘটাব। কেৱল কমিউনিষ্ট বিৰোধী অৱস্থানৰ পৰা ৰাভাক মূল্যায়ন কৰা বাবেহে তেখেতৰ বিশাল প্ৰতিভা এতিয়াও অসমীয়াৰ মনৰ মাজত দ-কৈ সোমাই পৰিব পৰা নাই। জন্ম শতবৰ্ষ পালন কৰি উঠা ৰাভা বহু নিলগত থাকিল অসম প্ৰকাশন পৰিষদৰ পৰা, অসম সাহিত্য সভাৰ পৰা। অৱশ্যে ইয়াৰ বাবে আক্ষেপ কৰাৰো কোনো প্ৰয়োজন নাই; কিয়নো, সংগ্ৰামী চৰিত্ৰ নথকা সংগঠনে ৰাভাৰ বিপ্লৱী চেতনাৰ কি বিকাশ ঘটাব?\nঅসম আন্দোলনৰ সময়ত পুনৰ অসমৰ জনমানসলৈ ওলাই অহা বিষ্ণু ৰাভা বৰ্তমান সময়ত আকৌ হেৰাই যোৱাৰ উপক্ৰম হৈছে। এতিয়া পঞ্চাশোৰ্ধৰ কিছুসংখ্যক ব্যক্তি আৰু বাঁও সংগঠনৰ বাহিৰে ৰাভাক বিচৰা প্ৰকৃত ব্যক্তি-সংগঠন প্ৰায় নাইকিয়া হৈছে। জন্ম শতবৰ্ষৰ অন্তিমক্ষণত বিষ্ণুৰাভাৰ আদৰ্শ যাতে সুবিধাবাদী আৰু ষড়যন্ত্ৰকাৰীৰ কৱলত পৰি দিৱসৰ বিগ্ৰহত পৰিণত নহয় তাৰ বাবে ৰাভাৰ আদৰ্শক মনে-প্ৰাণে ভাল পোৱাসকলে কাম কৰিব লাগিব। কথাতে কোৱা হয়— ‘Politics is the last resort of the scoundrels’ ৰাজনীতিক অপৰাধীকৰণৰ মাত্ৰা বাঢ়ি যোৱা বাবেহে এনে মন্তব্য সহজলভ্য হৈছে। ভাৰতে স্বাধীনতা পোৱাৰ সময়তো ৰাজনীতিত অপৰাধী আছিল আৰু এতিয়া তাৰ গুণ-মান(!) বাঢ়িছে। এনে বেয়া ৰাজনীতিৰ বিৰুদ্ধে বিষ্ণু ৰাভা আদিয়ে চলোৱা ৰাজনীতিৰ গুৰুত্ব বুজিব পাৰিলে ৰাজনীতি চয়তানৰ শেষ আশ্ৰয়স্থল বুলি কোৱাৰ অৱকাশ নাথাকিব।\nবিষ্ণু ৰাভা বাঁওপন্থী হ’লেও আন বহু বাঁওপন্থীৰ তুলনাত তেওঁৰ জনপ্ৰিয়তা বঢ়াৰ মূল কাৰণ হৈছে— বিষ্ণু ৰাভাৰ ৰাজনীতিত তত্ত্ব আৰু প্ৰয়োগৰ সন্তুলন আছিল। তদুপৰি আৰ চি পি আইত যোগদান কৰাৰ পিছতহে ৰাভা বিপ্লৱী হ’ল বুলিও অপব্যাখ্যা চলি আছে। বিষ্ণু ৰাভাৰ জীৱনপঞ্জী ভালদৰে অধ্যয়ন কৰিলেহে অনুভৱ কৰিব পৰা যাব ৰাভাৰ জনপ্ৰিয়তাৰ গুৰিকথা। ঢাকাত জন্ম লাভ কৰা, বঙলা মাধ্যমত শিক্ষা আৰম্ভ কৰি কলেজীয়া শিক্ষাও কলিকতাত লোৱা বিষ্ণু ৰাভা বঙলুৱা নহৈ অসমীয়া হৈ থাকিল কেনেকৈ? জনজাতীয় মূলৰ হোৱা সত্ত্বেও শংকৰদেৱৰ আদৰ্শেৰে অনুপ্ৰাণিত হৈ শংকৰদেৱৰ সমূহ সাংস্কৃতিক চৰ্চা আয়ত্ব কৰিলে কি ৰূপে? ৰজাঘৰীয়া আমন্ত্ৰণ, নিয়ন্ত্ৰণক কেতিয়াও গুৰুত্ব নিদিয়াকৈ থকাৰ মানসিকতা ৰাভাই কেতিয়া অৰ্জন কৰিলে? যিকোনো পৰিস্থিতিতে আপোচহীন চৰিত্ৰ বৰ্তাই ৰাখিব পাৰিছিল বিষ্ণু ৰাভাই। প্ৰতিষ্ঠাৰ লোভ ৰাভাৰ বিন্দুমাত্ৰও নাছিল। ইতিমধ্যে প্ৰকাশিত ৰাভা ৰচনা সম্ভাৰৰ দুয়োটা খণ্ডত চকু ফুৰালেই অনুভৱ কৰিব পাৰি কি অগাধ পাণ্ডিত্য আৰু অধ্যয়নেৰে সংপৃক্ত আছিল বিষ্ণু ৰাভা। কি জ্ঞানেৰে সমৃদ্ধ হৈ ৰাভাই ৰাজনীতিৰ পথাৰত নামিছিল তাক বুজিবলৈ ৰাভাৰ ৰচনাৱলী ভালদৰে অধ্যয়ন কৰাৰ প্ৰয়োজন আছে।\nমাত্ৰ ৬০ বছৰৰ আয়ুকাল পোৱা বিষ্ণু ৰাভাই অসমীয়া ভাষা-কৃষ্টি অধ্যয়নৰ উপৰি নাট্য-শাস্ত্ৰত নৃত্য-শাস্ত্ৰ, অসমৰ ভূগোল-বুৰঞ্জী, অসমৰ নৃতত্ত্ব-ভূতত্ত্ব আদি সমূহ বিষয়তে সমান নিষ্ঠাৰে মনোনিৱেশ কৰিছিল। অসমৰ নদ-নদী, জাতি-জনগোষ্ঠী, উৎসৱ-পাৰ্বণ আদি সমূহ দিশতে বিষ্ণু ৰাভাৰ দখল আছিল বাবেই জীৱনকালতে তেওঁ কিম্বদন্তিত পৰিণত হৈছিল। গণসংযোগৰ একমাত্ৰ মাধ্যম ভাষাজ্ঞানতো ৰাভা আছিল অতুলনীয়। সম্ভৱতঃ বহুকেইটা ভাষা ভালদৰে জনা বাবেই বিষ্ণু ৰাভাই অসমৰ প্ৰায়বোৰ গাঁৱতে গণ সংগঠনত নিজৰ স্থিতি দৃঢ় কৰিব পাৰিছিল। শংকৰদেৱ আৰু কনকলতাৰ আমি ব্যৱহাৰ কৰি থকা ছবি দুখন বিষ্ণুপ্ৰসাদ ৰাভাই অঁকা। সেইবাবেই ভাবোঁ যে ৰাভামনীষাৰ পুনৰ মূল্যায়ন হোৱা উচিত। অসমত ক্ৰমে বাঢ়ি অহা গোষ্ঠীবাদ, সাম্প্ৰদায়িকতা, দুৰ্নীতি, ভ্ৰষ্টাচাৰ আদিৰ বিৰুদ্ধে একত্ৰিত হ’বলৈ বিষ্ণু ৰাভাৰ চিন্তা-চেতনাক আমি ব্যৱহাৰ কৰিবই লাগিব। খবৰ ওলাইছে গুৱাহাটী বিশ্ববিদ্যালয়, সংগ্ৰহালয় আদিৰ দৰে অনুষ্ঠানেই সাঁচিপতীয়া পুথিৰ সুৰক্ষা দিব পৰা নাই। ইতিমধ্যে ৰংঘৰ, জোঙাল-বলহু আদি জাতীয় স্মাৰক সন্দৰ্ভত ৰাজনৈতিক নেতাৰ দুখলগা দৃষ্টিভংগী পৰিলক্ষিত হৈছেই। আমি ভাবোঁ, অসমীয়াই জাতীয় চেতনা সুৰক্ষাৰ শিক্ষা ল’বলৈ বিষ্ণু ৰাভাক পুনৰ পঢ়ক।«\nঅতনু ভূঞাই নিজৰ স্বাৰ্থৰ বিৰুদ্ধে যোৱা অকথ্য লিখা ...\n← অসমীয়া কৃষ্টিৰ চমু আভাস (১)\nধৰ্মীয় মেৰুকৰণৰ কৰাল গ্ৰাসত অসমৰ সমাজ জীৱন: ৰূপান্তৰৰ বাট কেনি? →


পলাশবাৰীত ব্যতিক্ৰমী প্ৰতিবাদ আশাকৰ্মীৰ - NEWS8 NorthEast\nপূৰ্ণগতিত চলিছে নতুন সংসদ ভৱন নিৰ্মাণৰ কাম, কাম-কাজ পৰিদৰ্শন প্ৰধানমন্ত্ৰী মোডীৰ…\nপলাই যোৱা ন-বোৱাৰী আৰু সুশান্ত বৰগোহাঁইৰ মাজত একো পার্থক্য নাইঃ অখিল গগৈ\nৰাজ্যৰ ভিন্ন প্ৰান্তত ভাৰত বন্ধৰ প্ৰভাৱ, ৰাজপথত উত্তাল প্ৰতিবাদ, বন্ধ সমৰ্থকক আটক আৰক্ষীৰ…\n‘প্ৰধানমন্ত্ৰী কাষত থাকিলেহে ক’ভিড ভেকচিন গ্ৰহণ কৰিম’-এগৰাকী ব্যক্তিৰ আচৰিত দাবী…\nপথ নিৰ্মাণৰ নামত অসমীয়া সংস্কৃতিক অপমান, পথৰ কাষত পৰি ৰ’ল শৰাই, জাপি…\nআজি ভাৰত বন্ধ…\nIPL ৰ জুৱাৰ সৈতে জড়িত দুজনক গ্ৰেপ্তাৰ আৰক্ষীৰ\nHome/অসমীয়া/অসম/পলাশবাৰীত ব্যতিক্ৰমী প্ৰতিবাদ আশাকৰ্মীৰ\nপলাশবাৰীত ব্যতিক্ৰমী প্ৰতিবাদ আশাকৰ্মীৰ\nনিউজ ডেক্স। দক্ষিণ কামৰূপৰ পলাশবাৰী ৰামপুৰ প্ৰাথমিক চিকিৎসালয়ৰ বৃহৎ সংখ্যক আশা কৰ্মীৰ দুৰ্দশা।\nৰাজ্যৰ আশা কৰ্মীসকলৰ অভাৱ-অভিযোগসমূহ প্ৰত্যক্ষভাৱে মুখ্যমন্ত্ৰীক অৱগত কৰাব বিচাৰে চিকিৎসক বিভাগৰ আশা কৰ্মচাৰীসকলে।\nৰামপুৰ প্ৰাথমিক স্বাস্থ্য কেন্দ্ৰৰ চিকিৎসক বিভাগৰ মহিলা প্ৰসূতিৰ ৰক্ষণাবেক্ষণৰ কৰ্মৰ পৰা কভিড-১৯ ত ওতঃপ্ৰােত ভাৱে জড়িত হৈ থকা আশা কৰ্মচাৰীসকলৰ ভৱিষ্যতৰ সমস্যা সমাধানৰ ক্ষেত্ৰত চৰকাৰে বিলম্ব কৰাত “নাম” গীতৰ হাত চাপৰিৰে এক প্ৰকাৰ ক্ষোভ প্ৰকাশ কৰে বৃহত্তৰ দক্ষিণ কামৰূপ অঞ্চলৰ আশা কৰ্মী সকলে।\nযি সময়ত চিকিৎসক বিভাগত জনসাধাৰণৰ প্ৰাণ তথা ভগৱানৰূপে থিয় দিয়া আৰু ক’ভিডৰ সময়ত দিন-ৰাতি একাকাৰ কৰি নিজৰ জীৱনৰ সুৰক্ষাৰ কথা নাভাবি কৰ্মস্থলীত জড়িত হৈ থকা এইসকল আশা কৰ্মীয়ে দীৰ্ঘদিন চৰাকাৰী প্ৰাপ্যৰ পৰা বঞ্চিত হৈ আহিছে।\nএইক্ষেত্ৰত একাংশই তুচ্ছ্য জ্ঞান কৰাক লৈয়ো সেই সময়ৰ স্বাস্থ্যমন্ত্ৰী তথা বৰ্তমানৰ মুখ্যমন্ত্ৰী ড০ হিমন্ত বিশ্ব শৰ্মাক তেওঁলোকৰ সমস্যাসমূহৰ ভিতৰত সপ্তম দৰমহা আয়োগৰ অধীনত দৰমহা দিয়াৰ ব্যৱস্থা কৰা, আশা কৰ্মী, চিকিৎসক কৰ্মচাৰী সকলৰ চাকৰি নিয়মীয়া কৰণ কৰা, ৰাজ্য চৰকাৰৰ আন আন কৰ্মচাৰীয়ে পোৱা অন্যান্য সকলো সা-সুবিধাৰ আশা কৰ্মী, প্ৰযোজ্য কৰিবলৈ অসম চৰকাৰক আহ্বান জনাই।\nবিজ্ঞান জগতৰ সৰ্বোচ্চ সন্মানৰ তালিকাত অসম সন্তান, ড০ বিনয় কুমাৰ শইকীয়ালৈ শান্তিস্বৰূপ ভাটনাগৰ বঁটা…\nভয়ংকৰ পথ দুৰ্ঘটনা! মালবাহী ট্ৰাক আৰু টেম্পোৰ মাজত সংঘৰ্ষত থিতাতে নিহত এজন…\nব্রহ্মপুত্রৰ বুকুত সন্ধানহীন হোৱা ৩জন ছাত্রৰ মৃতদেহ উদ্ধাৰ, এতিয়াও নিখোজ এজন…\nআৰক্ষীৰ জালত কুখ্যাত ড্ৰাগছ সৰবৰাহকাৰী আজগৰ আলী…\nAPDCLৰ নিযুক্তি কেলেংকাৰিত অভিযুক্তক ন্যায়িক জিম্মালৈ প্ৰেৰণ…\nশৰাইঘাট দলঙত নাহৰফুটুকী বাঘৰ পোৱালিৰ মৃত্যু\nপ্ৰাথমিক স্বাস্থ্যকেন্দ্ৰত নাথাকে চিকিৎসক-নাৰ্ছ, থাকে কেৱল বাদুলি!\nঅসমৰ এইখন জিলাত জাৰি কৰা হ’ল ১৪৪ ধাৰা…\nঅপশক্তিৰ উচতনিত সংঘটিত হৈছে গৰুখুঁটি কাণ্ড, আইন হাতত ল’লে চৰকাৰে বহি নাথাকেঃ অতুল বৰা…\n‘মাইনা অ’ তই ঘূৰি আহ!’ ফেচবুকত কান্দি কান্দি LIVE জনপ্ৰিয় ইউটিউবাৰ লাবুমণি আমচঙৰ…\nভয়ংকৰ পথ দুৰ্ঘটনা! দুখন বাইকৰ সংঘৰ্ষত দুজন লোকৰ কৰুণ মৃত্যু, আহত দুই…\nমনালিছা বৰুৱাক ভাৰতীয় টেবুল টেনিছ দলৰ প্রশিক্ষক হিচাপে নিযুক্ত…


গ্লোমি ছানডেঃ আত্মহত্যাৰ গান (প্ৰশান্ত কুমাৰ বৰা) - সাহিত্য ডট অৰ্গ\nগ্লোমি ছানডেঃ আত্মহত্যাৰ গান (প্ৰশান্ত কুমাৰ বৰা)\n“গানে কি আনে/ সুৰৰ সোপানে সোপানে…”\nকি আনে গানে? সুৰৰ নৈ, হেঁপাহৰ ব’ঠা আৰু সপোনৰ চৈ? ওহোঁ, গান মানেই সদায় আশাৰ ৰামধেনু নহ’বও পাৰে। এনে কিছুমান গান আছে, মন গ’লেই যি কাষলৈ মাতি আনিব পাৰে প্ৰিয় কাৰোবাক। মেঘমল্লাৰ ৰাগে আকাশৰ পৰা বৃষ্টি নমাই অনাৰ দৰে কিছুমান গানে জীৱনলৈ সন্তৰ্পণে আৱাহন জনাব পাৰে মৃত্যু নামৰ এছাটি শীতল মলয়াকো!\nএটা গান। গ্লোমি ছানডে। হাংগেৰীয়ান পিয়ানোবাদক আৰু কম্পোজাৰ ৰেজো চেৰেছে কম্পোজ কৰা আৰু লাজলো জাভোৰে লিখা এই গানটোৱে হেনো জীৱনলৈ মৃত্যু মানি আনে। ১৯৩৩ চনৰ শেষৰ ফালে কবি লাজলো জাভোৰে যেতিয়া এই গীতটি লিখিছিল, তাৰ কিছুদিনৰ আগেয়ে ভাবীপত্নীৰ সৈতে তেওঁৰ বিচ্ছেদ ঘটিছিল। প্ৰেমত ব্যৰ্থতা, মৃত্যু আৰু পৰৱৰ্তী জীৱনত প্ৰেমাস্পদৰ সৈতে পুনৰ মিলন সম্বন্ধীয় এই গানটো পিছলৈ অতি জনপ্ৰিয় হয় আৰু হেৰোৱা প্ৰেমৰ প্ৰতীক হৈ উঠে।\n১৯৩৩ চনত ৰচিত এই গানটোক পল কামাৰে ১৯৩৫ চনত হাংগেৰীয়ান ভাষাত প্ৰথম ৰেকৰ্ড কৰে। গানটো প্ৰচাৰিত হোৱাৰ পাছতেই হাংগেৰীত আত্মহত্যাৰ হাৰ আশ্চৰ্যজনকভাৱে বাঢ়ি যায়। জাভোৰৰ ভাবী পত্নীয়েও গানটোৰ দ্বাৰা প্ৰভাৱিত হৈ আত্মহত্যা কৰে। অভিযোগমতে, ঘৰৰ ছাদৰপৰা জপিয়াই আত্মহত্যা কৰা অন্য বহুতো লোকৰ হাতত গানটোৰ ৰেকৰ্ডৰ কপি পোৱা গৈছিল। তথ্য অনুসৰি, হাংগেৰীৰ চৰকাৰে অৱশেষত গানটোৰ ৰাজহুৱা পৰিৱেশনত নিষেধাজ্ঞা জাৰি কৰিবলৈ বাধ্য হয়।\nপৰৱৰ্তী সময়ত গানটো ইংৰাজীকে ধৰি অন্য বিভিন্ন ভাষালৈ অনূদিত আৰু বাণীবদ্ধ কৰা হয়। বিলি হলিডে নামৰ গায়িকাগৰাকীয়ে ১৯৪১ চনত গানটোৰ নতুনকৈ ইংৰাজী ভাষাত ৰেকৰ্ড কৰে আৰু ই বিশ্বজুৰি জনপ্ৰিয় হৈ উঠে।\nহাংগেৰীয়ান আত্মহত্যাৰ গান বুলি পৰিচিত এই গানটোৰ কথাখিনিয়ে হেনো শ্ৰোতাক আত্মহত্যাৰ বাবে প্ৰৰোচিত কৰে। গানটো প্ৰকাশ পোৱাৰ পাছৰপৰাই এই সম্পৰ্কে বিভিন্ন প্ৰবাদ প্ৰচলিত হৈ আহিছে যে গানটো শুনাৰ পাছত বহুতো লোকে আত্মহত্যা কৰিছে। আমেৰিকা আৰু হাংগেৰীকে ধৰি বিশ্বজুৰি শতাধিক লোকে গানটোৰ দ্বাৰা প্ৰভাৱিত হৈ আত্মহত্যাৰ আশ্ৰয় লোৱা বুলি প্ৰচাৰিত হোৱাৰ পিছত বহুতো ৰেডিঅ’ নেটৱৰ্কে গীতটোৰ প্ৰচাৰ বন্ধ কৰি দিছিল। আত্মহত্যাৰ বাবে প্ৰৰোচিত কৰাৰ অপৰাধত যুক্তৰাষ্ট্ৰত গীতটোক নিষিদ্ধ ঘোষণা কৰাৰ লগতে বি.বি.চি.-য়েও গীতটোৰ প্ৰচাৰ বন্ধ কৰি ৰাখিছিল। অৱশ্যে ২০০২ চনত এই নিষেধাজ্ঞা তুলি লোৱা হয়।\nগানটো প্ৰকাশৰ পাছতে চেৰেছৰ পত্নীয়ে আত্মহ্ত্যা কৰে। গানটো প্ৰকাশৰ প্ৰায় ৩৫ বছৰৰ পাছত, ১৯৬৮ চনৰ জানুৰাৰীত ৰেজো চেৰেছে নিজেও এটা ঘৰৰ খিৰিকিৰে জপিয়াই আত্মহত্যাৰ চেষ্টা কৰিছিল যদিও দৈৱক্ৰমে ৰক্ষা পৰে। কিন্তু পৰৱৰ্তী সময়ত এখন চিকিত্সালয়ত তেওঁক মৃত অৱস্থাত পোৱা যায়। তেওঁ ডিঙিত তাঁৰ মেৰিয়াই আত্মহ্যা কৰিছিল।\nইংৰাজী ভাষাত প্ৰাপ্ত এই অভিশপ্ত গানটোৰ কথাখিনি সাধ্যানুসাৰে অসমীয়াত তৰ্জমা কৰাৰ চেষ্টা কৰি তলত দিয়া হ’ল। অৱশ্যে ইয়াক পঢ়া-নপঢ়াটো একান্তই পাঠকৰ নিজা ইচ্ছাৰ বিষয়।\n[বিধিসন্মত সতৰ্কীকৰণঃ আত্মহত্যা মহাপাপ। তলৰ কথাখিনিৰ দ্বাৰা কাকো আত্মহত্যাৰ বাবে প্ৰৰোচিত কৰা হোৱা নাই। কথাখিনিৰ প্ৰতিক্ৰিয়াস্বৰূপে সংঘটিত হ’ব পৰা এনেধৰণৰ কোনো ঘটনাৰ বাবে অনুবাদক জগৰীয়া নহয়।]\n“এটা বিষাদগধুৰ দেওবাৰে এশপাহি বগা ফুলৰ সৈতে/ মই তোমাৰ বাবে ৰৈ আছিলো/ মোৰ সোণ!/ গীৰ্জাঘৰৰ প্ৰাৰ্থনাৰ সৈতে/ সপোনকো দেও দি যোৱা সেই দেওবৰীয়া পুৱাটোত/ মোৰ বিষাদৰ ঘোঁৰাগাড়ীখন তোমাৰ অবিহনেই উভতিব লগা হৈছিল।\nসেই তেতিয়াৰে পৰা/ দেওবাৰবোৰ সদায়েই ভয়াবহ/ চকুলোবোৰ মোৰ পানীয়/ আৰু দুঃখবোৰ মোৰ ৰুটি…/ বিষাদ গধুৰ দেওবাৰ!\nশেষ দেওবাৰটোত/ মোৰ সোণ!/ তুমি নহাকৈ নাথাকিবা/ তাত আনকি পুৰোহিত, কফিন, সাঙী আৰু কবৰত আঁৰিবৰ বাবে স্মৃতি-ফলকো থাকিব/ আৰু ফুলবোৰেও তেতিয়া তোমাৰ বাবে ৰৈ থাকিব/ ফুলবোৰ আৰু কফিনটো!/ ফুল ভৰা গছবোৰৰ তলেৰে সেই যাত্ৰা মোৰ শেষ যাত্ৰা হ’ব।\nমোৰ চকুযুৰি মেলা থাকিব/ যাতে মই তোমাক আৰু এবাৰ চাব পাৰো/ মোৰ চকুযুৰিলৈ ভয় নকৰিবা/ কাৰণ এই বিদায়ৰ পৰতো মই তোমাক আশিস জনাই আছো…/ অন্তিমটো দেওবাৰ!”…\n← সংকট কালত চালকৰ প্ৰত্যুৎপন্নমতিতা (দিগন্ত যাদৱ শৰ্মা)\nৱেলেচলি ষ্ট্ৰীট আৰু ভায়’লিনখনৰ কথাৰে: (-ইন্দ্ৰনীল গায়ন) →\nঔৰ প্যাৰ হো গেয়া (-নীলাঞ্জন গোহাঁই)\nঅংকৰ ধেমালি – দেবশ্ৰী বৰগোহাঁই


Search Result of small scale milk business\nAn earthquake of magnitude 4.8 on the Richter scale occurred near Yuksom in Sikkim on Thursday morning, said the National Center for Seismology (NCS).\nEarthquake of magnitude 3.0 hits Assam\nA low-intensity earthquake of 3.0 magnitude on the Richter scale hits Nagaon in Assam on Thursday morning.\nহেলিকপ্টাৰ লৈ গাখীৰ বিক্ৰী কৰিবলৈ যোৱা গাখীৰ ব্যৱসায়ী জনাৰ্দন ভৈৰৰ ২.৫ একৰ মাটিত আছে হেলিপেদ\nবিশেষ সূত্রই জনোৱা মতে তেওঁৰ প্রায় ১০০ কোটি টকাৰ সম্পত্তি আছে বুলি জানিব পৰা গৈছে ।\nমিলখা সিঙৰ সপোন পূৰ্ণ কৰিলে নীৰজে, পদক বিজয়ৰ সুখ দিব বিচাৰিছিল 'ফ্লাইং শিখ'ক\nমই অলিম্পিকৰ অভিলেখ ভংগ কৰিব বিচাৰিছিলো।\nআনন্দ মহিন্দ্ৰাই নীৰজ চোপ্ৰাক দিব এখন নতুন বিলাসী গাড়ী, টুইটাৰত প্ৰকাশ কৰিলে এই বাৰ্তা\nগুৱাহাটীত প্ৰতি লিটাৰ গাখীৰৰ দাম ৩ টকাকৈ বৃদ্ধি\nগুৱাহাটীত দৈনিক মুঠ ১ লাখ ৬০ হাজাৰ লিটাৰ গাখীৰ বিক্ৰী হৈ আছে।\nমূল্যবৃদ্ধিৰ সময়ত এইবাৰ অমুলৰ মাধমাৰ, ১ জুলাইৰ পৰা প্ৰতি লিটাৰত ২ টকা বৃদ্ধি\nখাদ্যৰ মুদ্ৰাস্ফীতি বৃদ্ধি হোৱাৰ বাবে, গাখীৰৰ মূল্য বৃদ্ধি কৰাটো এতিয়া অতি গুৰুত্বপূৰ্ণ হৈ পৰিছে\nAll Rights Reserved 2022 © The Janambhumi | Total visits : 71355708


বিনতা - অসমীয়া ৱিকিপিডিয়া\nঅৰুণ আৰু গৰুড়\nবিনতা (সংস্কৃত: विनता) আছিল প্ৰজাপতি দক্ষৰ কণ্যা আৰু ঋষি কাশ্যপৰ পত্নী। বিনতা প্ৰজাপতি দক্ষৰ তেৰগৰাকী কন্যাৰ মাজৰ এগৰাকী আছিল আৰু ১২ গৰাকী ভগ্নীৰ সৈতে কাশ্যপৰ লগত বিবাহ পাশত আৱদ্ধ হৈছিল। বিনাতাক চৰাই বা পক্ষীকুলৰ মাতৃ বুলিও কোৱা হয়। বিনতাই অৰুণ আৰু গৰুড় (সুপৰ্ণা) নামৰ দুজন পুত্ৰ সন্তানৰ জন্ম দিছিল।\nবিনতা দক্ষৰ দুহিতা আছিল। তাই তাইৰ ১২ গৰাকী ভগ্নীৰ সৈতে কাশ্যপ মুনিৰ লগত বিবাহপাশত আৱদ্ধ হৈছিল। বিনতাৰ সৰু ভগ্নীৰ নাম আছিল কদ্ৰু। দুয়ো ভগ্নীয়ে তেওঁলোকৰ স্বামী কাশ্যপৰ বৰ যত্ন লৈছিল আৰু তেওঁৰ সকলো সুবিধা-অসুবিধাৰ প্ৰতি মনোযোগ দিছিল। তেওঁলোকৰ সেৱাত সন্তুষ্ট হৈ কাশ্যপে দুয়োগৰাকীকে একোটাকৈ বৰ দিবলৈ ইচ্ছা প্ৰকাশ কৰিছিল। কদ্ৰুৱে এহেজাৰ সাহসী আৰু পৰাক্ৰমী নাগ বা সৰ্প পুত্ৰ বিচাৰিছিল আৰু বিনতাই কদ্ৰুৰ সন্তানসকলতকৈ অধিক শক্তিশালী আৰু পৰাক্ৰমী কেৱল দুজন পুত্ৰ বিচাৰিছিল। কাশ্যপে তেওঁলোকৰ ইচ্ছা পূৰণ কৰিছিল। কদ্ৰু আৰু বিনতা গৰ্ভৱতী হোৱাৰ পিছত, তেওঁ তেওঁলোকক গৰ্ভস্থ সন্তানসকলৰ যত্ন ল'বলৈ পৰামৰ্শ দি ঘোৰ অৰণ্যত তপস্যা কৰিবলৈ গুচি গৈছিল।\nবহুদিনৰ অন্তত কদ্ৰুৱে এহেজাৰ অণ্ড আৰু বিনাতাই দুটা অণ্ড প্ৰসৱ কৰিছিল। সেই অণ্ড বা কণীবোৰ গৰম পানীৰ দি ডাঙৰ পাত্ৰত সাৱধানে উমনি দিয়া হৈছিল। পাঁচশ বছৰ অতিক্ৰম কৰাৰ পিছত, কদ্ৰুৱে প্ৰসৱ কৰা কণীবোৰৰ পৰা এহেজাৰ নাগ পুত্ৰৰ জন্ম হৈছিল; এই এহেজাৰ নাগ পুত্ৰৰ ভিতৰত উল্লেখযোগ্য নাগ আছিল শেষ নাগ, বাসুকী আৰু তক্ষক। পৌৰাণিক কথা মতে এই পৃথিৱীত জন্ম গ্ৰহণ কৰা সকলো সৰ্প এই এহেজাৰ নাগ পুত্ৰৰেই বংশধৰ।\nকদ্ৰুৰ সন্তান জন্ম হোৱা দেখি বিনতাৰ ঈৰ্ষা উপজিছিল কিয়নো তাইৰ কণীৰ পৰা তেতিয়ালৈকে কোনো সন্তান জন্মা নাছিল। এই কথাত অধৈৰ্য্য হৈ বিনতাই এটা কণী ভাঙি পেলাইছিল আৰু তাৰ পৰা এটি সম্পূৰ্ণ ৰূপে বিকশিত নোহোৱা শিশুৰ জন্ম হৈছিল। তেওঁ আছিল ৰাতিপুৱাৰ সূৰ্য্যৰ দৰে উজ্জ্বল আৰু ৰঙা। কিন্তু অকালতে অণ্ডটো ভাঙি যোৱাৰ বাবে, অৰুণ দুপৰীয়াৰ সূৰ্যৰ দৰে উজ্জ্বল নহ'ল। মাতৃৰ এই কাৰ্যত সেই পুত্ৰৰ খং উঠিছিল আৰু সেই বাবে মাকক অভিশাপ দিছিল আৰু কৈছিল যে তাই দ্বিতীয়টো কণীৰ পৰা পুত্ৰজন্ম নোহোৱালৈকে পাঁচশ বছৰৰ বাবে তেওঁ কদ্ৰুৰ দাস হৈ থাকিব লাগিব। পিছলৈ তেওঁ সূৰ্যদেৱতাৰ ৰথৰ সাৰথি হৈ গুছি গৈছিল আৰু সেয়েহে তেওঁক অৰুণ নাম দিয়া হৈছিল। অৱশেষত, পাঁচশ বছৰৰ পিছত, বিনতাৰ দ্বিতীয় পুত্ৰ গৰুড়ৰ জন্ম হৈছিল এক শক্তিমত্ত বিশাল চৰাইৰ ৰূপত। জন্মৰ লগে লগে তেওঁ খাদ্যৰ সন্ধানত উৰি গুছি গৈছিল। পিছলৈ গৰুড় ভগৱান বিষ্ণু বাহনৰূপে প্ৰতিস্থিত হৈছিল।\n↑ Söhnen, Renate; Söhnen-Thieme, Renate; Schreiner, Peter (1989) (en ভাষাত). Brahmapurāṇa: Summary of Contents, with Index of Names and Motifs. Otto Harrassowitz Verlag. ISBN 978-3-447-02960-5. https://books.google.com/books?id=J2c6-tAt4vwC&pg=PA253.\n↑ 3.0 3.1 George M. Williams (2008). Handbook of Hindu Mythology. Oxford University Press. পৃষ্ঠা. 62–63. ISBN 978-0-19-533261-2. https://books.google.com/books?id=N7LOZfwCDpEC.\n"https://as.wikipedia.org/w/index.php?title=বিনতা&oldid=295921"ৰ পৰা অনা হৈছে\nএই পৃষ্ঠাখন ১১ ছেপ্টেম্বৰ, ২০২১ তাৰিখে ২৩:২৩ বজাত অন্তিম সংশোধন কৰা হৈছিল।


#PragNewsTrending টিকটৰ পৰা বঞ্চিত হৈ সাংসদ আৰ পি শৰ্মাৰ দলত্যাগৰ পাছতেই স্বাভাৱিকতে ৰাজেন গোহাঁইৰ সংবাদমেলখনক লৈ উত্সুকতাৰ সৃষ্টি হৈছিল চৌদিশে। পিছে মন্ত্ৰী গোহাঁয়ে নিজে নিৰ্বাচনত অৱতীৰ্ণ নহয় বুলি স্পষ্ট কৰি দিয়ে। কিন্তু ৰাজেন গোহাঁইৰ এই নৰম স্থিতিৰ প্ৰকৃত কাৰণ কি? চাওক আমাৰ এক এক্সক্লুছিভ ৰিপ’ৰ্ট। #Rajengohain #BJP #PressMeet #LoksabhaElection #MinisterRajenGohain – Tultul Kutum\n#PragNewsTrending টিকটৰ পৰা বঞ্চিত হৈ সাংসদ আৰ পি শৰ্মাৰ দলত্যাগৰ পাছতেই স্বাভাৱিকতে ৰাজেন গোহাঁইৰ সংবাদমেলখনক লৈ উত্সুকতাৰ সৃষ্টি হৈছিল চৌদিশে। পিছে মন্ত্ৰী গোহাঁয়ে নিজে নিৰ্বাচনত অৱতীৰ্ণ নহয় বুলি স্পষ্ট কৰি দিয়ে। কিন্তু ৰাজেন গোহাঁইৰ এই নৰম স্থিতিৰ প্ৰকৃত কাৰণ কি? চাওক আমাৰ এক এক্সক্লুছিভ ৰিপ’ৰ্ট। #Rajengohain #BJP #PressMeet #LoksabhaElection #MinisterRajenGohain\nMarch 17, 2019 Tultul KutumLeaveaComment on #PragNewsTrending টিকটৰ পৰা বঞ্চিত হৈ সাংসদ আৰ পি শৰ্মাৰ দলত্যাগৰ পাছতেই স্বাভাৱিকতে ৰাজেন গোহাঁইৰ সংবাদমেলখনক লৈ উত্সুকতাৰ সৃষ্টি হৈছিল চৌদিশে। পিছে মন্ত্ৰী গোহাঁয়ে নিজে নিৰ্বাচনত অৱতীৰ্ণ নহয় বুলি স্পষ্ট কৰি দিয়ে। কিন্তু ৰাজেন গোহাঁইৰ এই নৰম স্থিতিৰ প্ৰকৃত কাৰণ কি? চাওক আমাৰ এক এক্সক্লুছিভ ৰিপ’ৰ্ট। #Rajengohain #BJP #PressMeet #LoksabhaElection #MinisterRajenGohain\nMore info @ https://ift.tt/2TbjUHR\nMarch 17, 2019 at 09:34AM\nPrevious কংগ্ৰেছত আৰম্ভ হৈছে প্ৰাৰ্থিত্ব কেন্দ্ৰিক অন্তঃকলহ। তেজপুৰ-যোৰহাটকে ধৰি কেইবাটাও সমষ্টিত প্ৰাৰ্থিত্বৰ বাবে তৰুণ গগৈ আৰু ৰিপুণ বৰাৰ মাজত চলিছে তুমুল যুদ্ধ। যাৰ বাবে অদ্যপি প্ৰাৰ্থী তালিকা চূৰান্ত কৰিব পৰা নাই কংগ্ৰেছে। ইয়াৰ বিপৰীতে প্ৰাৰ্থীৰ তালিকা চূৰান্ত কৰিছে প্ৰায় সকলোবোৰ দলেই। আগন্তুক দুই এদিনতে মুখ্য ৰাজনৈতিক দলসমূহৰ প্ৰাৰ্থী তালিকা প্ৰকাশ পাব। চূৰান্ত তালিকা প্ৰকাশ নাপালেও কলিয়াবৰত কংগ্ৰেছৰ গৌৰৱ গগৈ, তেজপুৰত বিজেপিৰ হিমন্ত বিশ্ব শৰ্মা, ধুবুৰীত AIUDFৰ বদৰুদ্দিন আজমলৰ প্ৰাৰ্থিত্ব নিশ্চিত। বিজেপি-কংগ্ৰেছৰ নেতৃত্ব এতিয়া তালিকা চূৰান্ত কৰাৰ বাবে নতুন দিল্লীত।\nNext তোমাৰ দুচকুৰ কাজলে, ৰুক্মিণী পগলা মোক কৰিলে । বাবু, উৎপল দাস, ৰিম্পী\nভিটালী গগৈ লাইভ- জনপ্ৰিয় গায়িকা গীতালী গগৈৰ গীতৰ শৰাই চাওঁক । March 24, 2019\nভিটালী গগৈ লাইভ- জনপ্ৰিয় গায়িকা গীতালী গগৈৰ গীতৰ শৰাই চাওঁক ।


Actress athiya shetty may get married with kl rahul in dec know their love story / ডিচেম্বৰত কে এল ৰাহুল আৰু আথিয়া ছেট্টীৰ বিয়া।– News18 assam\nHome » photogallery » entertainment »KL Rahul-Athiya Shetty: কন্যাই খোলাখুলিকৈ প্ৰেম কৰি আছে তাৰকা ক্ৰিকেটাৰৰ সৈতে! সুনীল ছেট্টীয়ে কেতিয়াবা আথিয়া-ৰাহুলৰ সম্পৰ্কত বাধা দিছে নেকি?\nKL Rahul-Athiya Shetty: কন্যাই খোলাখুলিকৈ প্ৰেম কৰি আছে তাৰকা ক্ৰিকেটাৰৰ সৈতে! সুনীল ছেট্টীয়ে কেতিয়াবা আথিয়া-ৰাহুলৰ সম্পৰ্কত বাধা দিছে নেকি?\nKl Rahul-Athiya Shetty: কন্যা মচগুল তাৰকা ক্ৰিকেটাৰৰ প্ৰেমত। সুনীল ছেট্টীয়ে কেতিয়াবা আথিয়াক বাধা দিছে নেকি? কেতিয়া বিয়া হ'ব আথিয়া-ৰাহুলৰ?\n| April 22, 2022, 20:04 IST\nক্ৰিকেটাৰ কে এল ৰাহুল (K L Rahul) আৰু আথিয়া ছেট্টী (Athiya Shetty) সদায় তেওঁলোকৰ সম্পৰ্কৰ বাবে শিৰোনামত থাকে। দম্পতীয়ে এই বছৰৰ ডিচেম্বৰত বিবাহ পাশত আৱদ্ধ হ'ব পাৰে। আথিয়া আৰু ক্ৰিকেটাৰ কে এল ৰাহুল যোৱা তিনি বছৰ ধৰি সম্পৰ্কত আছে।\nসংবাদ মাধ্যমৰ বাতৰি অনুসৰি, দক্ষিণ ভাৰতীয় ৰীতি-নীতি অনুসৰি কে এল ৰাহুল আৰু আথিয়া ছেট্টীৰ বিবাহ সম্পূৰ্ণ ধুমধামেৰে হ'ব। সুনীল ছেট্টী (Sunil Shetty) আৰু তেওঁৰ পত্নী মানা ছেট্টীয়ে বিয়াৰ বাবে প্ৰস্তুতি আৰম্ভ কৰিছে।\nকে এল ৰাহুল আৰু আথিয়া ছেট্টীয়ে বন্ধুৰ জৰিয়তে লগ পাইছিল। পিছলৈ দুয়োৰে ঘনিষ্ঠতা ক্ৰমান্বয়ে বৃদ্ধি পায়। ইয়াৰ পিছত, আথিয়া ছেট্টী আৰু কে এল ৰাহুলে তেওঁলোকৰ জন্মদিনত সামাজিক মাধ্যমত ইজনে সিজনক শুভেচ্ছা জনাইছিল। সম্পৰ্কটো তেতিয়াৰ পৰাই ওচৰ চাপি আহিছে।\nকে এল আৰু আথিয়া ছেট্টীয়ে তেওঁলোকৰ সম্পৰ্কক আৰম্ভণিৰ পৰাই সংবাদ মাধ্যমৰ পৰা আঁতৰাই ৰাখিব বিচাৰিছিল। সুনীল ছেট্টীয়ে তেওঁলোকক এনে কৰাত সহায় কৰিছিল। সুনীল ছেট্টীয়ে আৰম্ভণিৰে পৰা সংবাদ মাধ্যমৰ সৈতে কথা পাতি আছে আৰু তেওঁলোক দুয়োৰে মাজৰ সম্পৰ্কক অস্বীকাৰ কৰিছে।\nযোৱা বছৰৰ ইংলেণ্ড শৃংখলাৰ আগতে, কে এল ৰাহুলে ভ্ৰমণকাৰী সংগী হিচাপে আথিয়া ছেট্টীৰ নাম ব'ৰ্ডক দিছিল। আনকি সেই সময়তো, সুনীল ছেট্টীয়ে দুয়োৰে মাজৰ সম্পৰ্কৰ বিষয়ে প্ৰকাশ কৰা নাছিল।\nইয়াৰ পূৰ্বে আথিয়া আৰু ৰাহুলক আহান ছেট্টীৰ বলীউডৰ প্ৰথম ছবি তড়পৰ স্ক্ৰীণিঙত একেলগে দেখা গৈছিল।


মোৰ ‘বালপক্ৰম’ যাত্ৰা-দিগন্ত তালুকদাৰ – ফটাঢোল\n২০১২ চনৰ জানুৱাৰী মাহৰ ১০ তাৰিখ। কলেজৰ ক্লাছ পাতিও সেৰেঙা বাবে হৰিণা গিলা অজগৰডালৰ নিচিনাকৈ বিছনাতে কুণ্ডলী পকাই পৰি আছোঁ অলসভাৱে। মোবাইলৰ স্ক্ৰীণত বিজিতদাৰ নামটো দেখি অনিচ্ছা স্বত্বেও উঠালোঁ। ফোন নধৰিলে কাণেৰে গালিৰ গৰম লাভা সুমুৱাই দিয়াটো খাটাং।\n: হেল্ল’ কাইকে? এই ৰাতিপুৱাই?\n: তই ইথেনো ঘূমে আছা?\n: দাদা… বেচ্ছেলৰ মানুহ। আমাৰ আৰু কি দিন কি ৰাতি? শুয়েই আছোঁ।\n: কলেজ আইভি না আজি?\n: যাম। বাৰমান বজাত!\n: দে আইহলি লগ কৰবি।\n: কিয়হে কাইকে?\n: বিহুৰ বন্ধত ট্ৰেকিং কৰবা যাওঁ ব’ল।\n: ট্ৰেকিং? এই গাঁৱৰ ‘গাৱাৰ’ক ক’ত ট্ৰেকিং কৰাবলৈ নিয়ে?\n: তুৰাত এখেন ভাল নেশ্যনেল পাৰ্ক আছে? যাওঁ ব’ল; ঘৰত যাই নু কি ক’ৰবি? তিৰি চ’লিও নাই।\n: যাব পাৰি। পিচে পাৰ্কখনৰ নামটোনো কি?\n: ব্বাল…..পক্ৰম? বেলেগ ঠাই নাছিল নেকি? নামটোৱেই কিবা পচন্দ হোৱা নাই দেখোন!\n: বেছি বৰপেইটা বুদ্ধি লগবা নাল্গে। কলেজত আহি লগ কৰ।\nবিজিতদাই হুকুম দি ফোনটো কাটি দিলে।\nগা-পা ধুই কলেজ পাওঁ মানে একমান বাজিল। ঠাণ্ডাকালি ৰ’দপুৱাই থকা চেঙেলী মাছটোৰ দৰেই বিজিতদা মোৰ অপেক্ষাত কলেজৰ গেটতে ৰৈ আছিল। মোৰ আৰু না কোৱাৰ অৱকাশ নাই। তেওঁ মোক গোটেই প্লেন-প্ৰ’গ্ৰাম বুজাই দিলে। গুৱাহাটীৰ কেইজনমান অভিজ্ঞ পৰ্বতাৰোহী তেওঁৰ বন্ধু। তেওঁলোকৰ লগতেই বিজিতদাৰ ‘বালপক্ৰম’ ট্ৰেকিঙৰ প্লেন। কি কাৰণে জানো তেওঁলোকৰ এই যাত্ৰাৰ অংশ হ’বলৈ ওলাইছোঁ, মই নাজানিলোঁ। আগ-পিছ নুগুণি মই হয়ভৰ দিলোঁ। অৱশ্যে মনত নতুন এক শিহৰণো উপজিল।\nদুদিন পিছতেই আমাৰ বালপক্ৰম যাত্ৰাৰ সময় সমাগত হ’ল। পূৰ্বনিৰ্ধাৰিতভাৱে ৰাতিপুৱা ৯ মান বজাত শান্তিপুৰ বাছষ্টেণ্ডত ৰৈ আছোঁ। ক’লা ৰঙৰ ‘স্কৰপিও’ এখন চেৰেককৈ ওচৰতে ৰ’ল। বিজিতদাৰ লগতে আৰু তিনিজন মানুহ নামি আহিল। চা-চিনাকি পৰ্বত গম পালোঁ যে নীপুদা আৰু নৱদা হ’ল অভিজ্ঞ পৰ্বতাৰোহী, লগতে ডাঃ হিৰণদা পৰ্বতাৰোহণৰ কিছু অভিজ্ঞতা থকা। ড্ৰাইভাৰে গাড়ী আগবঢ়ালে তুৰা অভিমুখে। আমাৰ কথোপকথন আৰম্ভ হ’ল। মই ন-কইনাৰ নিচিনাকৈ চুচুক-চামাক কৰি থকা দেখি নৱদাই কিবাকিবি কথা আৰম্ভ কৰি মোক সহজ কৰি পেলালে। হঠাতেই আগৰ ছীটত বহি থকা নীপুদাই মোক সুধিলে যে মই ট্ৰেকিঙৰ বাবে দৰকাৰী জোতা আৰু কাপোৰ আনিছোঁ নে নাই। মই হেবাঙৰ নিচিনাকৈ এইবোৰ কথা চিন্তাই কৰা নাছিলোঁ এই কেইদিনত।\n: ‘কনভাৰ্ছৰ অল ষ্টাৰ’ এযোৰ পিন্ধি আহিছোঁ।\nট্ৰেকিংৰ বাবে ‘অল ষ্টাৰ’…..’কনভাৰ্ছ’.…ঠিকেই! নীপুদাৰ কথাত বাকীবোৰ হাঁহিত ফাটি পৰিল।\n‘পাইকান’ত ভাতে-গাহৰিয়ে মাৰি, পেটবোৰ গুৰি কঁঠালৰ লেখীয়া নোদোকা কৰি আবেলি পৰত আমি তুৰা চহৰ পালোঁগৈ। তাতেই আমাৰ বাবে অপেক্ষা কৰি থকা ‘মেঘালয় গাৰ্ডিয়ান’ৰ সেই সময়ৰ ষ্টাফ ৰিপোৰ্টাৰ আৰু আমাৰ এই বালপক্ৰম যাত্ৰাৰ আঁৰৰ মূল মানুহ ৰাতুলদা আমাৰ সংগী হ’ল। তুৰাৰ পৰা বালপক্ৰম মোটামুটি আৰু ৬০-৭০ কিলোমিটাৰ বাট। ৰণুৱা ঘোঁৰাৰ দৰে আমাৰ ‘স্কৰপিও’ আগুৱাই থাকিল মনোমোহা গাৰো পাহাৰৰ সেউজ বুকু ভেদি। মানুহ, কোলাহল আৰু মডাৰ্ণ যান্ত্ৰিকতাৰ পৰা কেইবাযোজন আঁতৰত। বালপক্ৰম পাওঁ মানে সন্ধ্যা লাগিল।\nনিজান-নিতাল পৰিবেশ এটা। চৰাই-চিৰিকতি আৰু ওচৰতে ক’ৰবাত বৈ থকা নৈ এখনৰ কুলুকুলু ধ্বনি কেৱল। ১৯৮৭ চনতে সাধাৰণ মানুহৰ বাবে মুকলি কৰি দিয়া নেশ্যনেল পাৰ্কখন যেন এতিয়াও ৰহস্যাবৃত্ত। ৰাতুলদাই লোকেল লিংক লগাই ঠিক কৰি থোৱা ভগা-চিগা চৰকাৰী অতিথিশালাতেই আমাৰ নিশাটোৰ ব্যৱস্থা ইতিমধ্যে কৰি থোৱা আছিল। অৱশ্যে ৰিজ’ৰ্ট, হোটেল সদৃশ কিবা বস্তু যে সেইখন দুনীয়াত আছে, সেই কথা ভাবোতাই বাৰাণসীত গৈ গংগাত সাত ডুব লগালেহে সেই মহাপাপ খণ্ডন হ’ব। সোমায়েই আমাৰ বিছনাকেইখন দেখি চকু কপালত উঠিল। হিন্দী চিনেমাৰ ‘ভূতীয়া বাংলো’ৰ দাৰোৱানে লোৱা কম্বল, দাগ লগা বেডশ্বিট, মোটামুটি উঁৱলি যোৱা গাৰুৰ গিলিপ আদি দেখি কিবা ‘হাওঁ-মাওঁ-খাওঁ’ টাইপ ফিলিং এটাও নহা নহয় সকলোৰে। হাত-মুখ ধুই ফ্ৰেছ হোৱাৰ পিছতে অতিথিশালাৰ ৰান্ধনিজনে আমাক ৰ‌ঙা চাহ আৰু বিস্কুটেৰে আপ্যায়ন কৰিলে।\n: আপলোগ টেনশ্যন মত লিজিয়ে হুজুৰ, ৰাত মেই লাইট নেহী ৰেহতা হ্যায় ইধৰমে। লেম্প চে হী কাম চলানা পৰতা হ্যায়!\nৰান্ধনিজনে ভগা-ভগা হিন্দীতেই ক’লে কথাখিনি। লাইট নোহোৱা আৰু লেম্পৰ কথাটো ভাবি মোৰ বুকুত ভয়ৰ চিপৰাং এডাল পথালিকৈ সোমাই প্ৰাণবায়ু যোৱাৰ উপক্ৰম হৈছিলেই। বিজিতদাই পিঠিত চাপৰ মাৰি ‘কিয়ে ভয় খাইছা নাকি এ দিগ’ন্ত?’- বুলি কোৱাত প্ৰকৃতিস্থ হ’লোঁ। ‘নাই কাইকে.…গাঁৱৰ ল’ৰা, আমাৰ আৰু ভয়-ভীত ক’ত’- বুলি লেবেল মাৰি দিলোঁ আৰু সহজ হোৱাৰ মিছা অভিনয় আৰম্ভ কৰিলোঁ।\nঅতিথিশালাৰ সম্মুখতে খৰি কেইডালমান যোগাৰ কৰি আমাৰ বাৰে-বাংকৰা আড্ডা জমিল। মূৰ্গী পোৰা আৰু গাহৰি পোৰাৰো ব্যৱস্থা কৰা হ’ল। পুহমহীয়া জাৰ, ইফালে পাহাৰৰ মাজত আমাৰ অৱস্থান। ঠাণ্ডাৰ লগতে সকলোৰে মনে-মনে ভয় অকণো উদ্ৰেক হৈছিল চাগে। অশৰীৰি কিহবাই যেন আমাৰ গতিবিধি মন কৰি আছে। গতিকে ‘জংগল ম্যে মংগল’ কৰিবৰ নিমিত্তে ৰাছিয়ান সোমৰস ‘মিখাইল’ আৰু ‘ভ্লাডিমিৰ’ উলিয়াই আনিলে ডাঃহিৰণদা আৰু নীপুদাই। গোলাপীটোৰ লেখীয়াকৈ ৰাতি ন মান বজাত ভাত খাই আমি গোটেইমখা ঢলং-পলং প্ৰমথেশ বৰুৱা হৈ বিছনাত উঠিলোঁ। ‘ভূতীয়া কম্বল’খন মেলি দিয়া মাত্ৰকে দুটা পাহোৱাল পঁইতাচোৰা ভোঁ-ভোঁৱাই উৰি গ’ল। মই বোলো- ‘ছেঃ! মিছাতে বেচেৰাকেইটাৰ সংসাৰত জুই দিলোঁ!’ দুঘণ্টামানৰ পিছত গাৰ খজুৱটিত সাৰ পাই দেখোঁ যে সকলোবোৰ সাৰ পাই কাক জানো ‘আলে-কালে’ গালি পাৰি আছে। মোৰ গা-ভৰি ফুলি ডবলা-ডবল। উৰহ ভণ্টীয়ে বিহু বুলি চুমা দিছে উতনুৱা হৈ। হীৰণদাই খঙতেই নে নিচাতেই নাজানো কিন্তু ক’লে যে, ‘শোৱা আজি নহ’ব, গতিকে বাঘ চাবলৈ যাওঁ।’ এক কিলোমিটাৰমান তলত হেনো নদী এখন আছে আৰু পুৱতি নিশা নদীলৈ বাঘ আহে পানী খাবলৈ। মই বোলো কি পাল্লাত পৰিলোঁ। দেখিলোঁ বাকীকেইটাই বান্দৰ টুপী আৰু শ্বল মেৰিয়াই ‘ৰামুকাকা’ সদৃশ হৈ ৰেডী। মোলৈ বাট নাচাই বাহিৰলৈ গৈ মৰমৰকৈ শব্দ কৰি কিবাকিবি ভঙাত লাগি গ’ল। কঁপি কঁপি বাহিৰ ওলাই দেখোঁ যে গোটেইকেইজনে এটা দুই বেটেৰী ‘এভাৰেডী’ টৰ্চ মাৰি লাঠি একোডাল তৈয়াৰ কৰিছে। বৈ থকা গংগাত হাত তিয়াই ময়ো এডাল লাঠি গোটালোঁ। লাঠিডাল কিয় লাগে ঠিক ধৰিব পৰা নাই। মই অজলাৰ কথা গম পাই নীপুদাই ক’লে যে, বাঘে ওচৰলৈ চোঁচা ল’লেই লাঠিৰে কোবাই মাৰিম। বাকীবোৰে হাঁহিলে কেৱল। অতি সন্তৰ্পণে আমি সকলোৱে খুপি খুপি মোবাইলৰ লাইট আৰু টৰ্চটো জ্বলাই পাহাৰৰ ওখ গৰাটোৰ পৰা তলত বৈ থকা নদীলৈ নামিছোঁ। কোনো কোলাহল নাই। ওপৰত ৰূপালীম জোনাক। নদীৰ পানীবোৰ হীৰাৰ টুকুৰা হৈ উজ্বলি আছে। আস! কি এক অনন্য স্বৰ্গীয় অনুভূতি। নামি নামি এটা সময়ত পানীৰ ওচৰ পালোঁ। গ্ৰুপ লীডাৰ নৱদা আৰু নীপুদাই হাতেৰে ইংগিত দি আমাক বহিবলৈ ক’লে। ঠাণ্ডাত থৰথৰকৈ কঁপি ডেৰ ঘণ্টামান জুপুকা মাৰি বহি আছোঁ। সেইদিনা বনৰ ৰজাৰ মুড বেয়া আছিল চাগে। বাঘিনীৰ লগত দন-খৰিয়াল লাগি থকা বাবেই বেচেৰাই পানীটুপি খাবলৈ নাহিল; নাহিল সিহঁতৰ সতি-সন্ততি। মই মনে মনে তেত্ৰিশ কৌটি দেৱতাৰ ভিতৰত এশ-ডেৰশমানৰ নাম বহুত কষ্ট কৰি মনত পেলাই পেলাই প্ৰাৰ্থনা কৰিছোঁ। প্ৰাণটো লৈ গুৱাহাটীলৈ ঘূৰাই আনিবলৈ কাকূতি কৰি আছোঁ। ভাবিছোঁ কি পাপৰ প্ৰায়চিত্ত কৰিবলৈ আহিলোঁ। অৱশেষত বাঘৰ ছাঁটোও বিচাৰি নাপাই আমি আহি ৰাতি তিনিমান বজাত পুনৰ শুই পৰিলোঁ। অলপ পিছত বিজিতদাই ভয়তে কঁপি কঁপি মোক মাতি থকাত সাৰ পালোঁ। তেওঁ ক’লে যে, ৰূমটোত কিবা এটা বস্তু আছে। দুয়ো বিছনাতে কুচি-মুচি বহি ৰ’লোঁ বহুপৰ। এনে লাগিল যেন কিহবাই আমাৰ গতিবিধি লক্ষ্য কৰি আছে।\nৰাতিপুৱা সাতমান বজাত দাঁত-মুখ ধুই একোকাপ ফিকা চাহৰ লগত চাৰিচকল পাওৰুটী, একোটা সিজোৱা কণী আৰু জাহাজী কল একোটা খাই আমি ট্ৰেকিঙৰ বাবে সাজু হ’লোঁ। প্ৰত্যেকৰে বেগত পানীৰ বটল, কল, কমলা আদি ভৰাই আমি অতিথিশালাৰ পৰা ওলালোঁ। জেমচ্ নামৰ লোকেল গাইড এজন আমাৰ সংগী হ’ল। লাহে লাহে আমি ওখ পাহাৰখনৰ পৰা তললৈ নামি গৈছোঁ। মনোমোহা নৈসৰ্গিক দৃশ্য চাৰিওফালে। চৰাই-চিৰিকতিৰ সংগীতৰ মূৰ্চনা আৰু বতাহৰ মৃদু ধ্বনি কেউফালে। তিনিঘণ্টামান খোজকাঢ়ি চাৰি-পাঁচ কিলোমিটাৰমান নামি ভাগৰত আধামৰা হৈ এডোখৰ ঠাইত বহি আমি ফল-মূল অলপ খাই শকতি অকণ গোটাইছোঁ। এনেতে জংগলৰ ভিতৰৰ পৰা মানুহ এজন আহি গাইড জেমচক অলপ আঁতৰলৈ মাতি নিলে। দুইজনৰে মাজত যেন কিবা বাক-বিতণ্ডা লাগিছে। মোৰ বুকুখন দুৰুদুৰুকৈ কঁপিছে। বাকীবোৰো উৎকণ্ঠিত হৈ ৰৈছে। অলপ পিছত জেমচ্ ঘূৰি আহিল আৰু মানুহজন গুচি গ’ল। ৰাতুলদাই ভগা ভগা খাচি ভাষাতেই জেমচৰ লগত কিবাকিবি কথা পাতিলে আৰু ক’লে যে সেইখিনি ঠাইতেই KNLF নে GNLF কোনোবা এটা উগ্ৰপন্থী সংগঠনৰ ঘাটি। ৰিপোৰ্টাৰ এজন অহা বাতৰিও তেওঁলোকৰ হাতত আছে। গতিকে এশ শতাংশ নিশ্চিত হ’বৰ বাবেই তেওঁলোকে ৰুটিন চেক কৰিছে। আমাৰ বালপক্ৰম যাত্ৰাৰ উদ্দেশ্য বুজি পোৱাৰ পিছত আমাক দিগদাৰি নকৰাৰ প্ৰতিশ্ৰুতি দিছে। জংগল ফালি আমি আৰু এক কিলোমিটাৰমান আগুৱাই গৈ নদী এখন পালোঁ। ডাঙৰ ডাঙৰ শিলৰ মাজেৰে নৈখন ফাটি সমতললৈ গতি কৰিছে। শিলৰ মাজত চাফা চকচকীয়া পানীবোৰ ৰ’দ পৰি তিৰবিৰাই আছে। চাৰিওফালে ওখ পাহাৰ। চৰাই-চিৰিকতি, জীৱ-জন্তুৰ কিৰীলি। কি যে এক অনিৰ্বচনীয় অনুভূতি! সকলোৰে ভাগৰ লগাত অকণমান দেৰি বহি ভাগৰ মাৰিলোঁ। পেটেও কলমলোৱাত বেগত ভৰাই লৈ যোৱা পাওৰুটী, কল, কমলা আদি উদৰস্থ কৰিলোঁ। আধাঘণ্টামান বহাৰ পিছত নৱদা আৰু নীপুদাৰ নিৰ্দেশমৰ্মে আমি ওভতনি যাত্ৰা আৰম্ভ কৰিলোঁ। দুপৰীয়া একমান বাজিছে, বেলিও লাহে লাহে পৰিবলৈ আৰম্ভ কৰিছে। ঠাণ্ডাকালি আন্ধাৰ সোনকালে হয়; ইফালে আমি গুৱাহাটীলৈ উভতি আহিব লাগিব। গতিকে বালপক্ৰমৰ অতিথিশালা অভিমুখে আমাৰ খোজ খৰতকীয়া হ’ল।\nমোটামুটি দুঘণ্টামান খোজকাঢ়ি ওপৰলৈ উঠিছোঁহে উঠিছোঁ। একো আঁতিগুৰি পোৱা নাই। গাইড জেমচ্ ককায়ে পিছফালে জুই লগা ৰকেটৰ দৰে ফোঁ-ফোঁৱাই খালি ভৰিৰেই উঠি যায়। মই পঁচিশবাৰমান হামখুৰি খাই ইতিমধ্যেই ছাল-বাকলি গৈ সভা শুৱনি হৈ পৰিছোঁ। বিজিতদা আকৌ দেখাত বিলাতী এন্দুৰটোৰ নিচিনা বগা। তেঁৱো তিনিবাৰমান জোটা-পোটা লাগি গাৰো পাহাৰ সমান কৰি ৰঙা মাটিৰে সনাপিঠা হৈ মঙল গ্ৰহৰ প্ৰাণীসদৃশ ৰূপ এটি লৈ মোৰ লগত মান-ইজ্জতৰ ডুবন্ত নাৱৰ আৰোহী। জেমচ্ বাপুৱে সুধিলেই কয় ‘অউৰ এক পাহাৰ বাকী হায় চাহাব!’ সেইখন পাহাৰ চুঁচৰি-বাগৰি পাৰ হ‌ওঁ কিবাকৈ। আৰু পাঁচখনমান পাহাৰ দৃশ্যমান হয়। মোৰ মন-মগজু ভাৰী হৈ পৰে। নৱদা, নীপুদা, ৰাতুলদাহঁতে ন-উদ্যম দিয়ে। আকৌ চাৰি-পাঁচখন পাহাৰ পাৰ হ‌ওঁ। ইফালে চাৰে তিনিমান বাজিছে। বেলিটোৱে লুকাভাকু আৰম্ভ কৰিছে। মোৰ হাত-ভৰি অচল হৈ আহিছে। ক্লাছ টেনত থাকোঁতে দ্ৰুতপাঠ্য হিচাপে পঢ়া বৰগোঁহাঞি ছাৰৰ ‘মানুহ হোৱাৰ গৌৰৱ’ নামৰ কিতাপখনৰ জীয়া কাহিনীটো মনত দোলা দিছে। এণ্টাৰ্কটিকা দখলৰ যুঁজত পৰাস্ত হৈ বৃটিছ চাহাব ৰবাৰ্ট ফেলকন স্কটে কৈছিল- “হায়! এই ওভতনি যাত্ৰা যে কিমান কষ্টকৰ হ’ব।” তাৰপিছত তেওঁৰ আৰু চাৰি সংগী ৱাওয়াৰ্চ, ইভাঞ্চ, ৱিলচন আৰু ওটচৰ কি দুৰ্দশা হৈছিল মনত পৰিছে। ‘ৰোৱাৰিং ফৰটিজ’ আৰু ‘ফিউৰিয়াচ ফিফটিজ’ৰ কথা মনলৈ আহিছে। নৰৱেৰ আমুণ্ডসেনে ৰবাৰ্ট ফেলকন স্কটক পৰাস্ত কৰিলেও গ্ৰেট বৃটেইনত স্কট চাহাবৰ গৰিমাৰ পূজাৰ্চনা হয়। পৃথিৱীৰ বাকীবোৰ প্ৰান্ততো ফেলকন স্কটৰ কাহিনীক অনুপ্ৰেৰণা হিচাপে লোৱা হয়। পিচে মই নৰাধমৰ বালপক্ৰম যাত্ৰাত হোৱা নগুৰ-নাগতি পৃথিৱীৰ মানুহে শুনিলে মুখৰ কাউৰী ফাটি যোৱাকৈ হঁহাটো খাটাং।\nবাবু….অউৰ এক পাহাৰ….বচ! জেমচ্ গাইডক চুৰিকাঘাত কৰি হাফ-মাৰ্ডাৰ কৰিবৰ ইচ্ছা আছিল মোৰ। পিচে হাত-ভৰি টানি ধৰিছে। চকুৰে ধোঁৱা-কোৱা দেখিছোঁ। মূৰটো আচন্দ্ৰাই কৰিছে। মই নোৱাৰিছোঁ বুলি কৈ এঠাইত পৰি দিলোঁ। সকলো দৌৰি আহিল মোৰ ওচৰলৈ। তেতিয়ালৈ নদীৰ পৰা ভৰাই অনা পানী শেষ। বোধহয় খাবলৈও একো নাই কাৰো বেগত। মই চিন্তা কৰিছোঁ যে মোৰ জীৱনৰ এইটো শেষ দিন। মাৰ ক্ৰন্দনময় নিৰুপা ৰয়ৰ লগত মিলথকা মুখখন আৰু গাঁৱৰ ঘৰখনলৈ মনত পৰিছে। জীৱনৰ প্ৰাপ্তি-অপ্ৰাপ্তিবোৰ নিমিষতে চকুৰ আগত ভাঁহি উঠিছে। শৈশৱ, স্কুল, কলেজ, চাকৰি আদিবোৰ বিজুলীগতিত চকুৰ আগত ওপঙিছে। মিছা ক’লে কিডাল হ’ব; সৰলা, ৰমলা, পমিলাহঁতৰ সৰিয়হফুলীয়া হাঁহি, যৌৱনে অতপালি কৰি খলা-বমা কৰি থৈ যোৱা শৰীৰকেইটাও মনলৈ আহিছে। বন্ধু ৰঞ্জনৰ কথা মনলৈ আহিছে। চেন্নাইৰ কোনোবা পৰ্বতত ট্ৰেকিং কৰিবলৈ গৈ নদীত গা ধুবলৈ নামিছিল, বেচেৰা আৰু ঘূৰি নাহিল। নৱদাহঁতে সকলোৱে মিলি মোক পূৰা উৎসাহ যোগাইছে। নাই মোৰ মাতষাৰ দিবলৈও শকতি নাই। ভাবিছোঁ ইয়াতে পেলাই থৈ গ’লে মোক KNLF নে GNLF কেইটাই চাগে ৰাতি জুইত আহুতি দি নানান প্ৰকাৰৰ সুস্বাদু ব্যঞ্জন বনাব। সদায়নো আৰু কিমান গাহৰি-কুকুৰা খাব!\nনীপুদা আৰু নৱদাৰ ট্ৰেকিঙৰ জ্ঞান থকা বুলি মই আগতেই উল্লেখ কৰিছিলোঁ। মোৰ নিচিনা অল্পধতুৱা, ভয়াতুৰ, মাইকী ছাগলীৰ কলিজা লগোৱা প্ৰাণী কিছুমানক ট্ৰেকিং কৰাবলৈ নি চাগে আগতেও এনেকুৱা কিবাকিবি দুৰ্ঘটনাৰ তেওঁলোকে মুখামুখি হৈছে। দুয়ো মোক পিঠিত ধৰি কিবাকৈ বহুৱাই দি কেইফুটামান কমলা খাবলৈ দিলে। ক’লে এতিয়া দীঘলকৈ উশাহ ল, বেছি চিন্তা নকৰিবি। পাঁচ মিনিটমান বহাৰ পিছত মোৰ শৰীৰত নতুন শক্তিৰ সঞ্চাৰ হ’ল। ন উদ্যম আহিল। সৰলা, ৰমলা আৰু পমিলাই বিহু মাৰিবলৈ হাতবাউল দি থকা যেন অনুভব হ’ল। জীয়াই থকাৰ বাসনা পুনৰাই জন্মিল। উঠি থিয় হৈ সদম্ভে ঘোষণা কৰিলোঁ যে মই পাৰিম।\n: বাবু….য়ে জো টিলা হ্যায়, ইচকো পাৰ কৰনেছে হামলোগ পহুচ যায়েগা!\nমই বোলো জেমচ্ গাইড জিন্দাবাদ, মিছা আৰু কিমান মাতিব! সম্মুখলৈ চাই দেখোঁ প্ৰায় ত্ৰিশ-পঁয়ত্ৰিশফুট ওখ টিলা এটা। চাৰিওফালে জংগল। ৰাস্তাসদৃশ দেখোন একো নাই, মানে সন্মুখতে থিয় প্ৰাচীৰ এখন। বগাই পাৰ হ’লে সিপাৰে জীৱন । সকলোৱে গছ, লতা , গছৰ শিপা যিহকে পায় তাকে সাৰথি কৰি চুঁচৰি-চুঁচৰি ওপৰলৈ উঠাত লাগিল। নীপুদা, নৱদা, ৰাতুলদাহঁত ওপৰ পালেই। বিজিতদা, হিৰণদাও আগবাঢ়িল। ভগবানে কি জানো দিব্যশক্তি প্ৰদান কৰিলে, ময়ো গছ-লতাত ওলমি, গাৰ ছালৰ একতৰপ উঠাই নেপালী কটা ছাগলীৰলেখীয়া হৈ ওপৰ পালোঁগৈ। এক-ডেৰ কিলোমিটাৰমান দূৰত পকী ৰাস্তা আৰু দুই এখন গাড়ী দেখি মোৰ বিকল হোৱা হৃদযন্ত্ৰটো চলিল পুনৰ। ইতিমধ্যে বেলি পৰি আহিল। অতিথিশালালৈ গৈ হাত-মুখ ধুই অলপ সতেজ হৈ আমি অহাৰ যো-জা কৰিলোঁ। জেমচ্ গাইডে আমাক বিদায় সম্ভাষণ জনাবলৈ আহিল।\n: বাবু…আপ ঠিক হ্যায় না?\nজেমচৰ প্ৰশ্নটো শুনি সকলোৱে হো-হোৱাই হাঁহিলে। মই বোলো বালপক্ৰমৰ পৰা গুৱাহাটীলৈ এই ছয়/সাত ঘণ্টা বাকীকেইটাই মোক ‘চেণ্টাৰ ফ্ৰেছ চুইঙ্গাম’ চোবোৱাদি আগদাঁত, গুৰিদাঁত আৰু দাঁতৰ আলু পৰ্য্যন্তৰে চোবাব। জেমচক তাৰ সেৱাৰ বাবে টকা এশ মনে মনে অতিৰিক্ত বকচিচ্ দি তাক অকণ কপাহ যোগাৰ কৰিবলৈ অনুৰোধ কৰিলোঁ। বেচেৰাই সাউতকৈ গৈ কপাহ অকণ আনি মোক দিলে। কপাহৰ ঠিলা দুটা সুন্দৰকৈ বনাই কাণৰ দুই ফুটাত সুমুৱাই বান্দৰ টুপিটোৰে ঢাকি লৈ ‘স্কৰপিও’ৰ পিছৰছীটত বহিয়েই ঘৰঘৰাই নাক বজোৱাৰ অভিনয় কৰি গুৱাহাটী পালোঁহি।\n« কৌতুক -আদিত্য জ্যোতি বৰঠাকুৰ\nসুখ -ৰঞ্জন বৰুৱা »